
— Nella... 

Oh, nu... deja...? o mână îi bătea încet umărul, dar Nella 
n-avea nici un chef să se scoale, şi își înăbuși o exclamaţie de 
necaz, cu faţa înfundată în pernă. O nouă zi de înfruntat, de 
muncă grea, foarte grea, pentru a câștiga mai mult, mereu mai 
mult și încă repede, căci timpul nu așteaptă... 

— Nella! 

De data asta era aproape un ordin și era scuturată energic. 
Învingându-și oboseala, Nella se întoarse în sfârşit. Nimic de 
făcut, nu putea scăpa! Totuși, se simţea atât de ostenită, în 
pragul epuizării! 

Deschizând cu regret un ochi, văzu o Elsie puţin neclară 
zâmbindu-i de sub incredibila claie de păr roșcovan. 

— Haide... sus! Ti-am făcut cafeaua. 

— Mulţumesc. 

Nella se sili să iasă din așternut, apoi se așeză pe marginea 
patului și luă ceașca cu cafea fierbinte pe care i-o întindea Elsie. 

— Te-ai întors târziu? 

— Nu, nu prea târziu. 

Elsie clătină din cap și nu încercă să-și ascundă îngrijorarea. 

— Trebuie să te oprești, Nella... Trei slujbe în același timp 
este mult prea mult, chiar și pentru tine! Cu atât mai mult cu 
cât îţi începi ziua fără să mănânci nimic. Nu mai ești decât 
piele și oase! 

Opusul lui Elsie, într-un cuvânt, se gândi Nella, amuzată. 
Draga de Elsie, amazoană a vremurilor moderne cu cei un 
metru și optzeci şi cinci ai ei, era generozitatea întruchipată! 
Și care veghea asupra ei și a lui Debbie cu atenţiile exagerate 
ale unei mame, de când le primise pe amândouă sub 
acoperișul ei. 

— Am avut o masă copioasă ieri seară, Elsie. Cât despre să 
mă opresc, niciodată! Voi continua să mă zbat, să știi, pentru 
ca Debbie să nu-și piardă vederea! 

Elsie îi scoase hainele din şifonier, remarcând: 

— O să faci mare lucru dacă îţi lași sănătatea acolo... 

Nella ripostă și continuă să-și bea cafeaua. Avea o sănătate 
excelentă și intenționa să și-o păstreze. De altfel, dacă era 
necesar, avea suficientă voinţă pentru a rămâne în formă. 

— A fost totul în ordine... cu italianul acela, ieri seară. 

Aceeași notă de îngrijorare persista în vocea lui Elsie. Nella 
scoase un oftat exasperat. 

— Evident! Agenţia precizează limpede, de la început, că nu 
va tolera nici o abatere de comportare din partea clienţilor. 

Cum Elsie părea încă sceptică, Nella vru s-o liniștească pe 
deplin. 

— Am petrecut o seară foarte plăcută în compania 
domnului Vincente. Are vreo cincizeci de ani, e mic de statură, 
destul de corpolent, dar fermecător și politicos. Engleza lui 
este ireproşabilă, astfel că n-am avut nevoie să-i vorbesc în 
italiană. Singurul lui dezavantaj când este la Sydney, este 
accentul și de aceea nu ne înțelege — trebuie spus că vorbim 
atât de repede, noi, australienii! În fine, l-am însoțit peste tot 
unde dorea să meargă, veghind să nu se producă nici o 
încurcătură. De fapt, cea mai răsfăţată dintre noi am fost eu, 
deoarece este atât de atent! 

— Ai grijă, Nella! Nu se știe niciodată, cu acești latini... 
Amintește-ţi de acela care te-a cerut în căsătorie! 

— Oh, a dat repede înapoi... Nu te neliniști pentru mine, Elsie! 

— Eşti prea frumoasă, Nella, ăsta-i necazul. Asta le dă idei 
bărbaţilor, înţelegi... 

Nella o tachină, râzând: 

— Credeam că nu sunt decât piele și oase... 

Elsie zâmbi și adăugă: 

— În felul unei opere de artă, vroiam să spun! 

— Apropo de artă... Domnul Vincente n-avea decât acest 
cuvânt pe buze, ieri seară, ca să-mi laude comorile Romei, 
Florenței și Veneţiei. În mod vizibil pradă dorului de tară, nu 
vroia Să ştie nimic despre Sydney sau despre Australia, dorea 
numai să-mi povestească despre Italia lui natală. 

Nella arboră un zâmbet vesel pentru a încheia discuţia: 

— Mi-a oferit cincizeci de dolari pentru a-mi mulțumi că 
l-am ascultat cu amabilitate. Îţi dai seama? Ah, dacă și celelalte 
slujbe mi-ar aduce asemenea gratificaţii! 

— Desigur, trebui să recunoască Elsie. 

Ea era de acord cu ţelurile Nellei, evident, numai metodele 
de a le atinge o frământau. Tânăra ei prietenă va sfârși prin a 
se speti muncind pentru ca fetiţa ei să nu-și piardă vederea. 
Dar intervenţia care putea s-o salveze pe Debbie se practica 
numai la Los Angeles şi costa o avere. În plus, când 
diagnosticaseră prevenţa unui chist pe nervul optic, medicii 
nu-i ascunseseră adevărul Nellei: prin operaţie, Debbie risca 
să-şi recapete numai cincizeci la sută din vederea normală. 
Asta însemna că trebuia să facă absolut totul, hotărâse tânăra 
femeie, dispusă la orice sacrificiu pentru această rază de 
speranță. Chistul, din păcate, se dezvolta! Va reuși oare Nella 
să strângă fondurile necesare înainte ca starea fiicei ei să se 
deterioreze în mod serios? O întrebare care o neliniștea tot 
mai mult în fiecare zi. 

Totuși, ce putea face altceva? Trăia mai mult decât modest 
cu un buget foarte restrâns, datorită generozităţii lui Elsie. 
Secretară în timpul zilei, Nella servea într-un restaurant în 
weekend, și seara accepta cea mai mică muncă de interpretă 
propusă de o agenţie specializată. 

— Cel puţin dacă aș cunoaște limba japoneză! Oamenii de 
afaceri și turiștii niponi formează grosul clientelei. 
Imaginează-ți ce treabă aş avea dacă aș cunoaște limba lor! De 
altfel, mă întreb dacă există un curs seral pentru... 

— Nella! Faci și așa destul! 

Tânăra femeie ridică bărbia cu un aer încăpățânat și Elsie 
reluă, mai blând: 

— Ştiu, este pentru binele lui Debbie, dar ea are nevoie 
să-şi vadă mama, din când în când... 

Tocmai abordase un subiect sensibil. Nella nu era aproape 
niciodată acasă și Debbie începea s-o ia pe Elsie drept mama 
ei... 

Nella bău o înghititură de cafea, și își stăpâni lacrimile care 
îi încețoșau deja ochii şi se ridică în picioare. 

— Unde este? 

— În bucătărie, ascultă desenele animate la televizor. 

Constrânsă să asculte ce se derula pe micul ecran! se gândi 
Nella cu inima strânsă. Va ajunge oare vreodată să vadă din 
nou cu claritate? 

— Într-o zi, o să vând un tablou, declară Elsie, cu 
optimismul ei de neclintit. 

Nella intră imediat în jocul acesteia. 

— Desigur, Elsie, foarte curând. 

Elsie nu-și pierdea niciodată speranța, totuși, în ciuda 
talentului ei, tablourile ei nu atrăgeau deloc amatorii. 

— De ce trebuie ca un artist să moară ca să i se recunoască 
talentul? zise Elsie lamentându-se. 

Nella se apropie de ea și o îmbrăţișă. 

— Un complot machiavelic, nu găsesc nimic mai bun de 
făcut decât să profite de talentul lui... Eu găsesc că ești 
genială, Elsie, pur și simplu genială! 

Ca întotdeauna, Elsie își ascunse emotia sub un ton ursuz. 

— Grăbeşte-te, haide, o să pierzi autobuzul...! 

Nella alergă spre baie, gândindu-se la anul care trecuse. Ce 
s-ar fi întâmplat cu Debbie și cu ea fără această minunată 

femeie? Elsie Follingarth păcătuia poate prin exces de 
excentricitate, dar era fără pereche, de o sinceritate de toată 
lauda și, mai cu seamă, avea o inimă de aur. 

Da, ce noroc avuseseră s-o întâlnească! 

Nellei nici acum nu-i venea să creadă. Își pieptănă părul 
lung negru ca abanosul, aplică puţin fard pentru a reînsufleți 
tenul ei prea palid în ultimul timp și-și reaminti, pentru a nu 
știu câta oară, împrejurările care-i schimbaseră atât de mult 
viața... 

Debbie nu se oprea să aducă elogii doamnei care trecea să 
vadă copiii, în fiecare după-amiază, la spitalul Camperdown, 
pentru a le spune povești. Și care n-a fost surpriza Nellei care, 
venind în vizită la fiica ei, fusese acostată pe culoar de o 
persoană înaltă, colorată în sensul propriu al cuvântului! 
Îmbrăcată cu un caftan băltat, cu părul adunat într-un coc 
portocaliu, din care scăpau șuviţe rebele, din lipsă de ace, 
vorbind cu voce tare, aproape autoritar, Elsie produsese 
asupra Nellei o impresie de neuitat. Şi cât de directă se 
dovedise, din primul moment! 

— Ce intenţionaţi să faceţi pentru Debbie? 

Întrebarea se dovedea de o sinceritate brutală, dar Nella 
simțise imediat că această persoană extravagantă aștepta un 
răspuns — și-l aştepta din toată inima. 

Câtă generozitate! Brusc, Nella ieșea din indiferența rece în 
spatele căreia singurătatea o împinsese să se apere. Cineva se 
interesa din nou de soarta lor, ca pe vremea când Jim trăia. Şi 
el vrusese, când se întâlniseră, să știe totul despre ea, cine era, 
cum privea viaţa. Ah, cu ce ochi, o privise atunci! Cât de 

înduioșător era! Fi îi plăcuse felul cum o iubea, cum se 
preocupa de ea, iată de ce alesese să se căsătorească cu el. Cu 
el, se simţea în siguranță, la adăpost de singurătate. 

Jim murise, din nenorocire, în urmă cu doi ani, în mod 
brutal, fără să fi asigurat în prealabil viitorul familiei lui. 
Totuşi, Nella nu-i purtase pică pentru lipsa lui de prevedere; 
îi lăsase un copil pe care ea îl adora și era pe deplin capabilă 
să se întreţină amândouă. 

Dar de aici până la a putea s-o trimită pe fiica ei în Statele 
Unite... Pentru asta îi trebuia cincizeci de mii de dolari și ea 
bătuse la toate uşile, încercase să colecteze fonduri, să facă 
apel la generozitatea oamenilor. Degeaba. O fetiţă risca să-și 
piardă vederea! Aș, din asta nu-și va pierde viața! Solidaritatea 
publică nu funcţiona. 

De atunci, Nella nu  încetase să lupte. Luptând contra 
disperării, se hotărî să adune suma cu orice preţ. Ea părăsi 
frumosul apartament închiriat de Jim și se mută într-o altă 
locuință, un apartament mobilat, cel mai ieftin pe care-l 
putuse găsi. Dar cum va putea oare economisi satisfăcător? 
Viaţa era scumpă și cheltuielile de îngrijire îi consumau 
putinul care-i rămânea. 

— N-aveti familie care să vă poată ajuta? o întrebase Elsie. 

Cu lacrimi în ochi, Nella îi explicase că Jim era orfan. 

— Cât despre mine... am fost fiică unică. După divorțul 
părinților, am stat cu bunica, în timp ce mama muncea ca să 
acopere nevoile noastre. Ele şi-au găsit moartea, amândouă, într-un 
accident de tren... Tatăl meu nu s-a arătat nici în momentul 
dramei, nici după aceea... Nu știu ce s-a întâmplat cu el... 

Se întrerupse, cu vocea frântă de emoție. Apoi povesti cum 
se descurcase singură în viaţă până l-a întâlnit pe Jim. S-au 
căsătorit, el o iubea și-i promisese că o va iubi întotdeauna. 

— Eram fericiţi împreună, toți trei, Jim o adora pe 
Debbie... Dacă am fi putut prevedea ce se va întâmpla... 

Era prea târziu de acum înainte să schimbe cursul 
destinului. Trăiseră fericiţi și fără griji. Jim murise înaintea 
îmbolnăvirii lui Debbie, fără să fi încheiat cea mai mică 
asigurare de viaţă!. Banii care îi avea în plus, în loc să-i 
economisească sau să-i investească, Jim îi cheltuia pentru a-și 
continua visul. Un vis care sfârșise prin a-l ucide... 

— Nu, n-am pe nimeni către care să mă îndrept, şopti Nella, 
în timp ce lacrimi de disperare se rostogoleau pe obrajii ei 
supti. 

— Fi bine, vă veți muta la mine. 

Era mai mult un ordin decât o propunere. Şi Elsie 
continuă, fără să aştepte reacția Nellei: 

— Bani nu pot să vă dau, pentru că n-am. Eu trăiesc de azi 
pe mâine, vânzând din tablourile mele. Dar am o casă cu 
terasă în cartierul Paddington — am moștenit-o de la tatăl meu. 
O să aveţi camera de oaspeţi pentru dumneata și Debbie. Fără 
să plăteşti chirie și o să am grijă de fiica dumitale gratuit. 

Jenată, Nella își exprimă câteva proteste, dar Elsie le 
respinse cu un mare hohot de râs. 

— Ador copiii... şi când te gândești că n-am putut să am! Și 
Debbie a dumitale este un înger! Doar n-o lăsăm să ajungă 
oarbă, când sunt atâtea lucruri frumoase de văzut pe lumea 
aceasta! 

Nella încercă să-i spună că a îngriji un copil atât de mic 
putea s-o obosească, dar îi trebuia mult mai mult pentru a 
zdruncina frumosul optimism al lui Elsie 

— Vârsta este o problemă care trece după mintea fiecăruia! 

Imposibil, în orice caz, s-o precizeze pe a ei, remarcă Nella, 
între patruzeci și cinci și şaizeci de ani, probabil! Dar avea o 
asemenea bucurie de viaţă, încât acest amănunt avea puţină 
importanţă. De altfel, chiar de la început, Debbie n-o privi 
niciodată ca pe o bunică, ci mai curând ca o colegă de joacă. 
În fiecare dimineaţă, când sărea din pat, copila îi punea 
aceeași întrebare: 

— Haide, Elsie, spune-mi ce vom face astăzi? 

Și răspunsul lui Elsie n-o dezamăgea niciodată. 

Da, ce noroc aveau să trăiască sub același acoperiș cu 
această dragă prietenă! își repeta mereu Nella. Dacă cel puţin 
n-ar fi fost această grijă permanentă, acești cincizeci de mii de 
dolari de găsit cât mai repede! Nella oftă, își dădu cu putin ruj 
pe buze și alergă în camera ei să se îmbrace. 

Cinci minute mai târziu, cu bluză albă și fustă neagră, 
uniforma societăţii agenţilor de schimb unde lucra, cobori în 
bucătăria — cameră de zi, privindu-și pe furiș ceasul. Abia avea 
timp să-și sărute fiica înainte de a prinde autobuzul! 

O luă pe Debbie în brațe. 

— Trebuie să fug, draga mea. 

— Ce frumos miroși, mamă. 

Ce fetiţă frumoasă, cu buclele ei negre și ochii verzi! 
Portretul ei la aceeași vârstă, se gândi Nella. Numai că ea... 

— O s-o asculti pe Elsie, nu-i așa? 

— O să mergem la cumpărături, anunţă bucuroasă Debbie. 

— Ah, aș fi vrut să merg și eu! Pe curând, îngerașul meu. 

— La revedere mamă. 

Debbie o răsplăti cu un sărut sonor pe obraz, apoi alunecă 
jos întorcându-se să se așeze în faţa televizorului. Era evident 
că nu simţea lipsa mamei. 

Fără voia ei, Nella simţi cum i se strânge inima. Bineînțeles, 
nu voia ca fiica ei să se întristeze văzând-o că pleacă, dar totuși. .. 

— Ţine, mănâncă ăsta în autobuz... făcu Elsie întinzându-i 
un măr. 

Cu gândul în altă parte, Nella îi răspunse mașinal: 

— Nu mi-e foame. 

Elsie îi puse cu forța fructul în mână. 

— Mănâncă-l! Poate nu ti-e poftă, dar ai nevoie. Nu poți 
continua să... 

— Bine, de acord... 

Nella era deja la ușă, nu mai avea o secundă de pierdut, 
altfel risca să piardă autobuzul. 

De altfel, îl prinse la timp. Din fericire, găsi un loc pe 
scaun. La această oră matinală, erau nenumărate autobuze, și 
Nella avea destul timp să-și mănânce mărul înainte de a 
ajunge în centru. 

Societatea de agenţi de schimb, Jepherson și Potts, își avea 
birourile pe una din arterele cele mai importante ale 
Sydneyului, la doi pași de Bursă. Această slujbă de secretară îi 
plăcea Nellei, găsind-o deosebit de odihnitoare în comparaţie 
cu cea de chelneriţă, în weekend. 

„Ce linişte“! își spuse Nella, în mijlocul dimineţii, tot 
punând contracte în plicurile pregătite pentru expediere. Ziua 
se anunța fără probleme și se bucura. 

— a te uită! Ia te uită!... Nu, nu visez...! 

Această voce ușor tărăgănată, acest ton arogant, Nella l-ar 
fi recunoscut dintre toate și sângele îi îngheţă. N-avea nevoie 
să-şi ridice privirea ca să ştie cine era în faţa ei. 

Glen Shannon! 

Cel mai bun prieten al soțului ei, eroul orfelinatului unde 
crescuseră amândoi. Un om ireproșabil în ochii lui Jim. Dar 
Nella știa de ce era în stare... 

lată că reapărea, după toţi acești ani! Și prin ce fericită 
întâmplare trebuia să fie exact în biroul unde lucra ea? 

El dispăruse în ziua căsătoriei ei cu Jim, după ce provocase 
acel îngrozitor scandal. După aceea, nu mai auziseră niciodată 
vorbindu-se de el. Jim se întrebase adeseori ce se întâmplase 
cu el, dar Nella se străduise întotdeauna să alunge amintirea 
lui din memoria ei. Şi astăzi n-o să-l lase pe pungașul acesta de 
Shannon să-i tulbure existenţa! 

Înăbuşindu-și ostilitatea, îl privi în sfârşit. Nu se 
schimbase, în acești şase ani de zile. Mereu la fel de 
seducător! Cu părul negru ondulat şi acea șuviţă care-i 
cădea pe frunte, ca și cum ar invita femeile să i-o pună la 
loc; cu ochii lui albaștri zeflemitori, cu sprâncenele 
întunecate, dese și frumos arcuite, cu nasul lui drept, gura 
senzuală și bărbia voluntară despicată de o dezarmantă 
gropiţă. Era atât de viril! 

Cum ajunsese acest nonconformist să poarte un costum 
din trei piese? se întrebă Nella privind costumul de culoarea 
antracitului, pe care îl lumina o cravată de mătase roșu aprins. 
Și de ce incerca întotdeauna în prezenţa lui Glen Shannon un 
asemenea sentiment de nesiguranţă? Nu încercase niciodată 
să analizeze emoţiile pe care le stârnea în ea, dar, din instinct, 
ştia că este mai bine astfel. 

Cu sângele rece pe care învățase să și-l cultive de-a lungul 
anilor, Nella nu lăsă să se ghicească nimic din zbuciumul ei 
interior. 

— Îţi pot da vreo informaţie, Glen? 

Vorbise politicos, cu o detaşare calculată, ca și cum ultima 
lor întâlnire avusese loc ieri. 

Glen înaintă, cuceritor ca de obicei, ceea ce avu darul s-o 
enerveze pe tânăra femeie. Mereu această nevoie pe care o 
avea să fie cel dintâi! Trebuia, pentru asta, să strivească totul 
în trecerea lui. 

— Îti aminteşti deci de mine? 

Fl se așeză fără ceremonie pe colțul biroului, cu un zâmbet 
devastator. 

Să rămână calmă, cu orice preţ! se încurajă Nella, 
conştientă de manevra lui Glen Shannon. Mai întâi 
operaţiunea farmec agresiv, apoi va sări asupra prăzii la 
primul semn de slăbiciune. 

Fa numără până la zece, apoi până la douăzeci, foarte 
hotărâtă să nu cedeze. Nu-și putea permite o izbucnire de 
furie, cel mai mic incident provocat din vina ei în acel loc risca 
s-o coste slujba. 

— Cum aș putea să nu-mi amintesc de tine, Glen? 

El avea oricum o umbră de dispreţ în surâsul lui forțat. 

Cum în ochii lui albaștri era o licărire maliţioasă, ea adăugă 
cu răceală: 

— Nu voi uita niciodată purtarea ta din ziua căsătoriei mele. 
Şi fără îndoială nu ţi-o voi ierta niciodată! 

Glen nu reacţionă şi Nella nu se miră deloc. Nimic nu-l 
atingea, își bătea joc de tot şi de toată lumea. Nu contau decât 
dorințele lui, sensibilitatea celorlalți nu-l interesa, nu se 
sinchisise niciodată de ce putea simţi ea. Degeaba strigase în 
gura mare că Jim era prietenul lui, se preocupase măcar de 
sentimentele lui? 

Trebuia neapărat să se descotorosească de el și foarte 
repede, pentru liniştea ei. Dacă vreodată domnul Jepherson o 
va surprinde pierzându-și timpul cu Glen Shannon, 
Dumnezeu știe ce concluzii putea trage! 

— Îmi pare rău, am multă treabă... 

Dar de ce oare nu-și putea desprinde privirea de cea a lui 
Glen? Deodată, Glen încetă să zâmbească, înconjură biroul și 
aplecându-se spre Nella îi luă ambele mâini. Bineinţeles, 
tânăra femeie încercă imediat să se elibereze, dar el avea atâta 
forță încât era un joc de copii s-o reţină. 

— A trecut mult timp, Nella, mult prea mult timp! 

Mereu această violență stăpânită pe care o simţise 
întotdeauna la el — și atât de temută! 

— Lasă-mă! 

Și dacă intra un client? Nella se zbătu şi mai tare ca să se 
elibereze. 

Glen își întări strângerea cu calm care nu prevestea nimic 
bun. Nella consideră mai prudent să-și stăpânească furia și 
să-și accepte înfrângerea cu demnitate; de aceea rămase 
liniștită. 

— Şi Jim, ce mai face? se interesă Glen cu un surâs abia 
schiţat și complet lipsit de căldură. 

— Soţul meu a murit, acum doi ani. 

Nella făcu o pauză, pentru a întări lovitura pe care i-o 
dăduse. Apoi adăugă, cu același ton glacial: 

— A murit încercând să-ţi urmeze învățămintele. .. 

Șocul fu teribil, judecând după schimbarea expresiei lui 
Glen. Nella simţi un fior pe șira spinării. Cum i se întunecase 
privirea, fixată în gol! Timpul parcă rămăsese suspendat, o 
tăcere apăsătoare se instală până când Glen o rupse în sfârșit, 
pentru a-i cere cu un ton fără replică: 

— Povesteşte-mi, ce s-a întâmplat? 

Nici nu putea fi vorba! Nella n-avea nici un chef să 
amintească de soțul ei în faţa lui Glen Shannon! Totuși, 
trebuia să se descotorosească de el imediat. Pentru că n-avea 
de ales, se forță să răspundă cât mai scurt posibil: 

— Jim a încercat să bată recordul de zbor cu planorul... 
Dar exista o defecţiune... în concepția aripilor. Legăturile lor 
cu fuselajul erau prea încordate... Jim s-a zdrobit de o 
colină... 

Nella nu-și ascunse amărăciunea, toate problemele ei 
începuseră după moartea soţului ei. De ce să-l menajeze pe 
Glen Shannon? Spera mai degrabă ca această dezvăluire 
brutală să deschidă o spărtură în platoșa lui. Măcar o dată. 

— Şi acum, pleacă! 

Dar el nu se mișcă, susținând în tăcere privirea ochilor 
verzi care-l sfidau. Apoi, cu o încetineală enervantă, începu 
s-o măsoare pe Nella din cap până în picioare, întârziind pe 
bogatul păr negru ca abanosul, pe care bluza albă a cărei 
țesătură acoperea plăcut adorabile rotunjimi și pe talia încă la 
fel de subțire. 

„Destul“! vru să strige Nella, dar avea un nod în gât și simţi 
că nici un cuvânt nu-i ieșea de pe buze. Abia dacă mai putea 
respira. Şi inima i-o lua razna! Bătea atât de tare încât aproape 
nu mai auzea zgomotele străzii. 

Mereu nepăsător, Glen își plimba acum privirea de 
nepătruns în lungul gâtului ei, pe ovalul pur al feței, insistând 
pe gura mică și delicat conturată. Of, acest examen era atât de 
agasant! Nella își strânse buzele de ciudă, ceea ce nu-l 
împiedică pe Glen să continue. Fl studie graţiosul contur al 
nasului ei ușor întors, înainte de a-i întâlni ochii verzi 
strălucind de mânie. 

Când îi lăsă în sfârşit mâinile, tânăra femeie scoase doar 
pentru ea un oftat adânc de ușurare. 

— Cel puţin Jim a avut fericirea să te facă a lui, declară el cu 
amărăciune, cu o lucire sălbatică în ochii arzând de dorință. 

Spre marea ei consternare, Nella se simţi roșind. 

— N-ai deloc inimă? Oh, te detest, Glen Shannon! 

Glen își strânse pumnii, albastrul ochilor întunecându-se 
spre indigo, iar maxilarul i se încleștă dându-i deodată un aer 
ameninţător. Nella se aşteptă la o iminentă explozie de 
mânie. 

— Ba da, Nella, am inimă, la fel ca tine! Ciudat, nu? 

— leşi afară! Pleacă și lasă-mă în pace! N-ai ce căuta aici și 
nu vreau să te mai văd niciodată! 

— Cu atât mai rău pentru tine, Nella, o ironiză el. Pentru că 
eu vreau să te revăd. Și nimic nu mă va împiedica, acum că Jim 
nu mai este. 

Cu un zâmbet șiret, se întoarse spre ușă și citi placa: 

— Jepherson şi Potts, Agenti de schimb... Ei bine, am să vin 
în fiecare zi să cumpăr câteva acțiuni. Numai ca să te văd, Nella. 

„Nu, asta nu“! Nella refuză totuși să cedeze disperării, 
făcând pe indiferenta, dovedindu-i lui Glen că amenințările lui 
n-o nelinișteau. 

— Ceea ce vindem noi nu-i pentru tine, Glen, n-ai 
mijloacele să cumperi! 

N-avusese niciodată un sfant; cheltuia tot ce câștiga pe 
planuri extravagante. Nella se întreba chiar cum putuse să-și 
ofere costumul pe care-l purta. 

— Am mijloacele să cumpăr tot ce vreau Nella, i-o intoarse 
el tăios. 

În cazul acesta, îi va aplica o lecţie bună. 

— Perfect, am să-ţi fixez o întrevedere cu domnul 
Jepherson. Imediat, de altfel. 

— Este posibil chiar să cumpăr toată afacerea. Mi-ar plăcea 
să fiu patronul tău, Nella. 

O înfrunta cu privirea și Nella știu că-i va plăti cu vârf și 
îndesat dacă vroia război. 

„Mereu la fel de lăudăros, chiar cu buzunarele goale“! se 
gândi Nella ridicând telefonul. 

— Să vedem dacă te poate primi... 

Domnul Jepherson avea vreo șaizeci de ani, era cu 
siguranţă cel mai conservator agent de schimb din Australia și 
Nella își imagina înfruntarea dintre cei doi bărbaţi. Glen 
Shannon n-o să se distreze... O binefacere pentru el, acest 
arogant avea nevoie să fie pus la punct! 

— Vin acum, răspunse vioi domnul Jepherson. 

În aceste timpuri de criză, nu se prezentau clienţi noi în 
fiecare zi, deci nu se punea problema să riște să-i vadă plecând 
cu mâna goală. 

— Vine imediat. 

Nella îi anunţase vestea cea bună cu un zâmbet. Glen 
scoase o carte de vizită din portofel și i-o întinse. 

— Iată datele mele personale, acesta este numărul de 
telefon de la birou. 

Îi aruncă o privire plină de subinţelesuri și adăugă: 

— Am şi o altă adresă când stau la Sydney, pe care o 
rezerv... distracțiilor. 

Uşor de imaginat, genul lui de „distracţii“! Jim îi povestise 
adesea soţiei lui șotiile lui Glen Shannon. 

Scurt și îndesat, cu o expresie blajină, domnul Jepherson 
apăru în fine și înaintă spre vizitatorul lui, cu mâna întinsă. 
Glen, care se grăbea să-l urmeze, se întoarse spre Nella. 

— Există acţiuni mai bune ca altele, asupra cărora să-mi dai 
un sfat, Nella? 

Ea dorea atât de mult să-l facă să plătească supărarea pe 
care i-o pricinuise, încât îi răspunse fără să se gândească 
dinainte la ce făcea: 


22 SUSAN DOYLE 


— Încercaţi acţiunile NECSEC, domnule Shannon! 

Nu existau altele mai proaste pe piaţa bursieră. Ah, ce 
dulce era răzbunarea! 

Domnul Jepherson îi adresă o privire mustrătoare, apoi 
aproape îl împinse pe Glen în biroul lui. 

— Nu, domnule Shannon, nu NECSEC. Secretara mea nu 
înțelege nimic... 

Ce prostie! își reproșă Nella îndată ce rămase singură. 
Domnul Jepherson se va grăbi să-i schimbe părerea noului 
client privind acţiunile acestei societăţi, căci ar investi în 
pierdere. 

Cu coatele pe masă, Nella își ascunse capul în mâini. 

Ce brambureală, în această dimineaţă care începuse atât de 
bine! Și dacă Glen Shannon își punea ameninţarea în practică, 
dacă va veni în fiecare zi s-o vadă? Cu condiţia, bineînţeles, ca 
între timp ea să nu-și fi pierdut slujba... 


Capitolul 2 


Nella își masă ușor tâmplele, forțându-se să-și revină în fire. 
Ce idee să-și iasă astfel din sărite pentru un individ ca Glen 
Shannon! 

Nu, nu merita osteneala să risipească atâta energie. Acest 
bărbat n-avea nici o rușine, nici o morală. Încă din prima zi 
când dăduse ochii cu ea, se simţise în mod straniu foarte 
tulburată. Desigur, Jim o prevenise că Glen era un incorigibil 
donjuan. Ea nu se așteptase, cu toate acestea să fie până 
într-atât lipsit de respect. În timp ce era logodnica celui mai 
bun prieten al lui! 

Cu ce nerușinare o dezbrăcase cu privirea, fără să încerce 
să ascundă o secundă că o plăcea! Și când se interpusese între 
Jim și ea pentru a-i cere să-i acorde un dans, felul în care își 
lipise corpul de al ei... Nella fusese revoltată. 

Trebuise ca Jim să fie orb și naiv ca să nu-l vadă pe Glen 
Shannon în adevărata lui lumină. Glen care, cu o impertinență 
stupefiantă, îi ceruse Nellei să-l ia de soț cu o săptămână 

înainte de a se căsători cu Jim. Şi în ziua căsătoriei, în timp ce 
era martorul lui Jim, nu venise la biserică complet beat? Nella 
își amintea de spaima ei în timpul recepției care urmase 
ceremoniei, se temuse atât de mult să nu-i facă de rușine! 

Și temerile ei fuseseră întemeiate, din păcate! El reclamase 
dreptul de a săruta mireasa. Cu câtă impertinenţă, cu câtă 
senzualitate nepotolită pusese stăpânire pe buzele ei... 

Doar gândindu-se la asta, Nella tremura şi acum de dezgust 
şi de furie. Atâta violenţă o revoltase și-l pălmuise în fața 
tuturor invitaţilor. 

Jim, bineînţeles, intervenise; el încercase să liniştească 
spiritele, dar Glen îl dăduse la o parte, apoi, fără un cuvânt, 
plecase. Și de atunci nu l-au mai văzut niciodată. 

Spre marea ușurare a Nellei și marea întristare a lui Jim care, 
oricum, rămânea foarte atașat de prietenul său din copilărie. Și 
această incredere oarbă pe care continua s-o aibă în el. 

— Într-o zi va reuși, o să vezi, Nella, va deveni cineva. A jurat 
și va reuși, ţi-o spun eu! Ah, iată un bărbat pentru tine, Nella! 

Cu ce ton admirativ rostise aceste cuvinte! Nella n-ar fi vrut 
să-l mai vadă pe Glen pentru nimic în lume. Acesta din urmă 
nu dăduse niciodată vești despre el și Jim fusese foarte 
decepţionat că-l înlăturase astfel din viaţa lui. Era atât de 
amabil Jim, atât de bun, gata oricând să întindă mâna, să ajute 
oamenii aflaţi la greu! Niciodată nu făcuse rău cuiva. 

Nu se putea spune același lucru despre Glen Shannon, se 
gândi Nella. El reapăruse și totul mergea prost. Dar va pune 
ordine în toate acestea, şi n-o să-l lase să-i bulverseze viaţa. 
Mai întâi, trebuia să se gândească la slujba ei, de care avea o 

nevoie vitală. Domnul Jepherson era după toate aparențele nu 
prea binevoitor faţă de ea în acest moment și avea tot interesul 
să-și îndeplinească sarcinile prezente în timpul cerut, altfel 
risca să fie dată afară. 

Dar era atât de obosită! Și această epuizare fizică și 
nervoasă o determina să facă lucruri prostești. Ca de exemplu, 
să-l sfătuiască pe Glen, în fața domnului Jepherson, să 
cumpere titluri NECSEC... Poate că Elsie avea dreptate la 
urma urmei: să exercite trei activităţi profesionale în același 
timp era fără îndoială peste puterile ei. Trebuia totuși să 
reușească, trebuia cu orice preț! 

Nella se concentră asupra lucrului când ușa biroului 
directorial se deschise. Domnul Jepherson nu trebuia s-o 
prindă greșind de astă dată, așa că nu va deschide gura. 

— Aş vrea să-i spun ceva secretarei dumneavoastră, 
domnule Jepherson. 

Tonul era amabil, exact cât trebuia de autoritar, Glen 
Shannon știind în mod sigur că nu va fi refuzat. 

— Şi eu, zise domnul Jepherson cu vocea lui din zilele rele. 

Alarmată, Nella înălță capul. Glen îi zâmbi. 

— Am urmat sfatul dumitale, doamnă York, am cumpărat 
acţiuni NECSEC. 

Inima ei începu să bată mai repede și nu avu curajul să 
ridice privirea spre patronul său. 

— Eu...hm... sper că n-o să regretati, domnule Shannon. 

— Oh, nu, cu siguranță că.... Douăzeci și cinci. 

Un scurt calcul în minte şi Nella scoase un discret oftat de 
ușurare. 

Domnul Jepherson nu va fi prea supărat, era o afacere prea 
modestă, care nu ajungea să coste mai mult de cinci sute de 
dolari. 

— Pe cuvântul meu, domnule Shannon, douăzeci şi cinci de 
acţiuni reprezintă o mică investiţie care v-ar putea rezerva 
surprize, remarcă ea zâmbind. 

— Dolari, doamnă York, o corectă patronul ei accentuând 
cuvintele. Nu douăzeci şi cinci de acţiuni, ci douăzeci și cinci 
de mii de dolari! 

Părea pe punctul să facă un infarct. 

— Vă aştept în biroul meu după ce domnul Shannon va 
pleca! îi aruncă el pe un ton glacial, trântind ușa. 

Iată, era concediată, fără nici o îndoială și vina îi revenea lui 
Glen Shannon! Dar de unde avea toti aceşti bani? Îi avea oare? 
Cine ştie dacă nu venise să-l facă pe domnul Jepherson să-și 
piardă timpul său preţios, încercând să-l escrocheze? 

Și iată că acest bandit nu se jena şi se așeza din nou, 
nonșalant, pe colțul biroului ei, cu un zâmbet larg, vizibil 
fericit de festa ce i-o jucase! 

— De ce n-am lua cina împreună pentru a sărbători mica 
noastră investiţie? 

Ce tupeu! Nella rămase fără glas. 

— La ce oră să trec să te iau? 

Nici măcar nu-și imagina că poate fi refuzat! Era culmea! 

Se sili totuși să-şi stăpânească mânia. 

— Nu sunt liberă, Glen. 

— Nu? De ce? 

Pentru că Debbie avea nevoie de ea, pentru că trebuia să 
meargă să lucreze, pentru că... Pentru că pe acest bărbat nu 

putea să-l sufere! Cum se putea descotorosi de el o dată 
pentru totdeauna? Opunându-i un refuz pe care să nu-l poată 
contesta și care mai cu seamă să-i atingă în mod serios amorul 
propriu. 

— les cu... amantul meu. 

Nu era uşor de spus! Încă și mai greu să abordeze un 
zâmbet radios și un pic din atitudinea provocatoare a unei 
femei care aşteaptă nerăbdătoare acest moment! 

Glen nici nu clipi. 

— Atunci, ne vedem după aceea? 

După intonaţia lui încântată, Nella ghici că nu se lăsase 
păcălit. 

Se hotărî totuși să nu se recunoască învinsă. 

— După aceea voi petrece noaptea cu el. Toată noaptea. Nu 
este loc pentru tine în viața mea, Glen! 

— Și mâine seară? 

— Nici mâine seară, nici poimâine, nici în altă zi! Eu nu sunt 
liberă, îti este clar? Niciodată n-am să am un moment liber 
pentru tine, Glen! Niciodată! 

— Într-una din aceste zile o să încetezi să mai asculti de 
rațiune și o să-ţi lași inima să vorbească, Nella. Și frumosul tău 
trup îmi va aparţine. 

Vocea lui era catifelată, dar tonul primejdios de 
amenințător. 

Glen ridică mâna, ca și cum ar fi vrut să-i mângâie fața, dar 
Nella se dădu înapoi. 

— Încearcă să analizezi de ce această perspectivă te sperie 
atât de mult, Nella, zise el râzând. 


28 SUSAN DOYLE 


— Te urăsc, Glen Shannon! 

Glen își încruntă sprâncenele și se ridică fără grabă. 

— Ceea ce simt pentru tine este la fel de puternic, te 
asigur... 

Apoi îi adresă un mic salut și porni spre ușă. 

Nella îl urmări cu privirea, complet descumpănită. Ce 
magnetism avea oare ca s-o aducă în această stare de nervi de 
fiecare dată când se întâlneau? În prezenţa lui, părea că-și 
pierde orice control asupra ei, devenea necugetată, asta nu 
era drept! Și Nella spera din toată inima să nu mai apară 
niciodată în drumul ei. 

Fl se întoarse înainte de a ieși şi-i surprinse privirea fixată 
asupra lui. Un zâmbet triumfător îi lumină trăsăturile când îi 
spuse, ca o promisiune: 

— Am Să revin mâine. Poate chiar mai devreme. Mă simt 
reconfortat, cum nu mi s-a mai întâmplat de foarte multă 
vreme! 

Dacă cel puţin ar fi găsit un răspuns, își zise Nella după 
plecarea lui. Și acum, trebuia să-și înfrunte patronul! Ce să 
invoce oare în apărarea ei? se întrebă neliniștită bătând la ușa 
biroului său. 

Oricum, domnul Jepherson nu-i lăsă nici o șansă să se 
explice. Demn și glacial, el declară că nu putea tolera ca 
secretara lui să-și permită a da sfaturi clienţilor. Prefera deci 
să-şi caute altă slujbă. Putea, de altfel, să plece imediat. Și 
pentru a-i ușura misiunea, îi întinse un cec a cărui sumă 
acoperea din plin concediul plătit și indemnizaţia de concediere. 

La ce bun să mai discute? El nu va înțelege jocul diabolic la 
care se deda Glen Shannon. În plus, plecând de aici își 
pierdea astfel urma, Glen nu o va mai găsi a doua zi, dacă, așa 
cum promisese, va reveni... 

Înfrântă, obosită, Nella își adună obiectele personale apoi 
părăsi biroul, foarte hotărâtă să-și acorde un răgaz înainte de 
a începe să-şi caute o altă slujbă. În rest, deprimată cum era, 
momentul era prost ales pentru a face demersuri în ascest 
scop. Era preferabil să aştepte până a doua zi, ca să fie puţin 
mai în formă. 

„Din fericire, am acest cec“! se gândi Nella în ascensor. 
Regreta numai că domnul Jepherson nu considerase necesar 
să-i scrie câteva cuvinte de referință; ea se gândise la asta, dar 
nu îndrăznise să ridice problema. 

Aici ajunsese cu gândurile când ajunse în sfârșit la 
parter. Şi brusc, se produse din nou haos în capul și în 
inima ei. Instalat confortabil într-un fotoliu din hol, Glen 
Shannon o fixa cu privirea lui pătrunzătoare și Nella rămase 
încremenită locului. El sări în picioare și se repezi să-i 
bareze drumul. 

— Ei bine, n-a durat mult, remarcă mulţumit de el, 
strecurându-și bratul sub al ei. Îmi place când oamenii îmi 
urmează cu scrupulozitate directivele. Acţiunile costă mai 
puțin decât slujba la Jepherson. Bun, pentru că am aranjat să 
ai mai mult timp liber, Nella, te duc să prânzim! 

Mănevrase să fie concediată și acum se lăuda cu asta. Pe 
Nella o cuprindea furia. 

— Eşti un monstru! 

În pofida eforturilor ei de a se elibera, el o reţinu cu 
fermitate; atunci, cu mâna liberă, ea încercă să-l pălmuiască. 
Dar nu reuși, deoarece Glen îi prinse mâna la timp. 

— Ai vrut război Nella, dar îl voi câștiga. 

— N-am vrut război! Pentru Dumnezeu, Glen dă-mi drumul. 
Altfel fac scandal și vei regreta... 

El o trase spre el și-și lipi gura de a ei, înăbușindu-i 
protestele. Cum să-l respingă? O luase cu totul în brațe, își 
strecurase o mână pe gâtul ei, sub păr, ca s-o ţină mai bine. 

Această intimitate pe care o provoca între ei, fără cea mai 
mică ruşine, avu un efect catastrofal asupra Nellei. Doamne 
Dumnezeule, ce rușine îi era pentru senzațiile pe care le 
descoperea! O nevoie mult timp adormită se trezise în trupul 
ei și această gură lipită de a ei îi reamintea, vai, prea bine, 
sărutul indecent care o tulburase atât de mult în ziua 
căsătoriei ei! 

Era îngrozitor cât de vulnerabilă se simtea, dintr-o dată. Cu 
toate simţurile răscolite tremura de teamă şi de o dorinţă de 
nemărturisit, numai o rămășiță de amor propriu o reținu, din 
fericire, să nu i se abandoneze și să nu răspundă acestui sărut 
incendiar. 

Glen își ridică în sfârșit capul pentru a-i şopti cu un aer 
provocator: 

— Haide, fă scandal, Nella, asta nu te va împiedica să fii a 
mea! 

— Eşti bărbatul cel mai demn de dispreț, cel mai detestabil, 
încât... 

— M-iai spus-o deja, o întrerupse el cu ironie. Când te-am 
văzut în biroul tău, am crezut că voi putea să-mi păstrez 
sângele rece. Dar m-ai făcut să-mi pierd capul, Nella. Și 
răbdarea de asemenea. Exagerezi, să știi! De data asta n-ai să 
mă respingi, n-am Să ţi-o permit. Așa că, este inutil să te 
obosești să-mi debitezi minciuni! Nu-ţi vei regăsi liniştea 
sufletească decât în patul meu! 

— Eşti nebun! 

— Da, nebun după tine! Mai mult ca niciodată! Corpul tău 
îți contrazice vorbele, Nella; spui că mă deteşti, cu toate 
acestea, emoția ta este egală cu a mea, exact ca acum șase ani, 
când te-am întâlnit. 

— Nu-i adevărat! 

— Vrei o altă dovadă? Pot să cer asistenţei să-ţi descrie 
spectacolul! 

Nella roși când privi în jurul ei. În hol, toată lumea îi 
urmărea cu curiozitate și insistenţă. Cum Glen o conducea 
spre ușă, ea se împotrivi cu înverșunare și abandonând orice 
rușine, se eliberă de braţul care o înlănţuia. 

— N-am să merg nicăieri cu tine, nici vorbă! 

Glen ridică ochii spre cer, exasperat. 

— Nella, avem un prânz imposibil de contramandat! 

El vorbea intenţionat tare, pentru ca martorii să-l audă 
bine. 

— Nici vorbă! repetă Nella, furioasă. 

Dar înainte să mai poată face un pas, el o ridică de la 
pământ și o duse în brațe. 

— Lasă-mă jos imediat, Glen! ţipă ea, agitându-și furioasă 
picioarele şi lovindu-l cu mâna liberă. 

— Ceartă de îndrăgostiţi... spuse el în trecere asistenţei. 
Vreti să ne deschideţi ușa? Mulţumesc... 

— Nu! Este o răpire, urlă Nella. 

— Haide, draga mea, fii calmă... 

Bărbatul care le deschisese amabil ușa îi urmări amuzat cu 
privirea. Erau acum pe trotuar și Nella continua să se zbată, 
lovind cu pumnii umerii lati ai lui Glen care nu părea să se 
sinchisească. 

— Te urăsc, te urăsc, te urăsc! 

— Ei poftim, câte mofturi faci! Mie, care te iubesc din tot 
sufletul. 

Atunci, Nella simţi lacrimi încețoşându-i ochii; degeaba îi 
stârnea pe cei din jur, nimeni nu sărea în ajutorul ei. Și Glen era 
atât de puternic, cum putea să-i scape? Printre lacrimi, zări un 
șofer în livrea care deschidea portiera unei limuzine. Şi brusc se 
trezi în interior, pe bancheta din spate, cu Glen alături. 

Restul lumii dispăru în spatele geamurilor fumurii. 
Cuprinsă de panică, Nella încercă să deschidă portiera de pe 
partea ei, dar era încuiată. Un geam o despărțea de şofer. De 
altfel, acesta se instalase la volan fără să-i arunce o privire și 
demară fără să ţină seama de loviturile ei în geamul din 
spatele lui. 

Glen zâmbi cu indulgență. 

— Calmează-te, îngerașule... N-am nici o intenție 
necinstită. Cel puţin nu încă... Deocamdată, te duc doar să 
prânzim... 


Capitolul 3 


De acord, el câștigase prima rundă, dar următoarea va fi a 
ei! Nebună de furie că cedase panicii, Nella se așeză conforta- 
bil pe pielea moale, își încrucișă picioarele pentru a arăta că 
se simțea pe deplin în largul ei și privi în mod fățiș afară, 
foarte hotărâtă să-l ignore pe Glen. 

În aceste circumstanțe, tăcerea era de aur. De altfel, 
pierduse o bună ocazie să tacă, azi dimineaţă... Ah, era 
război? Ei bine, o să se folosească de o armă pe care el n-o va 
putea întoarce contra ei: rezistenţa pasivă. 

Limuzina o luă pe William Street, traversă King's Cross, 
apoi cobori spre Rushcutter's Bay. De ce în port? se miră ea 
când limuzina se opri. Nu exista nici un restaurant în locul 
acela. Când șoferul deschise portiera, ea nu se mișcă. Glen 
cobori, așteptând ca ea să facă la fel. 

— Sunt în stare să te duc în braţe până la vasul meu dacă 
trebuie, să știi... 

Nella cercetă mai bine împrejurimile, cu o privire 
bănuitoare. Portul de agrement era plin de iahturi, oamenii 
veneau și plecau, îi va fi deci uşor să scape de Glen, dacă va fi 
necesar. Prin urmare, cobori din mașină fără un cuvânt, 
demnă și glacială. 

Glen își strecură un braţ sub cotul ei pentru a o conduce 
de-a lungul cheiului, și Nella înaintă în pas cu el, cu un aer de 
supremă indiferenţă. Tot întrebându-se, bineînţeles, care din 
aceste vase superbe îi aparţinea. Dar se feri să-l întrebe. La 
capătul digului, Glen o invită să ia loc într-un papuc zburător. 

— Unde mergem? 

Imediat, Nella își muşcă buzele, întrebarea îi scăpase. 

— Iahtul meu este ancorat în golful mic, unde este mai 
intim și ne vom simţi mai bine... 

Nellei i se tăie răsuflarea. Ce iaht splendid! Un mare vapor 
alb se legăna uşor pe mare, ca cele care se văd în general în 
filme și care aparţin unor miliardari. 

— Este al tău? 

Nella nu-și putea ascunde neincrederea. 

— Da. Și sunt dispus să-l impart cu tine, dacă dorești. 

— Nu conta pe asta, murmură ea înainte de a adăuga cu 
voce tare: și dacă refuz să te însoțesc la bord? 

În loc de răspuns, el îi aruncă un zâmbet enigmatic pe care 
Nella nu încercă să-l descifreze. Ea se îmbarcă în papucul 
zburător care se legăna periculos, astfel că se așeză repede. În 
spatele ei, Glen dezlegă parâma apoi trecu în faţă pentru a 
porni motorul. 

În timpul traversării Nella nu se mai gândi la nimic, mai cu 
seamă nu la Glen; savura doar plăcerea vitezei, răcoarea 

vântului ce-i trecea prin păr și spectacolul care i se oferea 
privirii. Era frumos, marea de un albastru intens scânteia sub 
soarele amiezii și vasele lăsau în siajul lor jerbe de spumă 
clocotitoare, de același alb spumos ca micii nori presăraţi pe 
albastrul cerului. 

Aici, nici vorbă de poluare ca în oraș, notă Nella care 
inspiră cu mare plăcere aerul marin. Era sfârșit de aprilie, 
începutul toamnei în emisfera sudică și cu toate acestea era 
încă un timp de vară. Și Nella se simţi asaltată brusc de un 
sentiment de nostalgie. Era mult timp de când nu mai 
savurase acest gen de mică fericire, o banală plimbare pe 
mare! Ce mult regreta timpurile trecute când singura 
preocupare, în fiecare zi, era să trăiască pur și simplu. 

Dacă cel puţin ar avea lângă ea în această clipă un prieten 
și nu un adversar! Din nenorocire, cum să-și închipuie 
vreodată să împartă puţină fericire cu un bărbat ca Glen 
Shannon? 

Un bărbat destul de extravagant pentru a cheltui o avere pe 
un iaht când Debbie risca să orbească, dacă nu reușea să 
găsească cincizeci de mii de dolari! Era prea nedrept! Poate 
dacă s-ar arăta mai amabilă... Dar nu, se gândi imediat Nella, 
nici nu se punea problema. Între ea și Glen exista antipatie 
pură și reciprocă, nimic altceva. Cuvintele care le schimbau nu 
erau decât înțepături, fiecare vrând să-i facă rău celuilalt. Și 
totuşi, neîndoielnic, el o dorea... 

Unul dintre oamenii echipajului o ajută pe Nella să urce la 
bordul iahtului, în timp ce Glen dădea instrucţiuni. 

— Pregăteşte o masă rece în sufragerie. O să ne servim 
singuri. Și ai grijă să nu fim deranjati. 

— Bine, domnule Shannon. 

Ah, ce mult îi plăcea să dea ordine și să fie ascultat pe loc! 
Dar cum făcuse oare avere? o întrebare pe care Nella se ferea 
să i-o pună, se înțelegea de la sine. 

N-o să-i dea totuși o ocazie suplimentară să se umfle în 
pene! Dar asta n-o împiedica să fie foarte impresionată când el 
îi făcu onorurile palatului plutitor... 

Un lux de bun-gust domnea în vastul salon acoperit cu o 
mochetă ireproşabilă de culoare gri și în care domneau 
tonurile pastelate. Nella aprecie frumuseţea canapelelor și a 
fotoliilor de piele moale de un alb bătând spre galben, roz și 
verde pal și bogăția de perne moi în culori asortate. Ici și colo 
mese de sticlă și marmoră în culori deschise cu un desen 
foarte fin creau o înfăţişare hotărât modernă a ansamblului. 
Un bar decorat în întregime cu oglinzi și aramă strălucitoare 
ocupa tot fundul încăperii. 

În faţa acestei opulențe, Nella nu se putu împiedica să nu 
se gândească la dificultăţile ei financiare. Ironia sorții, dintre 
toate cunoștiințele ei, singura care avea mijloacele s-o ajute să 
o trimită pe Debbie în America era totodată singura persoană 
căreia nu putea nicidecum să-i ceară bani! 

Jim n-ar fi ezitat, dar el era mort și Glen nu-i ascunsese că 
intenționa să profite de situaţie. Dacă s-ar situa într-o poziţie 
de slăbiciune, ar strivi-o fără milă. De altfel, chiar dacă i-ar 
solicita ajutorul, cine știe dacă va spune da? 

— Pe cuvântul meu, nu-ţi refuzi nimic, Glen Shannon! 
remarcă ea cu ironie. 

El nu răspunse, mulţumindu-se s-o cerceteze gânditor. Îşi 
scosese deja haina și acum își descheia vesta și Nella încremeni. 

Nella nu crezu nici o clipă că o va forța să facă dragoste cu 
el. De fapt, el n-avea decât o dorinţă: s-o vadă că i se supune. 
În privința asta se obosea degeaba! 

— M-ai adus aici ca să faci paradă cu reușita ta? 

În ciuda bunelor ei hotărâri, era peste puterile ei să tacă. 
Era un fel de a-și învinge spaima. Nu era prima dată când se 
afla între patru ochi cu Glen Shannon? 

— Încerci să mă provoci, Nella? 

Imediat, fu cuprinsă de furie. 

— Nu încerc absolut nimic! De ce m-ai adus aici, Glen? Ce 
vrei de la mine, exact? 

Glen își scoase cravata și începu să-și descheie nasturii 
cămășii, provocând-o în mod deschis. 

— Am crezut totuși că este evident... 

Hotărât lucru, era și timpul să-i deschidă ochii! Nella nu 
mai încercă să-și controleze valul de furie care o cuprindea. 

— Nu te-ai vindecat încă după șase ani, Glen? Sunt oare 
singura femeie care te-a respins într-o zi? 

Mânia îl cuprindea și pe el, Nella vedea în privirea lui care 
se întunecase, dar nu mai ținea seama de asta, acum că-și 
dăduse drumul, îşi va încheia tirada. 

— Nu renunti niciodată, nu-i așa? trebuie neapărat să faci pe 
eroul cuceritor! Să detii rolul de senior și stăpân! Și... 

Hohotul lui de râs ironic o făcu pe Nella să tresară și să tacă. 

— Nu fi proastă! Eşti chiar atât de oarbă, Nella? 

Câtă înfrigurare neașteptată în privirea lui, în timp ce 
înainta spre ea! Nella se decise să nu mai deschidă gura. 

— Cum aş putea să știu dacă ai fost singura care m-a 
respins, Nella? Sunt incapabil să fac o comparaţie deoarece 
nici o femeie nu m-a mai interesat niciodată după tine, nu 
suficient în orice caz ca s-o întreb dacă dorea sau nu...! 

Stătea acum în faţa ei; cu o mână sub bărbia ei, o sili să-și 
ridice capul spre el. Avea aceeași ardoare în ochi și acum îi 
mângâie obrazul. 

— Te iubeam, Nella. Te iubeam din toată puterea, din toată 
ființa mea... Dincolo de orice bun-simt, împotriva voinţei 
mele... Eram îndrăgostit ca un nebun de tine! Asta nu mi se 
întâmplase niciodată și nu mi s-a mai întâmplat de atunci... 

Cu un nod în gât, Nella oscila între scepticism și 
nesiguranță. Dacă și-ar fi putut imagina că se măcina de 
dragoste pentru ea, tocmai el, Glen Shannon! Păruse 
întotdeauna că o doreşte cu o nerușinare atât de revoltătoare! 

Tachinările lui, în prezenţa lui Jim, glumele lui urmăreau 
oare s-o facă să înțeleagă sentimentele pe care i le inspira? 
Folosise oare aceste mijloace ocolite pentru a-i înfrânge 
apărarea? Și antipatia pe care o încerca faţă de el, de unde 
provenea, dacă nu din emoţiile de necontrolat pe care le 
stârnea în ea? 

Îndoiala care pusese stăpânire pe tânăra femeie nu-i scăpă 
lui Glen, care schiţă un mic zâmbet de satisfacție. Totuşi, 
vocea lui nu se îmblânzise când reluă: 

— Nu te-am iertat niciodată că ai refuzat deliberat tot ce ar 
fi trebuit să trăim împreună! 

— Dar, Glen, îl iubeam pe Jim! 

— Nu-i adevărat! Nu, nu cred nimic! Imposibil! 

El închise ochii o secundă, apoi îi deschise din nou, acuzator. 

— Ai simtit-o în prima seară... O singură privire ne-a fost 
suficientă... Un bărbat, o femeie, făcuţi unul pentru altul... 
Eram numai noi pe lume... 

— Nu! 

Nella scosese un strigăt de furie; cu toate acestea, da, o 
tulburase în mod deosebit. Dar tocmai pentru că avusese acel 
mod de a o privi insistent, de a o dezbrăca din priviri... 

— Ba da! şopti el cu o voce răgușită. 

Degetele lui alunecară de-a lungul gâtului ei, îi apăsară 
umerii înainte să-i facă brațele prizoniere. 

— Când am dansat, trupul tău a vibrat lângă al meu... 
Mă doreai, dar cu toate acestea m-ai respins. De ce Nella, 
de ce? 

Desigur, se gândise și ea la asta, dar probabil inspira același 
lucru tuturor femeilor de care se apropia! Hotărâse atunci 
să-i fie și mai fidelă dragului de Jim, care n-o vedea decât pe 
ea! Dar cum să accepte că altul ar putea s-o atragă din punct 
de vedere fizic? 

— Pentru că nu trebuia, Glen. Eram logodită cu Jim, pri- 
etenul tău dintotdeauna! Acest amănunt nu conta pentru tine? 

— Jim? L-aş fi ucis! exclamă el, cu neliniște în ochi. În ciuda 
trăiniciei prieteniei care ne lega din copilărie! Da, Nella, 
pentru tine, am vrut să-l omor! 

Nella încercă o vie ușurare când îi eliberă mâinile pentru a 
măsura cu pași mari salonul. Se lăsă să cadă pe cea mai 
apropiată canapea, epuizată, cu nervii la pământ. Glen fusese 
aşadar îndrăgostit de ea? Iată ce explica o mulţime de lucruri. 
Incidentul din ziua căsătoriei, în special, și tăcerea lui după 

aceea. Da, trebuie să fi trăit un adevărat infern văzând-o 
căsătorindu-se cu altul! Și când se gândea că-l judecase cu 
atâta severitate. ..! 

Când se întoarse spre ea, Glen înși recăpătase sângele rece; 
avea în continuare ochii strălucitori şi expresia feţei furioasă, 
dar vorbea liniștit. 

— De ce n-ai avut curajul să pleci cu mine cum ţi-am cerut, 
Nella? 

Nella, care se simţea vinovată că-i pricinuise această 
suferință, căută un răspuns care să nu-l rănească mai mult. 

— Mă atrăgeai enorm, Glen, dar nu era nimic altceva. 
Iubirea nu este doar atracţie fizică. 

— Aș fi făcut orice pentru tine. 

— Nu mi-am dat seama, îmi pare rău... 

ÎI ruga din priviri s-o înţeleagă. 

— Nu credeam.... Că ești un bărbat... demn de 
încredere... 

— În timp ce Jim, era, nu-i așa? 

— Aşa credeam. 

Căsătoria nu răspunsese totuși aspirațiilor ei. În 
majoritatea timpului, Nella avea impresia că era mai mult o 
mamă decât o soție pentru Jim. El se bizuia ca ea să-i 
organizeze viața, să-l consoleze, să-l încurajeze. 

— Şi noaptea nunţii voastre? 

Întrebarea izbucni cu toată brutalitatea ei şi Nella roși. 

— Nu înţeleg ce vrei să spui... 

— Oh, ba da, înţelegi foarte bine! 

El se apropie cu privirea pătrunzătoare aţintită asupra ei. 

— Imposibil să uiţi gestul meu din ziua căsătoriei tale, 
mi-ai spus în această dimineață. Imposibil, într-adevăr! Cum 
să nu-mi amintesc de el, când ai reacționat la sărutul meu așa 
cum ai făcut-o? 

Glen se așeză pe braţul lat al canapelei urmărind-o pe 
tânăra femeie nemișcată cu aceeași privire intensă. Când 
începu să-i mâgâie părul, Nella crezu că inima i se va opri. 
Emoţia îi era atât de puternică încât curând nu va mai putea 
s-o ascundă! $i Glen reluă cu o voce vibrantă, în care se 
amestecau regretul şi pasiunea: 

— La biserică, aşteptam în picioare, lângă Jim... Doream 
atât de mult să răspunzi nu, în momentul acela! Nu încetam 
să-mi repet că nu puteai să te căsătorești cu el, că ai să ajungi 
să-ţi dai seama că ar fi o greşeală... Cu toate acestea, ai spus 
da, cu o voce clară şi demnă! Ah, cât te-am detestat atunci! 

Fl se întrerupse o clipă și Nella își reţinu răsuflarea. 

— Și acele priviri pe care mi le aruncai pe furiș... Nu 
puteam să mă despart de tine, care păreai în plină confuzie... 

— Erai beat, Glen, mă temeam să nu faci scandal și asta mă 
făcea nervoasă. lată de ce te urmăream, nu aveam nici un alt 
motiv. 

Glen îi mângâie ușor obrazul, apoi îşi plimbă un deget pe 
conturul buzelor ei. 

— Nu cred un cuvât, murmură el. Am drept dovadă sărutul 
pe care l-am schimbat... 

— Destul Glen! 

Era insuportabil, la urma urmei! Și nu numai aceste 
mângâieri furate. Ea retrăia din plin și o altă scenă, alte senzații 
care-i copleșiseră toată fiinţa cu o extremă tulburare! Cât îl urâse 

pe acel Glen Shannon care-i trezea simţurile în momentele 
cele mai nepotrivite! Și cât îşi reproşa propria slăbiciune! 

— N-ar fi trebuit să faci asta, Glen. Eram măritată cu Jim. 

— Dar nu erai încă femeia lui, nu era prea târziu, o căsătorie 
care nu se consumase putea fi anulată. Ai fi putut... 

— Nu! Niciodată n-aş fi făcut așa ceva! 

Nella era consternată că putuse lua în considerare o 
asemenea eventualitate. 

— Niciodată nu i-aș fi provocat o asemenea durere lui 
Jim... Să vadă cele două persoane pe care le iubea cel mai 
mult pe lume... 

— Crezi că eu nu m-am gândit la asta, cu moartea în suflet? 
Abia după aceea, mult timp după aceea, mi-am dat seama... 
Am înţeles că nu puteai, Nella, că era prea târziu... 

— Nu te vroiam, Glen. 

Nu, nu-l vroia pe bărbatul care părea să fie atunci, 
nepăsător, îndrăzneț şi îngrozitor de lipsit de jenă. 

— Oh, ba da! Mă doreai, era poate numai fizic, dar 
incontestabil! Și sper că noaptea nunţii te-a decepţionat! În 
ceea ce mă priveşte, m-am simţit înșelat! 

Se ridică pentru a măsura încăperea cu pași mari; Glen se 
opri în spatele altei canapele și cramponându-se de spătarul ei 
cu ambele mâini, îi aruncă furios: 

— Când te-a sărutat Jim, sper că ai regretat sărutul pe care 
ţi-l dădusem, cu toate senzațiile pe care le-a stârnit în tine! 
Când corpurile voastre s-au unit, sper că ai tânjit după al meu! 

— Încetează, Glen! 

Nella se ridicase şi ea, strigând la rândul ei, incapabilă să-și 
stăpânească furia. 

— Cum îndrăznești? 

— Oh, dar îndrăznesc Nella, îndrăznesc! Am toate 
îndrăznelile! 

Şi îi aruncă un zâmbet fermecător. Plin de ameninţări, totodată. 

— Iată de ce pot să-mi ofer tot ce-mi doresc reluă el cu un 
gest dezinvolt spre obiectele care-i înconjurau. Înţelegi, după 
căsătoria ta, nu mă mai interesa ce mi se putea întâmpla! 
Uneori am cochetat cu moartea! La ce bun să trăiesc, de vreme 
ce eram fără tine? 

El vorbea repede, învârtindu-se ca un leu în cușcă și Nella 
îl asculta, pradă unor sentimente amestecate. lată că el 
repunea totul în discuţie, începând cu gândurile pe care și le 
făcuse despre el de ani de zile! 

— Am făcut de toate — unele de care sunt foarte mândru 
uneori, de altele mai puţin, alteori... De la trafic de arme în 
America Latină până la evacuarea de refugiaţi... În acest timp, 
mi se spunea cutezătorul! „Irlandezul nebun din Australia“, 
spuneau cei din jurul meu... 

Glen făcu o pauză. Fără s-o privească pe Nella, continuă cu 
aceeași voce puţin răgușită: 

— Cu fiecare misiune, tarifele mele creșteau, ceream sume 
exorbitante, spunându-mi că la urma urmei s-ar putea să nu-i 
primesc deoarece moartea pândea la tot pasul. Ei bine, nu, 
ceilalți erau omorâţi, eu nu! Norocul părea întotdeauna de 
partea mea. 

Izbucni într-un râs puţin trist, scuturând din cap. 

— Într-o noapte, când navigam la bordul unui vas încărcat 
cu refugiați bogaţi cambogieni, în plin muson, pânza cea mare 
s-a desprins și a trebuit să urc pe marele catarg pentru a o 

pune la loc. Şi acolo sus, la douăzeci de metri deasupra mării 
dezlănţuite, în mijlocul rafalelor de vânt, am văzut figura ta, Nella. . . 

Glen se întoarse, fixând-o pe tânăra femeie. 

— Frai acolo, cu mine, sfidând furtuna, suspendaţi între cer 
și mare... Și eu mă consideram un erou! Când în realitate 
făceam o curte nerușinată morţii! Și cei pe care-i duceam 
m-au plătit gras pentru că i-am smuls din infern... Și astfel am 
continuat să mă îmbogățesc! 

El își întoarse privirea, scoase un scurt râs amar și începu 
să măsoare cu pași mari salonul. 

— Apoi, încetul cu încetul, amintirea ta încetă să mă mai 
bântuie până la nebunie, puterea și privilegiile pe carele 
conferă banii începură să mă intereseze... Am început să 
prefer jocul la bursă în locul norocului aventurii. Calvarul 
meu se sfârși, eram vindecat de tine... 

Tulburată de povestea lui Glen, Nella simţise căzând 
ultimele ei măsuri de apărare, ostilitatea ei atenuându-se până 
la dispariţie. Cât trebuie să fi suferit!. Cu ce disperare a trebuit 
s-o vadă plecând la braţul lui Jim! Și deodată, simţi dorința 
să-i întindă braţele, să-l consoleze. Dar... pentru că spusese 
că se vindecase de iubirea lui... 

O întrebare îi ardea buzele, pe care o formulă în cele din 
urmă cu jumătate de voce. 

— Dar atunci, Glen, când m-ai văzut în această dimineaţă de 
ce nu ţi-ai văzut de drum? 

Glen se opri, cu un zâmbet sarcastic plutind pe buze şi o 
licărire aproape ostilă în privire. 

— Imposibil, chiar după toţi acești ani! 

Nella cunoştea bine acest sentiment. Și ea vrusese să-şi 
vadă de drumul ei, odinioară, dar fusese incapabilă. Ce s-ar fi 

întâmplat dacă n-ar fi fost logodită cu Jim, în momentul 
întâlnirii cu Glen? Ar fi rezistat oare dacă nimic n-ar fi 
împiedicat-o să cedeze farmecului lui? 

Dar, în sfârșit, cum să răspundă, pentru că nu i se oferise 
ocazia, Jim fiind permanent acolo...? Din copilăria lui la 
orfelinat, Jim păstrase o nevoie vitală de siguranţă afectivă și 
ținuse ca o legătură foarte puternică să-i unească pe Nella și 
pe el. În opoziţie cu Glen, care se pare că se descurcase foarte 
bine singur. 

— Întâmplarea, totuși... zise ea suspinând. Fără ea, n-ai fi 
trecut pe culoarul meu, nu m-ai fi zărit în spatele biroului... 

— Întâmplarea? 

Exista o notă ironică în vocea lui, care o lăsă pe Nella 
perplexă: de cine părea să-și bată joc, de ea sau de el? 

Chiar se întrebă, timp de o clipă, dacă era vorba într-adevăr 
de întâmplare. Să-și închipuie o clipă că Glen aflase că lucra 
pentru Jepherson și Potts? Să presupună că venise special? Dar 
nu, el îi dădu o explicaţie: 

— Aveam o întâlnire la etajul de deasupra și trebuie să fi 
greşit butonul de ascensor... Și deodată, după colțul unui 
coridor, erai acolo, visul meu de altădată, atât de reală... 

El reveni spre ea, zâmbitor, pasionat. 

— Si am vrut să-mi dovedesc... că eram vindecat! Să-mi 
demonstrez că erai pentru mine o imagine apărută brusc din 
trecut, o fantomă din viaţa mea de atunci... 

Deodată, Glen o prinse de mijloc și o trase spre el. 

— Fermecat din nou, iată cum eram! 

Nella tresări, prea tulburată pentru a protesta. De altfel, nu 
dorea să se zbată, voia doar să rămână acolo unde se găsea în 

acea clipă. Îi era atât de bine, corpul i se mula perfect pe cel 
al lui Glen, de ce să nege? După dispariţia lui Jim, respinsese 
toate avansurile, iubirile trecătoare n-o interesau și nici nu 
dorea o nouă legătură. În plus, îi lipsea timpul pentru acest 
gen de frivolități, trebuia înainte de toate să se gândească la 
Debbie. 

Dar astăzi... Glen o atrăgea atât de mult! Neștiind prea 
bine ce se întâmpla cu emoţiile ei, ridică ochii spre el. O 
sorbea din ochi și-i vorbea cu o voce răgușită pentru a-i 
mărturisi că n-o mai iubea. 

— Ce prost eram, Nella, să cred că nu voi putea trăi 
niciodată fără tine! Dar am trăit foarte bine fără tine... Totuși, 
nu s-a terminat, căci te doresc... Mai mult ca niciodată! 
Niciodată n-am dorit atât de mult o femeie! Și trebuie să fii a 
mea dacă vreau să-mi regăsesc liniștea, altfel această nevoie de 
tine mă va distruge încetul cu încetul! 

— Glen, te rog... 

Fl își sporise strânsoarea într-un fel elocvent și Nella se 
temu de această violenţă pe care o ghicea în el. ÎI împinse, cu 
mâinile în pieptul lui. 

— Nu, Glen, nu așa. 

— Corpul tău tremură lângă al meu, o simt bine, dorința ta 
te macină şi pe tine, cum n-ai cunoscut-o niciodată... 
Recunoaște Nella, recunoaște... 

Îi acoperi fata cu o ploaie de sărutări, în timp ce ea încerca 
să se desprindă. 

— Dar recunoaște, pentru Dumnezeu! 

— Nu! 

Strigătul ei contrazicea ce simţea și ceea ce Glen descrisese 
atât de exact. Se simţea nesigură lângă el, gata să cedeze 
oricăror slăbiciuni. 

— Mă dorești la fel de mult cum te doresc și eu! 

— Nu! 

Și pentru a-i dovedi că mintea, el puse stăpânire pe buzele 
ei şi se arătă atât de convingător încât ea încetă să-i reziste și 
să se mai lupte. Ea își înnodă braţele în jurul gâtului lui și 
răspunse cu ardoare sărutului. 

Jim fusese singurul bărbat din viaţa ei. O iubise cu blândeţe 
și afecțiune, niciodată cu pasiune. Ori, pasiunea o descoperea 
în braţele lui Glen, care ştia atât de bine s-o convingă că-l 
dorea la fel de intens cum o dorea şi el. Aceasta nu era 
dragoste, ci o nevoie sălbatică, de necontrolat... 

— Spune-mi că mă dorești și tu, Nella... 

— Da... 

O spusese dintr-o suflare, fericită că buzele lui Glen 
depuneau sărutări pe faţa ei, pe gât, pe păr, în timp ce 
trupurile lor fremătau de nerăbdare, lipite unul de altul. 

— Am așteptat atât de mult acest moment, Nella. .. Am visat 
atât de des să văd această expresie în ochii tăi care mă privesc! 
S-a întâmplat în sfârșit și am să fac dragoste cu tine fără oprire 
toată după-amiaza, și toată noaptea, și mâine... Toată viaţa 
mea! 

Ecoul râsului lui triumfător umplu camera și Nellei îi 
reveni bunul-simţ. Nu putea rămâne, Debbie avea nevoie de 
prezenţa ei, nu era liberă. În plus, această situaţie o făcea să 
nu se simtă bine. Glen nu-i ascunsese că o voia pentru „a-şi 
regăsi liniştea“, după propriile lui cuvinte. $i dorinţa lui 

pentru ea, unde o va duce oare; la câteva clipe de plăcere, 
nimic altceva? Nu, nu va ceda unei atracţii fizice, era contrar 
principiilor ei! 

Glen o conducea deja spre o ușă, la celălalt capăt al salonului. 

— O să ne simțim mai bine în cealaltă cabină, draga mea... 

Cât de greu era să nu se lase induplecată! De ce nu o dată, 
măcar o dată? Câteva ore, nu era mult, acceptase atâtea 
sacrificii pentru Debbie! Da, dar cine știe dacă Glen nu va 
încerca s-o revadă? Și dacă dorinţa lui se transforma în 
obsesie? Nu, ar fi nebună să cedeze astăzi, mai ales să se dea 
unui bărbat pe care-l detesta atât de mult, nu cu mult timp 
în urmă? 

Glen deschise ușa din fund, dezvăluind un dormitor și mai 
luxos decât marele salon. Sub lambriurile de stejar, un pat 
imens acoperit cu perne și tapisat cu mătase invitând la 
desfătările cele mai senzuale. .. 

— O clipă, Glen... 

Încremenită în prag, Nella căuta cu disperare o portiţă de 
scăpare. Şi o ideee se ivi ca prin minune. 

— Aș bea puţină șampanie, sunt... încordată, înţelegi... 
Dacă te-ai duce să cauţi o sticlă, şi cupe în timp ce am să mă 
reimprospătez în baie? 

Glen o privi o secundă, ușor surprins, apoi un zâmbet larg 
îi lumină trăsăturile. 

— Dorinţele tale sunt ordine, doamnă! Vom sărbători 
evenimentul, avem tot timpul... 

Nella nu era foarte mândră de ce se pregătea să facă, dar la 
urma urmei nu-i datora nimic, pentru că el n-o mai iubea. 

Îndată ce Glen îi întoarse spatele, se avântă pe culoar, urcă 
scara cu toată viteza, traversă puntea în fugă fără să privească 
o singură dată în urma ei. Repede, să dezlege frânghia care 
ținea papucul zburător! Asta nu era atât de ușor, deoarece 
degetele îi tremurau atât de tare! O privire furişată în jur o 
linişti că nimeni n-o urmase, puntea părea pustie. Atunci 
coborî în mica barcă și constată ușurată că Glen lăsase cheile 
în contact. În momentul în care punea motorul în funcțiune, 
auzi strigăte pe iaht, dar nu le acordă atenţie, trebuia să se 
concentreze asupra misterelor tabloului de bord. Câteva 
secunde îi fură suficiente să le priceapă și manevră foarte 
repede în direcţia portului de agrement, fără să ridice ochii 
spre iaht. 

Glen o va detesta! Ea însăși era măcinată de remușcări că 
procedase astfel. Dar Debbie o aștepta acasă, mica ei Debbie 
care risca să orbească... N-avea dreptul să se abandoneze 
altor emoții, să se lase sustrasă de la datoria ei de mamă. Nu 
atâta timp cât nu va face totul pentru a încerca să-și salveze 
copilul... 


Capitolul 4 


Nella plângea de epuizare și de ciudă când ajunsese la ușa 
Elsei. Mersese pe jos din portul de agrement! Culmea 
ghinionului, în graba ei, își lăsase poșeta pe iaht! Când își 
dăduse seama, o dată ajunsă pe pământ, era imposibil să se 
întoarcă s-o caute, bineînţeles. Și acum, Glen va afla unde 
locuia, era suficient să-i deschidă poșeta, avea adresa în 
portofel... 

Sună, apoi se sprijini de perete, incapabilă să-și 
stăpânească lacrimile care-i curgeau pe obraji. Elsie, care veni 
să-i deschidă, se alarmă imediat. 

— Doamne Dumnezeule, Nella ce s-a întâmplat? 

Nella nu mai putea, plânsul ei se intensifică și încercă 
totuși să-i explice, debitând toate veștile proaste una după 
alta, cu o voce frântă. 

— Mi-am pierdut slujba... și de asemenea poșeta... Aveam 
înăuntru cecul cu indemnizaţia de concediere... N-am avut 

bani să iau un autobuz, a trebuit să vin pe jos, am căzut și 
mi-am rupt ciorapii. .. Şi trebuie să-mi găsesc de lucru... Și... 

Elsie îi înconjură umerii cu un braţ și o conduse înăuntru. Era 
atât de călduroasă Elsie și atât de maternă! Nella se lăsă sprijinită 
de ea și plânse pe săturate. Elsie o liniști mângâind-o pe păr. 

— Haide, haide... nu-i sfârșitul lumii! Am să vând pânza pe 
care o pictez acum și nu te neliniști, o s-o vindecăm pe 
Debbie! Tu te istoveşti muncind, draga mea, ce trebuie să faci 
acum, este să dormi! 

Nella clătină din cap. 

— Da... 

Trebuia neapărat să prindă curaj! Și să înceteze să se vaete. 
Fiica ei avea nevoie de ea şi timpul — cel mai rău dușman al lor 
— trecea atât de repede! Nella se îndreptă și își şterse lacrimile 
cu dosul mâinii. 

— Te rog să mă ierti pentru această scenă, Elsie... Unde 
este Debbie? 

— Îşi face siesta. Urcă și tu și fă la fel. Și nu te mai gândi la 
slujba pe care ai pierdut-o, ai să găsești alta, ofertele de lucru 
nu lipsesc. Şi apoi, câteva zile de odihnă o să-ţi facă cel mai 
mare bine. 

— Ai dreptate Elsie, mulțumesc că îmi ridici moralul... 

Nella se simţi dintr-o dată slăbită urcând scările, în pragul 
unei sincope, și trebui să se agate de balustradă ca să-și 
păstreze echilibrul. 

— Am Să-ţi arăt noul meu tablou când o să cobori, zise Elsie. 
Mă lansez într-un stil complet diferit! 

Ea izbucni în râs, mai reconfortantă ca niciodată. 

— În această dimineaţă, în timp ce făceam cumpărături, Debbie 
şi cu mine, îi descriam fiicei tale tot ce vedeam în jurul nostru, 
exprimând fiecare din impresiile mele în termeni colorați... 
Și deodată, inspiraţia a izbucnit, și pe drumul de întoarcere 
ne-am imaginat un tablou fenomenal! Geniu în stare pură! 

— Sunt nerăbdătoare să-ţi văd tabloul... 

Ca de obicei, trebuia să împace admiraţia și sinceritatea 
când făcea câte un comentariu — arta, așa cum o concepea 
Elsie, pe ea n-o inspira deloc. 

Nella se strădui să nu facă zgomot când intră în camera ei. 
Îşi scoase pantofii și-și contemplă fetița adormită în patul 
asemănător cu al ei. Cu riscul s-o trezească, se întinse lângă ea 
şi o luă în braţe. Era imposibil să reziste acestui elan! Avea atâta 
nevoie să strângă la piept trupul slăbuţ al copilului ei. Ceea ce 
tocmai trăise cu Glen o lăsase lipsită de tandrete și de dragoste. 

Cu obrazul îngropat în buclele negre care miroseau plăcut 
a şampon pentru copii, Nella închise ochii, fericită să asculte 
respiraţia liniștită a fiicei sale. Deodată, Debbie se mișcă și 
întinse mâna spre faţa ei. 

— Mămico? 

— Da, draga mea. 

Ce bucurie când Debbie se ghemui mai strâns între braţele 
ei cu un oftat de fericire!. Locul ei era aici, alături de copilul 
ei, nu pe un iaht cu Glen Shannon! Și dacă-i rămăsese un pic 
de regret, el fu repede alungat de un imens val de dragoste 
maternă. Totuși, în timp ce ațipea, gata să se scufunde într-un 
somn adânc, se gândi la mărturisirile lui Glen. Dacă ar fi știut 
măcar, pe atunci, că o iubea! Asta ar fi schimbat oare ceva? 
Nu, pentru că, oricum, apăruse prea târziu în viaţa ei... 

Ce căuta în patul lui Debbie, îmbrăcată ca pentru a merge 
la birou? se întrebă Nella dezorientată, când se trezi. Şi își 
aduse aminte... puţin îngrozită: şi dacă Glen Shannon va 
stărui să persevereze cu insistenţele lui? Preferă să nu se mai 
gândească la asta și se ridică. 

Era deja ora cinci după-amiază, agenţia putea s-o cheme, 
nu se punea problema să întârzie! Un duș rapid o s-o 
învioreze după cele câteva ore de somn greu și fără vise. 

Când cobori, puţin mai târziu, încremeni în pragul 
bucătăriei, fascinată de pânza de pe șevaletul Elsei. 

Elsie nu pictase niciodată în acest fel, era ceva magic, artă 
primitivă în stare pură. Într-un amestec îndrăzneț de culori, cu 
tuşe mari viguroase, reprezentase o grădină imaginară, un fel 
de rai fantastic unde evoluau animale nemaipomenite. Aceste 
animale păreau să se distreze la nebunie, căci arborau toate 
un zâmbet larg, fericit. 

În picioare în faţa pânzei sale, Elsie o ţinea pe Debbie în 
braţe şi-i explica totul ca și când copilul vedea normal: 

— Și aici este girafa... Îi vezi gâtul, este lung, nu? Are gene 
întoarse, exact ca ale tale... 

Debbie fixa tabloul, încântată de ceea ce-i povestea artista. 

— Şi ea ce culoare are? 

— Un galben frumos, galbenul este plăcut, galbenul este ca 
atunci când ești mulțumită... 

Spunând aceasta, Elsie o gâdilă pe copilă care începu să 
râdă vesel. 

Captivată, Nella se apropie; pentru prima dată, putea să-i 
spună prietenei sale ce gândea cu adevărat despre opera ei. 

— Este genial, Elsie! 

Elsie se întoarse, radiind de bucurie. 

— L-am pictat împreună, nu-i așa Debbie? făcu ea frecându-și 
obrazul de cel al fetiţei. 

— Este grădina noastră secretă, mămico, întări fetiţa, în al 
nouălea cer. 

— Eu îl găsesc fascinant! exclamă Nella cu sinceritate. 

— Acest tablou o să-l vindem! 

Debbie se agită să coboare şi alergă spre mama ei. 

— Este cel mai frumos tablou al Elsei, nu-i așa, mamă? 

Nella o ridică de jos și o strânse în braţe. 

— Cel mai frumos, îngerașul meu! 

— Şi cum o bucurie nu vine niciodată singură... declară 
Elsie, mergând să caute ceva pe masa bucătăriei. Ţine, Nella a 
fost găsită și ţi-a fost înapoiată! 

Cum Nella, uluită, își luă poşeta, Elsie continuă la fel de 
însufleţită: 

— N-ai să mă crezi! Un bărbat splendid a venit s-o aducă în 
timp ce dormeai. 

„Ce noroc“! se gândi Nella care nu îndrăzni să analizeze ce 
s-ar fi întâmplat dacă ea însăși ar fi deschis ușa. 

— Pe la ce oră a trecut, Elsie? 

— Oh, n-am fost atentă, cred că între orele trei și patru. 

Și, cu gustul ei pentru spectaculos, Elsie mimă scena. 

— M-am prezentat, cum se cuvine... El a părut surprins — 
chiar stupefiat. Eu produc frecvent acest gen de impresie 
asupra oamenilor, să știi... 

— Ce-a spus? 

— Așteaptă, ajung și acolo... „Nella York, locuiește aici?“ 
„Da“, i-am răspuns. „Pot s-o văd? l-am adus poșeta“. In acel 
moment i-aș fi sărit de gât, crede-mă! „Oh, sunteţi formidabil!“ 
i-am Spus și era un strigăt din toată inima! Dumnezeule ce 
bărbat frumos! 

— Fl... n-a părut contrariat că nu m-a văzut? 

— Oh, doar o mică încruntare din sprâncene. I-am explicat 
că te-ai întors epuizată, deprimată, că dormeai și că nu vroiam 
să te deranjez. Atunci m-a însărcinat să-ți dau poșeta și pe 
urmă a plecat. 

— N-a spus nimic altceva? 

Elsie avu un oftat de regret. 

— Din păcate, nu! N-am avut nici măcar timpul să-i pun 
două sau trei întrebări adecvate... Ca, de exemplu, dacă-i 
place pictura și dacă dorea să cumpere un tablou. 

Era oare ușurată, decepționată? Nella nu reușea să-și 
definească starea de spirit. Ştia doar că nu dorea să discute 
mai mult cu Elsie despre Glen Shannon. Afișând un zâmbet 
liniștit, se îndreptă spre colțul bucătăriei. 

— Mulţumesc, în orice caz, Elsie! Bine, acum să-mi 
pregătesc un sandviș sau două, ca să sărbătorim asta! Mor de 
foame. 

Termină de mâncat când sună telefonul. Domnul Vincente, 
o informă secretara agenţiei, dorea să-i servească de ghid și în 
această seară, încă nu se familiarizase cu accentul australian. 
Dorea să cineze într-un restaurant italian, putea să-l 
însoţească? 

— Pe dumneavoastră vă cere, doamnă York, pe nimeni 
altcineva, a insistat atât de mult, continuă secretara. 

Nella zâmbi, nu uitase bancnota de cincizeci de dolari, pe 
care i-o dăduse ieri seară ca supliment. Trebuia să se simtă 
foarte singur, bietul om! Se pare că banii nu aduc întotdeauna 
fericirea. Ea, în orice caz, dacă ar fi avut bani, ar fi fost fericirea 
ei și a lui Debbie... 

Nella primi şi își notă cu conștiinciozitate amănuntele 
întâlnirii la ora opt la Hotel Regent, apoi cina la „Lucio“, cel 
mai bun restaurant italian din Sydney. Agenţia îi va trimite un 
taxi la şapte fără un sfert. 

Domnul Vincente era expert în tablouri, își aminti Nella. Și 
dacă i-ar cere să arunce o privire tabloului Elsei? La urma 
urmei, se afla în Australia pentru afaceri. Cine știe, arta locală 
putea să-l intereseze... 

În acel moment, când Nella urca să se îmbrace, se auzi 
soneria de la intrare. Oare Glen se hotărâse să revină? Tânăra 
femeie aștepta, cu simțurile la pândă, în timp ce Elsie alergă 
să deschidă. Spre marea ei uşurare, Nella auzi o voce feminină 
şi continuă să urce scara. 

— Nella? o chemă Elsie care tocmai închidea ușa. Este 
pentru tine! 

Făcând cale întoarsă, Nella contemplă uluită splendidul 
buchet de flori pe care i-l întindea prietena ei. 

— Pentru mine? 

Cine putea să-i trimită trandafiri roșii? Evident, se gândi 
imediat la Glen. 

— Există o carte de vizită? 

Elsie puse buchetul pe masă și desfăcu celofanul. 

— Nu văd. 

Puse cei doisprezece trandafiri de culoare roșu-aprins 
într-o vază frumoasă, imaginându-și tot felul de povești 
romantice, cu Debbie pe urmele ei, mirosind cu plăcere 
parfumul delicat al florilor. 

— Este cu siguranță o greşeală, nu sunt pentru mine, zise Nella. 

Cine, în afară de Glen, era capabil de un gest atât de 
extravagant? Nimeni dintre prietenii sau cunoștințele ei n-ar fi 
avut o asemenea idee; de altfel, nici n-ar avea posibilităţile. 

Trandafirii roșii simbolizează dragostea, se gândi Nella, 
care îi dădea să mănânce lui Debbie după ce o îmbăiase. Or, 
Glen n-o mai iubea. Poate încerca s-o seducă pentru a-și atinge 
mai uşor scopul? Mesajul era limpede, în orice caz, dacă florile 
veneau de la el: n-avea intenţia să renunte la ea... 

Cum va face faţă acestei situaţii? În loc să-și piardă capul, 
Nella încercă să se convingă că poate își făcea iluzii. Acest dar 
putea foarte bine să fie un gest de adio, o ultimă glumă a lui 
Glen Shannon, salutând pentru ultima oară și într-un mod 
ironic o iubire care nu existase realmente niciodată. 

De ce acest gând o întrista oare? Nella își reproșă că nu știa 
ce vrea şi încredințând-o pe fiica ei Elsei, urcă să se 
pregătească. 

Pentru a-și ridica moralul îmbrăcă rochia de crepdeșin roșu 
aprins. O ţinută simplă, de o eleganță sobră, cu mâneci până 
la cot și răscroită în jurul gâtului. Era un model simplu care-i 
punea în valoare silueta zveltă, îndeosebi graţie taliei joase și 
pliseurilor pornind de la un cordon frumos înnodat pe 
şolduri. 

Nella se machie puţin mai mult ca de obicei, împinsă de 
o stranie nevoie de a se afirma mai bine. Și de ce încerca 
această dorinţă bruscă de a-și dovedi că avea încă aceeași 
eleganță ca pe vremea căsătoriei cu Jim? De ce era oare atât 
de importantă în această seară? Nu insistă asupra acestei 
întrebări, știa doar că dorea să se simtă în cea mai bună 
formă, cu totul în avantajul ei. O ultimă periere a părului 
negru și lung, apoi încălță sandalele roșii cu tocuri înalte și 
termină dându-și cu lac pe unghii când Elsie o chemă. Taxiul 
oprise în faţa ușii. 

Nella ajunse la hotel cu peste zece minute mai devreme și 
se bucură: va avea puţin timp să admire acest palat unde mai 
fusese deja să-și întâmpine clienţii. Hotelul Regent era unul 
dintre stabilimentele cele mai prestigioase ale Sydneyului, ba 
chiar din lume. Marele hol, amenajat pe trei nivele, dădea, 
îndată ce intrai, o extraordinară impresie de spaţiu. În 
mijlocul tavanului, o enormă lustră arunca torente de lumină 
pe plantele verzi și pe jardinierele pline de flori ornamentale 
suspendate de balustradele galeriilor. Această vegetaţie 
luxuriantă și colorată atenua structurile cam severe ale 
arhitecturii de avangardă. O scară monumentală din granit 
alb, cu o impozantă balustradă de cupru, conducea la unul 
din restaurantele palatului. Conceput în maniera unei terase 
de cafenea, era dominat de un mezanin ce conţinea un bar și 
un alt restaurant, și mai luxos decât cel precedent. 

Pentru a face să treacă timpul, Nella se așeză pe una din 
numeroasele canapele din hol, din piele fină, fără pereche de 
adânci și de moi. 

— Nella! 

Întorcând capul, îl zări pe Glen care se ridicase dintr-un 
fotoliu vecin și se apropia de ea. Cum să reacționeze? se 
întrebă ea, alarmată. Dacă va provoca un nou scandal? Din 
cauza lui, pierduse deja un serviciu, de data asta nu-i va 
permite să meargă atât de departe! 

— Fără panică, Nella... Războiul s-a terminat, îmi dau 
seama... Îti cer un armistițiu! 

— Ce faci aici, Glen? 

Cum să creadă într-o coincidență de două ori în aceeași zi! 
Numai dacă azi-dimineață... Va minți oare din întâmplare, 
pretinzând că greșise etajul? În această seară, în orice caz, nu 
putea fi decât întâmplare, cum să afle că va veni la hotelul 
Regent? 

— Locuiesc în acest hotel. Şi mi-am fixat o întâlnire de 
afaceri. O să luăm cina în oraș. 

Îi răspunsese cu multă naturaleţe și Nella se linişti. Dat 
fiind averea lui, nu era uimitor că Glen Shannon frecventează 
Jocurile cele mai luxoase. Prin urmare, numai ghinionul îl 
scosese în calea ei, seara asta. 

O ultimă îndoială persista, totuși. 

— Credeam că ești liber în seara aceasta...? remarcă ea cu 
un aer bănuitor. 

— Aș fi fost, pentru tine. 

Dacă n-ar fi fugit, se gândi Nella, care simţea că se înfioară 
la amintirea sărutărilor lui, la pasiunea pe care o stârnise în 
toată fiinţa ei. Își plecă ochii ca să nu-i poată vedea slăbiciunea 
care se reflecta cu siguranță în ei. Ca să nu cedeze, trebuia cu 
orice preţ să rămână în defensivă, era unica soluţie salvatoare. 

— Eu nu sunt liberă, declară ea, fixându-l cu un aer sfidător. 

El se încordă imperceptibil, dar nu exista nici o 
animozitate în glasul lui când îi răspunse: 

— Da, mi-ai spus azi-dimineaţă. Amantul tău este atent, 
sper? La fel cum aș fi eu? 

La început surprinsă, Nella își aminti pretextul invocat în 
aceeași dimineaţă, care-i ieșise cu totul din minte. Schimbarea 
de atitudine a lui Glen o lăsă perplexă. Cât calm, după 
violenţa pe care o manifestase la bordul iahtului! În faţa unei 
asemenea puteri de înțelegere, îi fu puţin rușine că-l înșelase. 

— N-am nici un amant, mărturisi ea roşind. Eu... te-am 
minţit, Glen... Era singurul mod, mi s-a părut să... să... 

— Să te descotorosești de mine, spuse el cu un oftat. 
Credeam... oh, n-are importanță ce am crezut! 

Zâmbi în timp ce spunea acestea și Nella nu-l mai 
recunoștea. Unde era acel Glen Shannon ostil și ironic pe 
care-l părăsise cu câteva ore în urmă? Cine era oare acest 
bărbat din faţa ei, atât de fermecător și mai ales atât de 
seducător? 

Cu câtă blândeţe îi luase mâna acum. Și acești ochi 
cufundaţi în ai ei erau ciudat de luminoși și de liniștitori. 

— Nu-ţi vreau răul, Nella, crede-mă. .. Și nu-ţi reproșez că ai 
fugit în această după-amiază. M-am arătat mult prea... grăbit. 

— Glen... 

În plină confuzie, Nella auzi o mică voce șoptindu-i că 
nimic nu se schimbase, că dacă fusese „prea grăbit“, acum era 
hotărât să aibă răbdare asta-i tot... Își desprinse foarte repede 
mâna, ca şi cum această atingere o ardea dintr-o dată. 

— Ştiu, Glen, îti mărturisisem dorința mea... Dar ceea ce 
aştepţi de la mine, nu pot să-ţi dau. Nu este loc în viața mea 
pentru o astfel de legătură. 

— Mi-am dat foarte bine seama. 

Hotărât lucru, atâta întelegere o descumpănea! Și dacă era 
o cursă? ÎI scrută ca să se asigure de sinceritatea lui. 

— De ce mi-ai trimis trandafiri? 

Nella se stăpânea cu greutate, deoarece răspunsul întârzia 
să vină. Dar când Glen vorbi în sfârșit, el își cântărea fiecare 
cuvânt. 

— Dă-mi o nouă şansă Nella. S-o luăm de la început, zise el 
cu un zâmbet fermecător. 

O gândea oare cu adevărat? Bineînţeles, această propunere 
n-o lăsa indiferentă, dar ştia de asemenea că era un vis 
imposibil. Şi asta o făcu să refuze pe un ton plin de regret. 

— Nu ne putem întoarce în trecut, Glen, după tot ce ni s-a 
întâmplat la amândoi! 

— Ce-a fost a fost. De acum înainte, nu mă gândesc decât la 
viitor. Un viitor care va dura mult timp. Pe care l-am putea 
împărți, Nella. Dă-ne o nouă șansă, este tot ce-ţi cer! 

Cât de mare era tentaţia de a accepta! Dar Nella nu era 
liberă și trecutul ei o va ajunge întotdeauna din urmă. Glen o 
va accepta măcar pe Debbie? Cine ştie dacă nu-i va reproşa că 
se gândește mai întâi la copilul ei, înainte de a se gândi la el? 

— Lasă-mi timp să... reflectez, Glen. Sunt unele 
probleme... 

Îşi consultă ceasul, amintindu-și brusc că domnul Vincente 
o aștepta. De astă dată, era cu cinci minute în întârziere! 

— Trebuie să fug, Glen! 

— Aşteaptă! 

Cum el întindea mâna spre ea, se dădu înapoi. 

— Nu! Nu pot, te asigur, trebuie să plec! Sunt așteptată — 
un serviciu — sunt deja în întârziere! O să vorbim despre toate 
astea mâine. 

În momentul în care ea se întorcea, dădu nas în nas cu 
domnul Vincente, care îi deschidea braţele. 

— Draga mea Nella! 

EI îi strânse mâna cu căldură. 

— Sunt atât de mulțumit că poţi să te ocupi de mine și seara 
asta! 

— Scuzaţi-mă că v-am făcut să așteptați, domnule Vincente! 

Italianul îi zâmbi lui Glen, aflat în spatele Nellei. 

— Înţeleg că apreciaţi femeile frumoase, domnule 
Shannon. 

— Între altele, da, Vincente. 

Nella tresări; ea ghici din intonaţia lui că nu aprecia, în 
schimb, faptul că discuţia lor fusese întreruptă. 

Domnul Vincente o luă pe Nella de braț și declară cu 
vioiciune: 

— Domnul Shannon cinează cu noi, Nella. 

Oh nu, asta nu! Întâlnind privirea lui Glen, înțelese că și el 
era foarte rezervat. Și ghici că făcea un efort supraomenesc 
resemnându-se să accepte această situaţie de necrezut. 

— Noi ne cunoaştem, doamna York și cu mine, Vincente, 
făcu el în sfârșit. De altfel, eram pe cale să evocăm frumoasele 
vremuri trecute, nu-i așa Nella? 

— Da. 

Nella adoptă un ton nepăsător și vesel pentru a-și ascunde 
încurcătura. 

— Ei bine, Nella și cu mine, ne-am cunoscut din plin ieri 
seară, declară jovialul italian. M-am gândit că mi-ar plăcea să 
te fac gelos, domnule Shannon... Măcar o dată, eu sunt cel cu 
o femeie frumoasă de braţ! Nu-i așa că ești gelos? 

— Da. Foarte gelos. Până într-atât încât nu pot vorbi despre 
afaceri cu dumneata în seara asta, Vincente. Nici mâine, nici 
altă dată. Numai dacă... 

Ce aer întunecat şi sălbatic, dintr-o dată! Și de ce oare 
domnul Vincente pălise? Ce ciudat ultimatum! Nella îi privea 
şi pe unul și pe celălalt, stupefiată. 

— Numai dacă îmi faci un serviciu... Lasă-ne singuri, pe 
doamna și pe mine, în seara asta... 

— Glen, te rog! exclamă Nella. 

El n-o ascultă. 

— Ei bine, Vincente? Hotărăşte-te! Hotărăşte ce contează 
mai mult pentru dumneata! 

— Ce pot spune? se bâlbâi italianul. Nella nu-mi aparţine! 
Agenţia de turism care organizează sejurul meu... Nella mi-a 
făcut un serviciu, nimic mai mult... 

— N-ai să pierzi nimic în schimb, Vincente. Și nici ea, de 
altfel. Caută pe altcineva, dacă vrei. Și trimite-mi nota de plată. 
Dar o păstrez pe Nella. 

Domnul Vincente se întoarse spre Nella, vizibil 
descumpănit. 

— Ei bine, este o schimbare de program, am impresia... 

— Îmi pare rău, domnule Vincente... 

Italianul se adresă apoi lui Glen, pe un ton împăciuitor: 

— Mă suni mâine ca să mă ţii la curent? 

— Contează pe mine. 

Vincente dispăru fără să arunce o privire înapoi, ca și cum 
ar fi vrut să scape de un adevărat pericol. 

— Sincer, Glen, exagerezi. 

Fl îi aruncă o privire glacială. 

— Voiai să rămâi cu el? 

— Nu în mod deosebit, dar am nevoie de acești bani. Din 
cauza ta, mi-am pierdut deja un serviciu astăzi, și... 

— Banii! exclamă el dispreţuitor. Am să-ţi dau mai mulți 
decât el, eu plătesc bine, Nella. Haide, am pierdut destul timp! 

O luă de braţ și o conduse spre ascensor. Atitudinea lui 
răni sensibilitatea tinerei femei. Desigur, înțelegea că fusese 
agasat de comportamentul domnului Vincente, dar îi purta 
pică pentru reacţia lui. Ce afront pentru cumsecadele italian! 
Și ei, îi lăsase măcar de ales? 

Iată că o brusca din nou, ca azi-dimineată. În plus, pierduse 
orice șansă să-i vorbească domnului Vincente despre pictura 
Elsei. Din cauza acestui încăpătânat Glen Shannon! 

Și mai era și altceva. Convinsă acum că era suficient de 
bogat ca să finanțeze operaţia lui Debbie, Nella nu putea 
totuși să-i ceară imediat să-i împrumute bani. Trebuia mai 
întâi să înceteze neînțelegerile dintre ei. Prudenta o sfătuia 
deci să aștepte puţin înainte de a aborda acest subiect delicat. 

Erau singuri în ascensor şi, Nella profită pentru a pune 
lucrurile la punct, cu tact dar și cu fermitate. 

— Dacă mă duci în apartamentul tău Glen, te previn că va fi 
doar pentru a sta de vorbă. 

Glen schiţă un zâmbet fără bucurie. 

— Oh, cred că o să găsim mult mai multe de făcut. Răsplata 
ta va fi a mea, draga mea Nella. De altfel, dacă vei fi la înălțime, 
voi dubla poate tariful... Graţie prietenul nostru Vicente, 
înțeleg în sfârșit care era problema! Și când mă gândesc că am 
fost atât de orb să intentionez să te cer în căsătorie! Ce idiot, 
totuşi! 

O licărire de ură lucea în ochii lui albaștri şi Nella simți 
cum îi îngheață sângele în vine. Înţelegea brusc ce voia să 
spună și se îngrozi. Cum, dar cum își putea imagina că venise 
în acest hotel pentru... pentru acest gen de activitate? Șocată, 
rămase fără glas. 

Când ascensorul se opri, Glen își împinse însoţitoarea pe 
culoar și o tinu de mână în timp ce scotea o cheie din 
buzunar. Şi în tot acest timp, Nella căuta cu disperare un 
mijloc să scape din acest impas. Îi venea să urle că se înșela 
asupra ei, sperând în același timp că ea era aceea care se 
înșela. Căci interpretase cu siguranță greşit cuvintele lui, 
înţelesese prost, trebuie că vrusese să spună altceva. El nu-și 
putuse închipui asemenea orori, totuși, nu, era prea 
îngrozitor! 

Apartamentul în care intrară era demn de un prinț. Nella 
încremeni la intrare, admirând vasta sufragerie și imensul 
salon cu canapele adânci de piele. Existau plante verzi peste 
tot, grupate savant între mobilele luxoase. Perdelele erau 
trase, dar Nella ghicea că vederea trebuia să fie magnifică, 

deoarece era un apartament situat pe colț și ferestrele largi se 
deschideau spre una dintre cele mai frumoase panorame ale 
golfului Sydney. Dincolo de salon, Nella zări dormitorul cu un 
pat mare acoperit cu satin crem. Un fior o străbătu. Glen 
tocmai închisese ușa de la intrare și avea impresia îngrozitoare 
că era prinsă în cursă. 

Fără să se miște, îl urmări cu privirea. Ajuns la bar, își turna 
un pahar de whisky. 

Apoi se întoarse spre ea, cu o privire rea. 

— Nu fi timidă, haide, tratează-mă ca pe oricare client! 

— Eşti nebun! șopti Nella. 

— De obicei, nu frecventez prostituatele! îi aruncă el cu 
brutalitate. Nici chiar dintre cele de lux, solicitate telefonic. 
Dar pentru tine, am să fac o excepţie! Pentru tine, voi face 
întotdeauna o excepţie! 

Și brusc, deveni livid şi aruncă paharul cu whisky de 
perete. 

— De ce...? 

Strigătul lui se confundă cu zgomotul paharului spart. 
Întinse mâinile spre Nella, într-un gest de disperare și de 
neputinţă. 

— De ce...? Dar de ce, Nella? De ce ai făcut asta...? Nu era 
nevoie... Eu ti-aş fi dat totul, Nella... Tot ce ţi-ai fi dorit! 
Absolut tot! 


Capitolul 5 


— Cum poţi să crezi așa ceva despre mine, Glen? 

Nella era încă în stare de șoc, gata să izbucnească în plâns. 
Cuvintele lui Glen o distruseseră, făcând-o să se întrebe dacă 
își va revine vreodată. 

Glen se înfurie. 

— Şi continui să negi? Nella, dacă ai avea într-adevăr curajul 
faptelor tale, aș avea mai mult respect pentru tine. 

Cât o disprețuia! Asta întrecea orice măsură. Nella nu mai 
putea suporta, de data asta o lovise prea tare cu acuzaţiile lui 
nefondate. EI nu știa nimic despre lupta pe care o ducea zi de 
zi, împotriva bolii, împotriva timpului care se scurgea fără 
milă! Nebună de furie, Nella se aruncă asupra lui, cu ghearele 
scoase, ca o leoaică dezlănțuită. Îi aruncase cuvinte care o 
dureau, ei bine, îi va trânti câteva lovituri care să-l facă să 
sufere...! 

Fl nu se clinti, suportând cu stoicism asaltul fără a încerca 
să se apere sau să se ferească. La început, acest calm o irită și 
mai mult pe Nella, care-i lovi cu pumnii pieptul și umerii, cu 
toate puterile ei. Apoi, se recunoscu învinsă; el nici măcar nu 
clipise, așteptând doar ca furtuna să treacă... 

Gâfâind, cu braţele căzute de-a lungul corpului, cu pumnii 
care o dureau, stătea în faţa lui, cu lacrimi de disperare 
curgându-i pe obraji. 

— Te detest, Glen Shannon! Este odios să crezi așa ceva 
despre mine! Oh, te urăsc! Te urăsc! 

— Nu-i adevărat, Nella! Iată de ce este un iad... pentru 
amândoi! 

Câtă disperare în vocea și în ochii lui, dintr-o dată! 

— Dar nu, Glen, nu sunt ceea ce crezi! Cum aș putea. . .? Eu, 
o femeie ușoară? Dar nici măcar nu mi-a trecut prin minte! 

— Destul, Nella... 

Nu era decât un murmur, apoi o cuprinse în braţe pe 
tânăra femeie şi o strânse cu putere. 

— Să nu mai vorbim despre asta, Nella, să ne prefacem că... 

Îi mângâie părul, şoptindu-i cu pasiune: 

— Lasă-mă să te iubesc, aşa cum am visat întotdeauna, 
Nella... Am să te fac să-l uiţi pe Vincente și tot restul. Eu... 

— Nu, nul... 

Doamne Dumnezeule, cum să-l convingă că-i spusese 
adevărul? 

— Îi jur, Nella, nu-mi pasă! Nu mă interesează ce ai făcut, 
ce ești! Dar te doresc, te iubesc de atâta timp! Vreau să-ţi arăt 
cum S-ar putea petrece lucrurile... cu totul altfel decât cu 
ceilalți, Nella... Noi doi... tu și cu mine... 

Își lipi corpul de al ei, făcând-o să înţeleagă cât de mult o 
dorea. Şi Nella simţi cum i se trezesc simţurile, fără voia ei. 

— Încetează, Glen! Te rog! murmură ea izbucnind în plâns 
și încercând să-l respingă. Tu nu mă iubeşti! Dacă m-ai fi iubit, 
ai fi ştiut că nu sunt ceea ce ai spus! Ai fi știut... 

— Nu știu decât un singur lucru: ești în braţele mele, aici 
este locul tău dintotdeauna... şi vom face dragoste, cum ti-ai 
visat întotdeauna... și eu de asemenea! 

Depunea o ploaie de sărutări fierbinţi pe ochii, pe obrajii 
și pe buzele ei. 

— O noapte Nella... numai o noapte! Dăruiește-mi o 
noapte și am să-ţi dau tot ce vei dori... tot... 

— Nu, oh, nu! Nu poţi să-mi faci asta Glen! 

— Doar n-o să mă refuzi! Nu acum când știu... ceea ce știu! 

— Nu, te implor! 

Degeaba se zbătu, Glen o duse spre pat, pe care căzură 
împreună și el îi înăbuși tipetele de protest cu sărutările lui. 
Datorită eforturilor, reuși să-și întoarcă faţa pentru a striga cu 
o voce care gâfâia: 

— Nu! Nu, Glen, asta nu! Nu! 

EI îi imobiliză mâinile, i le țintui pe pat și alunecă peste ea 
unduindu-se într-un mod elocvent pentru a-și ațâţa dorinţa. 

— Mă doreşti, Nella, cum n-ai dorit niciodată un bărbat! 

— Nu, Glen, te implor... 

Din păcate, simțea cum apărarea ei slăbește. 

— Nella... 

Era strigătul unui om chinuit, o rugăminte în același timp 
și tinerei femei îi fu deodată foarte teamă de această pasiune 

pe care el nu și-o putea stăpâni. Glen își pierduse raţiunea și 
ea niciodată nu i se va dărui! Nu în această ambianţă de 
nebunie! 

— Nu trebuie, Glen... Nu aşa... nu este bine! 

— Vei fi a mea, Nella, pentru totdeauna. 

Mai convingătoare decât cuvintele, sărutările lui înnebuni- 
toare, mângâierile rând pe rând tandre şi îndrăzneţe învinseră 
ultimele împotriviri ale Nellei. 

— Draga mea... dragostea mea... sufletul meu... viața 
mea... 

Glen o dezmierda şoptindu-i cuvinte dulci între două 
sărutări de foc, scoţându-i veșmintele cu o grabă înfigurată. 
Ah, buzele lui pe pielea ei goală! Nella închise ochii, 
incapabilă să-și vină în fire pentru a împiedica ce era mai rău. 
Trupul o trăda, fremăta sub degetele și gura lui Glen, și Nella 
ştia că inevitabilul urma să se producă... 

Prea târziu, era prea târziu își repeta ea, abia conștientă de 
actele sale, în timp ce Glen se dezbrăca la rândul lui. Nella 
redeschise ochii la timp pentru a zări această ființă fatală care 
se apleca asupra ei în superba lui nuditate. 

Era o nebunie, cu toate acestea Nella se încordă, 
nerăbdătoare să-l primească și se deschise ca o floare pentru a 
potoli demonii care torturau acest bărbat. Da, se va dărui, căci 
va fi o singură dată, nu va mai exista alta pentru ei, intimitatea 
pe care o vor împărtăși va fi fără viitor. 

Niciodată nu cunoscuse o asemenea dezlănţuire a 
simțurilor, se abandonă pentru prima dată în viaţa ei și fără 
cea mai mică inhibitie jocurilor erotice ale dragostei. Glen o 

făcea să descopere un univers de senzații pe care nici nu le 
bănuia, era o betie, o bucurie și Nella se dedică fără retineri 
plăcerii și voluptătții. 

— Glen... îngăină ea în pragul extazului. 

— Nella... 

Fl îi strigase numele în culmea încântării că o făcea în 
sfârșit a lui. 

— Spune-mi că mă dorești.... Spune-mi că mă iubeşti... 
Nella, spune... mă dorești? Mă iubeşti? Numai pe mine? 

— Da! 

— Oh, Nella... 

Era suspinul unui bărbat în sfârșit satisfăcut din plin și 
Nella simți lacrimi în ochi. Cât se înșelase asupra lui! Dacă 
măcar s-ar putea întoarce în trecut... Glen avea dreptate, erau 
făcuţi unul pentru altul, fusese a lui ca și cum îi aparținuse 
dintotdeauna, numai lui. Şi era chiar mai mult, împotriva 
oricărei raţiuni, împotriva oricărui bun-simt, această legătură 
care o unea cu Glen nu era numai dorință. Era dragoste! Da, 
dar el... 

Rămaseră înlănțuiți mult timp și, cuibărită în braţele lui 
Glen, care-i mângâia cu tandrete părul, Nella visă că nimic 
nu-i va putea nicicând despărţi, că vor începe o nouă viață 
împreună, că un viitor lung și fericit să întindea în faţa lor... 

Dar tăcerea se prelungea și Nella se hotărî s-o rupă. 
Trebuia neapărat să aibă o discuţie. Trebuia să pună lucrurile 
la punct cu Glen, să-l convingă că se înșelase. În plus, trebuia 
să-i spună de Debbie. 

— Glen... murmură ea ridicând capul spre el. 

Cu un gest, el o reţinu, împiedicând-o să se miște. 

— Nu, rămâi acolo! 

Nella oftă, stăpânindu-și nerăbdarea. Glen răsuci o şuviță 
de păr pe un deget și-i şopti cu o voce răgușită: 

— Ne vom făuri o lume a noastră, unde nimic nu ne va 
deranja... 

Dacă el deja își făcea planuri, atunci venise momentul să 
vorbească despre Debbie. 

— Nu pot, Glen. 

— Nu spune asta! 

Nella ar fi vrut să plângă. De ce avea acest aer sălbatic? De 
ce refuza s-o asculte? Să creadă că-l interesau numai 
raporturile fizice? 

El o ridică pe perne și se aplecă spre ea scrutând-o cu ochii 
lui albaștri atât de pătrunzători. 

— Ascultă-mă, Nella. .. Ceea ce ai făcut și pentru ce ai făcut-o 
puţin mă interesează. Cu ce drept te-aș blama? Toate astea 
sunt de domeniul trecutului, să tragem linie şi s-o luăm de la 
capăt. O să părăsim Australia. Vom trăi unde vei dori... 

Așadar, continua să creadă că ea... Nella simţi cum i se 
strânge inima. Totuşi, o iubea încă, deoarece dorea să-și 
împartă viața cu ea. Da, dar avea atâtea lucruri să-i dezvăluie! 

Nella rugă cerul ca Glen să fie destul de generos ca s-o 
accepte pe Debbie, apoi se înarmă cu curaj și, privindu-l drept 
în ochi, îi mărturisi: 

— Am o fetiţă, Glen... 

Trăsăturile lui se înăspriră. 

— A lui Jim? 

— Evident, a lui Jim! 

Faptul că putea pune asta la îndoială îi făcea atât de rău! 
Nella încercă să-și uite durerea: să ceară ajutorul lui Glen 
impunea anumite sacrificii. 

— Am s-o înfiez, zise el, imblânzit. 

— Dacă măcar ar fi atât de simplu! 

Prima lui reacţie era, desigur, încurajatoare, dar nu 
cunoștea problemele ei. 

— Trebuie mai întâi ca Debbie să te accepte pe tine. Nu mai 
este un bebeluș, să știi, are patru ani. 

— Voi ști s-o fac să mă iubească. 

Sigur pe el, ca întotdeauna, constată Nella care se întreba 
cum va reacționa când va afla urmarea — ce era mai important. 
Va mai fi la fel de optimist la ideea să crească un copil care 
risca să rămână handicapat? 

— Asta nu-i totul, Glen... Este aproape oarbă. 

Era oare compasiune ceea ce-i umbrise brusc privirea? 
Nella trebuia acum să-i spună tot adevărul, și dacă Glen o 
iubea într-adevăr așa cum pretindea, nu putea decât să-i 
împărtășească neliniștea. 

— Dacă nu este operată foarte curând, va rămâne oarbă 
toată viaţa. Un chist ca al ei, foarte rău plasat pe nervul 
optic... aproape de creier, o singură clinică din lume poate 
să-l îndepărteze și se află la Los Angeles. Medicii care se ocupă 
de Debbie la Spitalul Camperdown nu mi-au ascuns că este 
ultima ei șansă. 

Nella inspiră adânc și ajunse la partea cea mai grea. 

— Numai că... operaţia costă cincizeci de mii de dolari. Și 
nu-i am, cu toate eforturile mele, dar este o sumă atât de 
mare! Imposibil să-i adun din fonduri publice, cazul lui 
Debbie nu-i dă dreptul. Ca să-i împrumut, ce garanţii pot oferi 
organismelor de credit? Nu posed nimic. Totuşi, îmi trebuie 
acești bani. Iată de ce trebuie să-ţi cer să mă ajuţi, Glen. Sper 
că vei înţelege... 

— Înţeleg. 

Trăsăturile lui se înăspriră și Nella își pierdu capul. De 
aceea, insistă, pledând cauza lui Debbie cu și mai multă 
însufleţire. 

— Este fiica mea, Glen, trebuie să încerc totul ca să-și 
recapete vederea! Muncesc aproape douăzeci și patru de ore 
din douăzeci şi patru, am trei slujbe. Trăim modest, ca să nu 
spun cu zgârcenie... 

De ce avea oare Glen această privire glacială? De ce părea 
deodată atât de crispat? 

— Trebuie să fie greu, într-adevăr... 

Era mereu la fel de rece și la fel de sumbru, iar vocea lui 
ciudat de lipsită de expresie. Nella, care nu înţelegea, ghici că 
se îndepărta de ea. 

— Dar încetează să te frămânţi, Nella, reluă el ridicându-se 
de pe perne. Am să fac tot ce este necesar. 

Se îndepărtase de ea, și Nella fu mâhnită. ÎL rănise oare 
vorbindu-i despre Debbie, copilul lui Jim? Era oare gelos? 
Nella își promisese că-l va face să uite, că va ști să recupereze 
timpul pierdut prin dragoste și solicitudine. 

Poate îi vorbise prea repede de necazul ei? Pentru ea, 
bineînțeles, era o urgenţă starea de sănătate a lui Debbie, nu 
se gândea decât la asta de săptămâni întregi. Dar Glen avea 
nevoie cu siguranță să simtă că avea şi el un loc în inima și în 
viaţa ei. 

Dornică să restabilească legătura cu el, Nella îl mângâie 
plimbându-și degetele pe pieptul lui și zâmbi văzându-l 
tresărind. Această putere îi provoca o anume exaltare. Dar 
Glen îi prinse mâna, oprindu-i gestul. 

— Pentru noi, asta nu va schimba nimic, Glen, o să 
continuăm să ne vedem, șopti ea. 

EI îi lăsă repede mâna, coborî din pat și o fixă pe tânăra 
femeie cu o expresie de nepătruns. 

— Ti-ai atins așadar scopul, îi aruncă el cu o voce fără 
inflexiuni. 

Uluită, Nella îl urmări cu privirea cum înconjoară patul ca 
să-şi ridice haina de pe podea. 

— Cu mască, toată lumea este la fel! Scuză-mi cinismul, 
Nella... 

Brusc, ei i se făcu foarte frig. Schimbarea brutală a 
atitudinii lui o dezorientă. 

— Fii fără grijă, draga mea, banii nu sunt o problemă. Ti-am 
spus că-ți voi da tot ce vei dori, îi vei vea. Pentru că m-ai 
satisfăcut pe deplin și chiar mi-ai spus cuvintele pe care 
doream să le aud! Bine jucat, frumoasa mea! Și eu am crezut, 
biet idiot ce sunt! Trebuie spus că am avut întotdeauna o 
slăbiciune pentru tine, Nella. Și pentru tine, sunt în stare de 
orice... 

— Glen, nu, ascultă-mă! Te înșeli... 

Nella se dădu jos din pat la rândul ei, şi cu mâinile 
împreunate, îl imploră: 

— Trebuie să mă crezi, Glen! Am fost sinceră... Niciodată 
n-am fost atât de fericită, nici chiar cu Jim! Nici un alt bărbat 
n-a reușit să-mi dea atâta fericire ca tine! Trebuie să mă crezi, 
te rog! 

Glen îşi luă carnetul de cecuri și un stilou din buzunarul 
hainei și se îndreptă spre birou. Mergea ca un automat, ca și 
cum nu auzise rugăminţile tinerei femei. 

— Dar, în sfârșit, Glen, vrei să mă asculti, da sau nu? Îţi 
repet că te înșeli! În toate privinţele! Spune-mi ce am făcut, ce 
am spus, ca să-ți schimbi atât de repede dispoziţia? Este o 
neînțelegere, îţi jur! 

— Am şi eu propriile mele nevoi, Nella. Iată, acești bani sunt 
ai tăi, ca plată a serviciilor făcute. Pentru nimic în lume n-am 
s-o las pe fata lui Jim să-și piardă vederea! Era cel mai bun 
prieten al meu... în vremuri mai bune. 

Alesese oare acest mijloc ca să se răzbune pe durerea ce 
i-o pricinuise cu șase ani în urmă? 

— Nu vreau banii tăi, Glen. N-am făcut niciodată dragoste 
cu un bărbat pentru bani! Niciodată. Și n-am să fac niciodată. 
Verifică îndeaproape Agenţia de interpreţi, este o societate 
serioasă care lucrează în legalitate și nu o reţea de... femei 
ușoare! N-ai decât să-l întrebi pe domnul Vincente... 

Fl îi aruncă o privire pe furiș, ridicându-se. 

— Am să trec peste asta, Nella. Nu te neliniști. Am să trec, 
într-un fel sau altul... Tu ai făcut ce aveai de făcut, eu de 

asemenea. Numai că prea multe lucruri ne despart! De 
aceea, să încercăm să încheiem în mod demn... ceea ce 
niciodată n-am început cu adevărat. 

Nella își frângea mâinile, pradă unei disperări nemărginite. 

— Te iubesc, Glen... N-am ştiut-o înainte, dar eu... 

— Nu, te rog, este inutil, destulă prefăcătorie! Tu mi-ai făcut 
un cadou splendid — trupul tău adorabil — și m-ai eliberat de 
demonii mei... Mulţumesc, Nella. Sper că și eu ţi-am dat 
plăcere. Să ne oprim aici, vrei? Nu mai este nimic de adăugat. 

Nella se dădu înapoi când el îi întinse cecul. Scutură din 
cap cu ochii în lacrimi, cu brațele încrucișate peste pieptul 
gol, ca și cum durerea o sufoca. 

— Nu, Glen, nu fi atât de crud! Nu după ce s-a petrecut 
între noi... 

El înaintă spre ea, oscilând vizibil între o mulțime de 
sentimente contradictorii, apoi se întoarse, puse cecul pe 
birou cu un gest brusc și-i aruncă furios, îndepărtându-se cu 
pași mari: 

— Îmbracă-te, va fi mai bine pentru tine... și pentru mine. 
Ai obținut ce vroiai? Ei bine, acum pleacă! Pleacă înainte să mă 
distrugi cu totul! 

Nella se prăbuși pe pat, tremurând din toate încheieturile, 
cu lacrimi de disperare rostogolindu-se pe obraji. Cum 
ajunseseră oare aici? Nu fusese totuși o greșeală că-i explicase, 
că încercase să-l facă să înțeleagă? Ce ar fi putut face mai mult? 

După diversele zgomote care ajunseră la ea din camera 
alăturată, Nella ghici că Glen își turnase un pahar, apoi că 
scotocea prin dulapul de haine. Își aminti că zărise un rând de 

dulapuri fixate în perete lângă bar, în salonul apartamentului. 
Glen se îmbrăca, după toate aparențele. Aproape imediat o 
ușă trântită o înştiință că tocmai plecase... 

lată, se terminase... În sfârșit, cum pe drept subliniase 
Glen, nimic nu începuse cu adevărat între ei. De fapt, încă de 
la început, relaţia lor fusese bazată pe neînțelegeri, 
desconsiderare și alte confuzii. Un destin rău părea că se 
înverşunase împotriva lor din prima zi. 

Să terminăm cu demnitate, spusese el. Dar cum să rămâi 
demn? se întreba Nella plângând și mai tare. Reușise în aceeași 
zi să descopere și să piardă o iubire. Unde va găsi forța să 
învingă cu demnitate un destin atât de crud? 

Părăsind acest hotel, se hotări ea. Se îmbrăcă în grabă, apoi 
contemplă câteva clipe cecul de pe birou. Când te gândești că 
salvarea lui Debbie ţinea de această mică bucăţică de hârtie! 
Dacă îl lua și dacă îl încasa, nu exista nici o îndoială că Glen o 
va condamna pentru totdeauna. Ar avea astfel confirmarea că 
i se dăruise pentru cincizeci de mii de dolari și nu pentru 
sentimentele pe care i le inspirase 

Dacă nu lua acest cec, Glen va încerca oare s-o revadă? Își 
va da seama de greșelile lui și-i va cere să-l ierte? Și, în acest 
Caz, va putea oare să uite neindurătoarea lui lipsă de 
încredere? 

Nella nu mai știa ce să facă, o frământau prea multe 
gânduri contradictorii. Existase și va exista întotdeauna o 
teribilă nepotrivire între ea și Glen. Ura şi neîncrederea o 
orbiseră, la început; acum, el era cel care o detesta și nu mai 

credea în ea. Trăiseră un armistițiu, noaptea trecută, un 
moment de armonie și fericire, dar prea târziu. Era mereu 
prea târziu pentru ei! 

Lacrimi de regret inundară faţa tinerei femei. Tot ce ar fi 
putut să fie... Dar Nella își învinse ultimele ezitări, luă în 
sfârșit cecul, singura licărire de speranţă în această aventură 
nefericită. Graţie acestor bani, Debbie avea în fine o șansă să 
iasă din noaptea ei! 

Glen își lăsase stiloul pe birou și Nella nu rezistă ispitei de 
a-i scrie în grabă un mesaj, pentru ca el să înțeleagă. 

„Mi-ar fi plăcut atât de mult ca lucrurile să se petreacă 
altfel“. 

Inutil să semneze. De altfel, mesajul însuși nu era oare 
inutil? Oh, și apoi, cu atât mai rău! Nimic nu mai conta de 
acum înainte, nu se va ocupa decât de Debbie. 

Nella merse încet spre ușă, încă nesigură. Pleca departe de 
acest apartament, de acest hotel, departe de Glen și de tot ce 
ar fi putut să fie dacă... dacă lucrurile s-ar fi petrecut altfel. 


Capitolul 6 


Nella se îndepărtă de ghișeu și verifică dublura 
borderoului pe care funcţionarul băncii i-l înmânase în 
schimbul cecului lui Glen. Zerourile se aliniau, suma era 
efectiv vărsată în contul ei. 

I se părea că merge ca prin ceaţă când ieși în stradă. Acești 
bani nu-i procurau nici bucurie, nici un sentiment de triumf. 
Dar, în sfârșit, îşi spuse ca într-un efort pentru a se convinge, 
singur rezultatul conta. Și preţul pe care-l plătiseră ea și Glen, 
va fi deplin justificat dacă operaţia lui Debbie reușea. În caz 
contrar... Dar nu, refuza să se gândească la un eșec! Debbie 
va vedea din nou, trebuia neapărat. 

Nella grăbi pașii, nu mai avea timp de pierdut. Trebuia să 
organizeze plecarea lor cât mai repede, cu demersurile de tot 
felul pe care le presupunea. Era așadar inutil să mai analizeze 
ceea ce li se întâmplase lui Glen și ei. Avea nevoie să-și 
recapete o minte limpede, să iasă din această stare anormală 

în care evoluase toată dimineața. Toată energia ei trebuia să se 
concentreze de acum înainte asupra călătoriei la Los Angeles. 

După aceea... Nu, nu trebuia să se mai gândească la ce se 
va întâmpla după aceea. De fapt, trebuia să înceteze să se 
gândească la Glen. Într-o zi, poate va reuși să evoce noaptea 
lor de dragoste și amărăciunea care o urmase, fără să sufere 
prea mult. Dar deocamdată, asta nu era de conceput, de 
aceea era preferabil să nu se mai gândească. 

Intrând, găsi casa în plină frământare. Sfătuită de Debbie, 
Elsie se lăsase în voia inspiraţiei și compunea o pânză care, 
declară ea triumfătoare, va fi şi mai genială decât precedenta. 

— Am banii pentru operaţie, Elsie, anunță Nella. 

Elsie se întoarse dintr-o săritură, cu pensula în mână, 
stropind pânza cu vopsea liliachie. 

— Oare am auzit bine? 

— Da. Mă duc imediat să-l văd pe doctorul Halston, care a 
promis să stabilească o întâlnire pentru noi la Los Angeles, să 
organizeze totul, și... 

— Dar de unde au apărut banii aceștia, Nella? 

Stupefacţia cedând locul îngrijorării, Elsie insistă: 

— Nu cumva ai spart o bancă? 

Nella o liniști imediat cu un mic zâmbet lipsit de bucurie. 

— Nu te teme, Elsie, nimeni nu va veni să mi-i ia înapoi! Mi 
s-a... donat această sumă. 

Figura mobilă a Elsei păru deodată încremenită. 

— Ce-ai făcut, Nella? Dacă aveai printre cunoștințele tale pe 
cineva atât de bogat, de mult timp ai fi luat legătura cu el... 

Nella rămase pe poziţia ei, fără ezitare. 

— Nu-mi pune întrebări, Elsie, nu vreau să vorbesc despre 
asta. Niciodată. Avem banii, obișnuiește-te cu gândul, asta-i tot. 

— Nella... 

Flsie îi rostise numele cu o profundă emotie în glas, în care 
se amestecau neliniște, înțelegere și compasiune. Apoi tăcu 
și-i adresă tinerei sale prietene cel mai călduros și totodată cel 
mai încurajator zâmbet al ei. 

— Au tot interesul să-și facă bine treaba toţi acei medici de 
acolo, de la Los Angeles! spuse ea în cele din urmă. Între timp, 
pentru a sărbători asta, Debbie și cu mine mergem să 
pregătim o mică gustare! Este o zi mare! 

— Da, o zi mare, replică Nella care îi zâmbi cu recunoștință. 

În cursul săptămânii următoare, optimismul Elsei a ajutat-o 
enorm pe Nella care, fără ea, s-ar fi descurajat. Îi era atât de 
greu în timpul zilei să se elibereze de gândurile triste care îi 
bântuiau nopțile pline de coşmaruri. Din fericire, Debbie 
radia de mulțumire, bucurându-se dinainte că o să vadă într-o 
zi apropiată toate minunăţiile pe care Elsie le va picta pentru 
ea. Și zâmbetul radios al copilului său era pentru Nella cea 
mai dulce dintre consolări. 

Imediat ce se fixă data intervenţiei, Nella rezervă locuri la 
avionul pentru Statele Unite, cumpără dolari americani și-și 
făcu socotelile. Taxa de schimb era atât de mare încât nu-i va 
rămâne deloc bani pentru cheltuielile curente, ajunsă acolo. 
Dar va face economii severe, era obișnuită. 

Elsie le conduse la aeroport și rămase până la decolarea 
avionului. A fost un zbor foarte lung și Nella își petrecu 
majoritatea timpului explicându-i lui Debbie, foarte curioasă, 
ce se întâmpla în jurul lor. La Los Angeles începu o adevărată 

cursă contra cronometru. Nella o instală pe fiica ei la clinică, 
se întreţinu cu medicii și infirmierele care urmau să se ocupe 
de Debbie. Apoi străbătu orașul în căutarea unei locuințe 
ieftine și-și făcu din nou socotelile. Totul, acum, era să 
cheltuie cât mai puţin posibil pentru traiul de zi cu zi. Seara, 
tânăra femeie căzu pe patul ei și adormi imediat, moartă de 
oboseală. Nella răsuflă puţin după operaţie, câteva zile mai 
târziu. Așezată la căpătâiul patului fiicei sale, aștepta cu 
nerăbdare trezirea acesteia, mângâindu-i ușor mâna. 
Chirurgul o asigurase pe Nella că Debbie își va recăpăta 
vederea. 

— Îndată ce-i vom îndepărta bandajul de protecţie, va 
vedea, doamnă York, vă garantez. 

Cu ce ușurare primise Nella această știre minunată. Și acest 
miracol, i-l datora lui Glen. Nu trebuia oare să-i trimită un 
cuvânt de mulțumire din partea lui Debbie? Cu cât se gândea 
mai mult la asta, cu atât era tentată să-i scrie și altceva. Dorea să-i 
explice, să înlăture neînțelegerile care stricaseră totul între ei. 

Dar nu uita privirea pe care i-o aruncase înainte de a pleca. 
O privire ostilă, care o umpluse de disperare. N-avea 
importanţă ce-i va spune în scrisoare, el va continua s-o 
dispreţuiască. 

Debbie se agita în patul ei și strânse foarte tare degetele 
mamei ei. 

— Mamă? 

Nella se aplecă pentru a-i şopti cu adâncă emoție: 

— Da, draga mea, sunt aici. Totul o să fie bine. Curând, în 
câteva zile, ai să vezi din nou. 

Un zâmbet pluti pe buzele copilei. 

— Am să pot vedea tablourile Elsei? 

— Sigur, îngerașul meu, toate tablourile ei. 

În seara aceea, Nella scrise o lungă scrisoare Elsei, pentru 
a-i povesti cum se desfășurase operaţia. Ea îi multumi încă o 
dată că fusese atât de darnică și generoasă cu ajutorul și 
încurajările ei. Cu aceeași emoție, tânăra femeie îi scrise și lui 
Glen o scrisoare. Puțin îi păsa ce putea să creadă, simţea 
nevoia să-i mărturisească recunoştinţa ei. Bineînţeles, trecu 
sub tăcere noaptea lor de la hotelul Regent și-i mulțumi cu 
simplitate pentru ce făcuse pentru Debbie. 

Evident, nu se aștepta ca Glen să-i răspundă. Decepţia pe 
care o încercă neprimind nici o veste de la el trecu totuși 
repede. Vindecarea lui Debbie îi procura atâta fericire încât își 
uită pentru moment tristeţea. Clipa fermecată când doctorii 
scoaseră în sfârșit bandajele, îi va rămâne pentru totdeauna 
gravată în memorie. Clipă magică, desigur, dar generatoare 
totodată de îngrijorare. Se proceda încet deoarece trebuia 
evitat orice șoc brutal, lumina putând să producă o suferință. 
Și apoi, brusc, Nella văzu o sclipire în ochii verzi ai fiicei sale. 
Debbie o recunoștea! Ah, încântătoarea plimbare pe care o 
făcură amândouă câteva zile mai târziu, în parcul spitalului! 
Debbie jubila literalmente, minunându-se de toate, de cerul 
albastru al Californiei, de florile colorate în mii de culori, de 
păsărelele pestriţe care se urmăreau dintr-un pom în altul. Şi 
Nella știu atunci că o asemenea fericire merita toate sacrificiile 
consimţite. .. 

Când se pregăteau să se întoarcă în Australia, sosi o 
scrisoare din Sydney. O scrisoare extraordinară din partea 


DRAGOSTE ȘI FIDELITATE 85 


Elsei, cu un cec de două mii de dolari pe care Nella îl privi 
mult timp, uluită, înainte de a citi în sfârșit paginile acoperite 
cu un scris mare, atât de caracteristic prietenei lor. 

„Am vândut un tablou!!!“ scria Elsie. 

Nella izbucni în râs. Şi-o imagina pe Elsie dansând în jurul 
bucătăriei, sărbătorindu-și triumful cu exuberanţa ei firească. 
Fericită că un amator de artă îi recunoscuse în sfârșit talentul 
de artistă, Nella îşi continuă lectura: 

„Cu acești bani, Nella, trebuie s-o ducă pe Debbie la 
Disneyland! Arată-i tot ce e de văzut acolo și mai ales să se 
distreze bine! Trebuie să sărbătoriţi! Vreau să fiţi fericite 
amândouă! Nimic nu-mi face mai mare plăcere decât să dăruiesc 
fericire celor două fiinţe cele mai dragi sufletului meu!“ 

Draga de ea, generoasa Elsie! se gândi Nella cu lacrimi în 
ochi. O recunoștea atât de bine. Într-adevăr, ce putea fi mai 
minunat pentru Debbie, ieșită din noaptea ei, decât să 
descopere feeria tehnicoloră a Disneylandului? 

Nella continuă să citească, nerăbdătoare să afle restul 
noutăţilor. 

„Sunt în al șaptelea cer, Nella! Îţi amintești de Bruno 
Vincente, italianul acela pe care l-ai călăuzit prin Sydney? Ce 
bărbat fermecător! Un gentelman perfect, dublat de un 
priceput om de artă. Nu numai că-i place la nebunie ce fac, 
dar mă încurajează cu ardoare să-mi dezvolt noul meu stil! 
După el, sunt un pictor primitiv în stare pură! Ah, cum îi 
strălucesc ochii când îmi spune asta, Nella! Nu lipsește mult 
să-l strâng la piept! Dar mă tem să nu-l pun pe fugă... de frică. 
Este prea devreme! Şi apoi, nu este prea înalt... Dar ce 
inteligenţă! 

„N-o să ghicești niciodată cum ne-am cunoscut, Bruno și cu 
mine! Mulțumită bărbatului care ţi-a adus poşeta, nu ştiu dacă 
îți mai amintești. Se numește Glen Shannon, şi te-a cunoscut 
pe vremuri, se pare, înainte de căsătoria ta cu Jim. Ei bine, a 
revenit acasă la noi, şi în mod firesc, i-am vorbit despre tine și 
despre Debbie. l-am povestit totul, moartea prematură a lui 
Jim, disperarea ta în privinţa lui Debbie, toată truda pe care 
ti-ai dat-o pentru ea... Părea foarte necăjit să afle toate 
acestea, dar l-am liniștit, i-am spus că totul merge bine în 
prezent. A zărit tabloul meu pe perete, grădina aceea 
minunată și m-a întrebat dacă este de vânzare. Cum mi-a 
oferit pe loc cinci mii de dolari bani gheaţă, am zis: Adjudecat! 
Vândut! Pe urmă i-a arătat tabloul lui Bruno Vincente care, de 
atunci, nu mă mai părăsește! Este adorabil! Nu trebuie să mai 
vând nimic, mi-a recomandat el, trebuie să-mi păstrez 
tablourile pentru o expoziţie. El o va organiza! Va face din 
mine un pictor celebru! Și bogat!!! 

De aceea dragele mele, distraţi-vă la Disneyland, cheltuiţi 
totul până la ultimul cent! Cu pensulele mele, voi realiza 
minuni și nu vom mai avea niciodată grija banilor! Bruno este 
o autoritate în lumea artistică, el știe ce spune. Este fantastic, 
nu găsești? Evident, am știut dintotdeauna că aveam geniu! 
Ştiam singură, până la apariţia lui Bruno! Ah, ce spirit subtil și 
luminat! 

I-am spus lui Glen Shannon că te vei înapoia peste câteva 
săptămâni. Ce nervos este și crispat bărbatul acesta! Va trebui 
să înveţe să se destindă. Are gust, cunoștințe în pictură, ce 
păcat că este atât de lipsit de bucuria de a trăi! Reușita mea 
este a lui Debbie, căruia i-o datorez, să-i spui Nella! Să-i spui 

de asemenea că la întoarcere va avea multe tablouri de 
admirat. Până atunci, vă îmbrățișez foarte tare pe amândouă! 
Elsie“ 

Nella reciti de mai multe ori pasajele referitoare la Glen; își 
punea nenumărate întrebări. Mai întâi, de ce îi făcuse o vizită 
Elsei? Apoi se pricepea atât de bine la pictură, sau avusese 
altceva în cap încât să-i ofere o sumă atât de considerabilă în 
schimbul unui tablou? Nella își aminti că-i spusese că va face 
orice pentru ea. Era un mijloc ocolit de a-i veni în ajutor? ÎL 
întrebase oare pe Bruno Vincente și descoperise că îi spusese 
adevărul? De ce nu-i răspunsese la scrisoare? 

Incapabilă, bineînţeles, să găsească răspunsuri, Nella își 
recăpătă totuși speranţa. Faptul însuși că se dusese s-o vadă pe 
Elsie nu însemna oare că Glen, în ciuda eforturilor lui, nu 
reușea s-o respingă deplin? Sentimentele pe care i le insuflase 
nu erau poate stinse în întregime și Nella dorea din toate 
puterile să nu se înșele. 

Nella ar fi vrut să se întoarcă imediat în Australia, atât de 
mare era nerăbdarea ei, dar nu putea s-o lipsească pe Debbie 
de bucuria de a vizita Disneylandul. Rezervă prin urmare o 
cameră la Holliday Inn, situat la mai puţin de zece minute de 
parcul de distracţii și care propunea un serviciu de transport 
dus-întors, foarte comod. 

Fără nici o îndoială, Debbie trăi cea mai extraordinară 
săptămână din tânăra ei existenţă. În fiecare dimineaţă, mama 
și fiica, intrau în regatul minunat al lui Walt Disney, pentru 
descoperirea unei noi teme. Și astfel descoperiră rând pe rând 
Tara Viitorului, adevărat univers futurist născut din imaginaţia 
debordantă a creatorului ei, Tara Aventurii, cu căutătorii de 

aur și epopeea Far Westului și de asemenea, bineînțeles, Tara 
Imaginarului cu Mickey, Donald și toate personajele din 
desenele animate atât de dragi celor mici. 

Totuși, în pofita încântării pe care o simțeau, oboseau 
repede şi se întorceau la hotelul lor la jumătatea zilei pentru 
o lungă siestă. Nella se mira de altfel, că avea permanent 
dorinţa să doarmă. Probabil că era oboseala acumulată în 
aceste ultime luni, își spuse ea fără să caute mai departe. De 
acum înainte, nu va mai fi nevoie să se omoare cu munca, un 
singur serviciu va fi suficient ca ele să poată trăi; ce ușurare! 

Călătoria de întoarcere s-a desfășurat fără probleme, 
Debbie nu s-a plictisit nici o secundă și la sosire scoase strigăte 
de bucurie zărind-o pe Elsie care venise să le întâmpine la 
aeroport. Elsie era strălucitoare în caftanul ei multicolor, cu 
piepteni de baga ţinându-i cu dificultate părul rebel la fel de 
roșcat. Nella nu se putu împiedica să regrete absenţa lui Glen. 
Degeaba scrutase marele hol al aerogării, nu-l văzuse. Își 
reproșă că este atât de decepționată; de ce, dacă Glen dorea 
s-o revadă, ar fi ales pentru asta un loc atât de aglomerat? 

Și dacă i-ar face ea o vizită? Pentru a-i mulțumi prin viu grai. 
Nella socoti că demersul ei ar fi poate o stângăcie; dacă dorea 
s-o reîntâlnească, îi ştia adresa și știa că Elsie nu-i va închide 
ușa în nas. Și apoi, îi primise cu Siguranță scrisoarea, 
înțelesese așadar că ea voia să păstreze legătura. 

În taxiul care le ducea acasă, Nella le ascultă distrată pe 
Elsie și Debbie care aveau atâtea lucruri să-și povestească. La 
un stop, avu timp să citească titlurile ziarelor afişate la un 
chioșc. Se petrecuseră multe lucruri în Australia după 
plecarea ei, cu o lună în urmă. Se găsise în special petrol, și 

toată presa se felicita. Avea și de ce, economia ţării avea multă 
nevoie de un nou avânt. Dolarul australian va ocupa un loc 
mai bun pe piața de schimb; prea târziu pentru ea, se gândi 
Nella cu o notă de regret. 

Prea extenuată ca să întreprindă ceva, Nella se culcă îndată 
ce ajunse acasă. A doua zi, când să se ridice din pat, avu o 
greață puternică. Elsie se agita în jurul ei și, la fel ca o mamă 
ocrotitoare, îi ordonă să se întindă din nou în pat și să rămână 
în cameră toată ziua. Nella presupuse că suporta greu 
decalajul orar și se hotări să doarmă ca pe urmă să se simtă în 
putere. Din păcate, a doua zi dimineaţă nu era în formă. Nici 
ziua următoare. 

— Eşti la capătul puterilor, Nella, am să te îngrijesc eu, 
decretă Elsie care o găsea, după părerea ei, mult prea slăbită. 
Și mai întâi o să mănânci cum trebuie! Ca să muncești din 
nou, ai Să aștepți permisiunea mea! 

La ce bun să protesteze? De altfel, Nella era lipsită de 
energie. Se lăsă așadar cocoloșită, era mult mai simplu. Se va 
restabili repede şi atunci își va organiza viaţa. Glen va avea și 
el un loc în ea? se întreba ea uneori. 

Bruno Vincente le făcea deseori vizite. El se extazia în faţa 
tablourilor Elsei, care picta cu îndârjire. Era evident că 
amândoi se înțelegeau de minune, remarcă Nella care nici 
măcar o dată nu făcu aluzie la prietenul lor comun. Atitudinea 
lui Glen la hotelul Regent le lăsase ei şi italianului, o amintire 
atât de neplăcută! 

Într-o dimineață, o cuprinse o îndoială înspăimântătoare. 
De ce sânii ei erau atât de sensibili de câtva timp? Un calcul 
rapid și o privire pe calendar îi confirmară bănuielile. Ca să se 

liniștească, încercă să se convingă că stresul din ultimele 
săptămâni, ca și călătoria în California putuse să-i perturbe 
ciclul. Şi această constantă dorință de a dormi, aceste greţuri 
matinale? Prea multe indicii, hotărât lucru... Doamne 
Dumnezeule, ce o să se facă dacă presimțirile ei se vor dovedi 
exacte? Ce se va întâmpla cu ea dacă aștepta un copil? 

Fusese suficientă o noapte cu Glen... Iată unde o dusese 
nerăbdarea acestui egoist! O prinsese într-un adevărat 
vârtej... Cum va putea găsi timpul să se gândească la 
consecinţe? își zise cu amărăciune. Și acum, se părea că el se 
dezinteresa de ea! Va crede măcar că acest copil era al lui? 
Probabil că nu... 

Nella nu cunoscuse niciodată o asemenea disperare, chiar 
în momentele cele mai grele ale existenţei ei. Cum o să se 
descurce cu un al doilea copil? Nu va putea lucra, va trebui să 
ceară ajutorul statului... sau să conteze încă o dată pe Elsie! 
Asta nu era viaţă! 

Prietena ei o găsi plângând în baie și o duse în cameră. 

— Eşti în pragul unei depresiuni nervoase, așa nu mai 
merge Nella, declară Elsie repunând-o pe tânăra femeie pe în 
pat. ÎL sun pe medicul meu și stabilesc oră pentru tine după- 
amiază. 

Nella nu se impotrivi și nici nu-i dezvălui bănuielile ei. 
Elsie avea dreptate, o vizită la doctor se impunea. La urma 
urmelor, poate se înșela, putea fi vorba de o anemie 
trecătoare sau de un virus contractat în California sau... 

Dar medicul îi spulberă ultimele iluzii când, după ce o 
examinase, o anunţă cu un zâmbet binevoitor: 

— Sunteţi însărcinată, doamnă. În şapte săptămâni, cred. 

Ea bănuia, desigur, totuși acest diagnostic îi provocă un 
adevărat șoc. 

— Am să vă prescriu vitamine, continuă medicul. 

Fl îi oferi cu generozitate o mulțime de sfaturi pe care le 
ascultă cu o ureche distrată. 

— Reveniţi să mă vedeţi peste o lună, asistenul meu vă va 
programa. 

— Mulţumesc, doctore. 

Nella notă cu scrupulozitate data viitoarei vizite, trecu pe la 
farmacie și cumpără vitaminele și se opri un moment în fața 
unui magazin cu scutece, privind fără să le vadă cu adevărat 
adorabilele hăinuţe de bebeluşi. Cât de deprimată se simţea! 
Până atunci, susținuse cu curaj toate luptele cu care soarta o 
confruntase. Făcuse faţă morţii lui Jim, orbirii lui Debbie, dar 
astăzi, simţea că nu mai are putere să lupte... 

Și acum, trebuia să-i anunţe vestea Elsei! se gândi ea mai 
obosită ca oricând, ajungând în faţa casei. Nella ezită, apoi își 
dădu seama că n-are de ales. Dacă ascundea adevărul 
prietenei ei, va trebui să meargă să locuiască în altă parte. Dar 
unde? 

Chiar de la intrare, auzi râsul limpede al fiicei sale în 
bucătărie. Debbie povestea încă o dată, cu același entuziasm 
periplul ei la Disneyland. Dar nu Elsei. Şi Nella încremeni în 
prag, descoperind cine asculta cu atenţie. 

Glen! Glen care o ţinea pe fetiţă pe genunchi și care o 
asculta cu o plăcere evidentă. Pe masă, în fața lor, se etalau 
cărți pentru copii, păpuşi îmbrăcate somptuos și alte jucării 
scumpe. Ambalajele zăceau pe jos în jurul lor. Chiar și Elsie își 

abandonase pensulele pentru a se dedica unui joc de puzzle. 
Și, la doi pași de şevalet, Nella descoperi un brad împodobit 
cu globuri sclipitoare și ghirlande electrice care clipeau. Era 
Crăciunul în plină lună iunie, un Crăciun plin de culoare 
pentru un copil care nu văzuse în viaţa lui becuri aprinse! 

De ce făcea Glen toate astea? se întrebă tânăra femeie, 
stupefiată. Numai din simpatie? Pentru că Debbie era fiica lui 
Jim? Operația putuse să aibă loc mulțumită lui, apoi 
cumpărase un tablou al Elsei și acești bani i-au permis lui 
Debbie să descopere Disneylandul. Şi acum îi oferea un 
Crăciun neașteptat... 

Îi ghicise oare prezenţa? Glen se întoarse brusc și se ridică, 
ținând-o în continuare pe Debbie în brațe. 

— Mama ta s-a întors, zise el simplu. 

Fetiţa îi aruncă un zâmbet radios mamei ei. 

— Priveşte, mamă, câte mi-a adus Glen! O să mă ducă pe 
vaporul lui să știi, și apoi la grădina zoologică, și apoi... apoi 
unde ai spus, Glen? 

Ea își îinnodă mânuţele în jurul gâtului lui. 

Glen, care o privea pe Nella cu un aer triumfător, sărută 
fruntea fetiţei. 

— Unde o să vrei draga mea! Cu mine poţi avea întreg 
pământul ca teren de joacă! Nu trebuie decât să-mi spui un 
cuvânt. 

— Ce cuvânt? susură Debbie pe umărul lui. 

— Ei bine, să vedem puţin... să căutăm cuvântul 
fermecat... 

Fl înaintă spre Nella, cu fetita cuibărită în braţe și care îl 
implora: 

— Ce cuvânt, Glen? Spune-mi, spune-mi! 

De ce părea că o sfida? se întrebă Nella, susținând privirea 
sumbră a lui Glen. Și de ce modul acesta diabolic de a se servi 
de Debbie împotriva ei? 

— Mă iubeşti? întrebă el copila. 

— Da, te iubesc! răspunse Debbie fără nici o urmă de ezitare. 

Și își spori cu ardoare strânsoarea, cu riscul de a-l sugruma. 

— Iată cuvântul fermecat! termină Glen neluându-și ochii 
de la Nella. Ce altă dovadă îţi trebuie, Nella? Fiica ta m-a 
adoptat fără rezerve! 

„Trebuie multe alte lucruri, decât cadouri princiare pentru 
a-ți dovedi dragostea unui copil“! ar fi vrut să-i strige tânăra 
femeie. El, cu averea lui, n-avea nici o greutate s-o 
impresioneze copleșind-o cu cadouri. Dar micile atenţii din 
fiecare zi, va fi oare capabil să le împartă cu dărnicie mâine, o 
dată sărbătoarea sfârşită, și în ziua următoare şi în toate 
celelalte zile? 

Glen zâmbi fetiţei. 

— Acum, Debbie este de-ajuns ca mama ta să spună 
cuvântul fermecat ca să fim fericiţi cu toții. 

O tactică imbatabilă pentru a câștiga de partea lui un copil 
care şi așa îl idolatiza deja! 

— Oh, mămico, spune.-l! Spune-l! 

— Ce cuvânt, Glen? întrebă Nella. 

O nouă șansă, era tot ce dorea, dar în ochii albaștri ai lui 
Glen, fixaţi asupra ei, era o licărire care o neliniștea. Un fel de 
ameninţare mută care o făcu să șovăie. Și dacă era o capcană 
care risca să se închidă brutal asupra ei? 

— Spune-mi că mă iubești, Nella. Spune-mi că mă iubești și 
că te vei căsători cu mine... 


Capitolul 7 


Cu ce cinism se folosea Glen de Debbie! Nella era 
îngrozită. Cât de naivă fusese să viseze că o mai iubea! O 
dorea, dar fără dragoste, și era în stare de orice ca s-o aibă. 
Nella îi aruncă o privire ironică. 

— Tu nu mă iubeşti Glen, nu m-ai iubit niciodată, de altfel. 
Tu mă dorești. E o nuanţă! 

— Să spunem că... mă obsedezi! 

— Până într-atât încât ignori restul! 

— Ah, dar nu-i adevărat Nella! Cunosc perfect puterea 
banilor. 

Nella tresări, ca şi cum fusese pălmuită. 

— Încetaţi! ordonă Elsie, de la celălalt capăt al camerei. 
Încetaţi să vă certati! Vă iubesc pe amândoi și... 

— Nu te amesteca, Elsie! i-o tăie sec Glen. 

Elsie se îndreptă spre ei, ridicându-și statura impozantă, 
întruchiparea însăși a maiestăţii ofensate. 

— Ba da, am tot dreptul să mă amestec! N-am să îngădui să 
te foloseşti de Debbie ca să-ţi atingi scopul! 

— Dar Nella a început! se apără Glen cu furie. Ea mi-a pus 
condiţiile ei: pentru ca legătura noastră să fie durabilă, trebuia 
mai întâi ca Debbie să mă accepte! 

El schiţă un zâmbet malitios, dar privirea îi rămase rece. 

— A sosit ora adevărului. Nella va înțelege poate în sfârșit că 
este interesul ei — și al lui Debbie. 

Și mereu ironic, se adresă direct Nellei. 

— Draga mea, suntem în așteptarea răspunsului tău. 

Cât de adânc și de dureros fusese rănit! Nella își dădu 
brusc seama. Mai întâi îl preferase pe Jim, și după aceea, când 
o crezuse în sfârșit a lui, când se prezentase în lumina lui cea 
mai vulnerabilă, îl rănise din nou. Fără voia ei, bineînţeles, 
căci se ştia nevinovată. Dar el își imaginase că se prefăcuse 
într-un scop lipsit de scrupule... 

Degeaba îi jurase că-l iubea, îi punea mereu sinceritatea la 
îndoială. Era prea târziu, o dată mai mult! Totuși, nu putea trăi 
fără ea, dar nici ea nu mai putea trăi fără el. De aceea, Nella 
nu-și puse întrebări, nu se gândi la consecinţe, ridică fără 
ezitare capul și-l fixă pe Glen drept în ochi. 

— Te iubesc Glen, acum o știu. Şi da, vreau să mă căsătoresc 
cu tine. 

— Bănuiam că-mi vei răspunde asta, îi aruncă el cam cu 
răutate și cu trăsăturile crispate. Dar dacă tu o crezi sau nu, 
putin îmi pasă! Totuși, înainte de a te lua în căsătorie, trebuie 
să îndeplinești anumite condiții... 

— Ce condiţii? 

Glen se întoarse spre Elsie. 

— Du-o pe Debbie să mănânce o îngheţată la cofetăria din 
colţ, vrei Elsie? Trebuie să vorbesc cu Nella între patru ochi. 

Elsie o luă pe Debbie din braţele lui cu aerul sălbatic al 
unei leoaice ce-și apără puiul. 

— Nu-ţi cunosc motivele, Glen Shannon, dar te previn: 
dacă-i faci vreu rău Nellei, am să ţi-l înapoiez... însutit! 

Avertismentul îl lăsă rece pe Glen și Elsie o întrebă din 
priviri pe Nella, vizibil neliniștită. Tânăra femeie înclină din 
cap și schiţă chiar un zâmbet care se voia liniștitor. Elsie ieși 
aşadar pe ușă și Nella regretă că nu-i dezvăluise adevărul 
despre Glen și ce făcuse el pentru Debbie. 

Acum erau singuri. Nella își adună forțele ca să-l înfrunte. 
Niciodată nu se simţise atât de nesigură. Cu tot curajul ei, se 
îndoia că-l va putea face pe Glen să asculte de rațiune, el 
încăpățânându-se să-i atribuie intenţii necinstite. 

Mare îi fu surpriza când se apropie de ea şi-i cuprinse 
umerii cu un braț. Cu picioarele moi, se lăsă condusă spre 
masa din bucătărie. Să-i vorbească oare acum despre copil? 
Nu, o va lua drept o altă stratagemă. Își va spune că accepta 
să-l ia de soț din cauza acestei sarcini. Cine știe dacă nu va 
trage chiar concluzia că o făcuse intenţionat, ca să-i forțeze 
mâna? De altfel, ar fi capabil s-o acuze că purta copilul altuia, 
un copil a cărui paternitate încerca să-l facă să și-o asume. 
Orice era posibil cu Glen Shannon! 

— Stai jos, Nella. 

Tânăra femeie se lăsă să cadă ușurată pe scaunul împins de 
el; nu mai putea. Între oboseala fizică datorată stării ei și 
emoţiile care se succedau, Nella se găsea la capătul puterilor. 

Glen rămase în picioare și ea îl observă cu oarecare teamă 

cum scoate un portofel din buzunarul interior al hainei. 
Scoase de acolo un vraf de documente pe care le puse în fața 
tinerei femei. Întinzându-i stiloul, îi arătă o cruce făcută cu 
creionul în josul unei pagini. 

— Semnează aici, Nella. 

Aceasta din urmă privi hârtia, fără să înțeleagă. Și deodată 
un nume cu majuscule îi sări în ochi: NECSEC. Nella roși și 
aruncă o privire pe furiș lui Glen. 

— Nu înţeleg... 

— Aceste acţiuni pe care mi le-ai recomandat cu atâta 
căldură, ţi le dăruiesc. Fără tine, nu le-aș fi cumpărat 
niciodată. De aceea, ţin să-ți aparțină, de acum înainte. 

— Ştii foarte bine că nu valorează nimic! 

Jignită, cu lacrimi în ochi, Nella respinse hârtiile. 

— Ştii de asemenea că te-am sfătuit să le cumperi numai 
pentru... a mă răzbuna! Mă iritai, și atunci, eu... Îmi pare 
rău, te asigur... eu... Sper ca măcar să-ţi recuperezi o parte 
din banii investiţi... 

El izbucni într-un uriaș hohot de râs. 

— Prin urmare, nu ești la curent, Nella? NECSEC a atins cele 
mai bune cote la bursă! Actualmente, sunt cele mai bune 
acţiuni de pe piață. Una din filialele grupului a descoperit 
petrol. Acest pachet de acțiuni valorează în prezent o bagatelă 
de o jumătate de milion de dolari... 

Nella rămase cu gura căscată. 

— Toată presa a făcut vâlvă, adăugă Glen, amuzat să 
constate că părea căzută din nori. 

Desigur, Nella își amintea vag titlurile mari din ziare zărite 
la chioșcuri pe când se întorcea de la aeroport, dar după aceea 
nu avusese curiozitatea să se informeze mai mult. 

— Imaginează-ţi, Nella, că de fiecare dată când încerci să-mi 
faci rău, asta se întoarce în avantajul meu. Prefer să nu-mi 
imaginez ce s-ar întâmpla dacă te-ai arăta binevoitoare cu 
mine! Fără îndoială, aș fi ruinat de azi pe mâine. 

Nella simţi o imensă ușurare. 

— Domnul fie lăudat, Glen, că ceea ce ţi-am făcut nu ti-a 
adus prejudicii! 

— Ştii de ce am cumpărat aceste acţiuni? Ca să pot petrece 
câteva clipe cu tine. Dar astăzi... 

Se aplecă spre ea cu un aer sfidător. 

— Astăzi, ele vor hotări cursul vieţii tale! 

Dar unde voia oare să ajungă? 

— Eu... eu nu înțeleg. 

— Aproape nu-mi vine să cred că nu joci teatru! o ironiză el. 
Este simplu, Nella, semnezi și acest pachet de acţiuni devine 
proprietatea ta! 

— Dar de ce? 

— Vreau să ai averea ta personală, ca să fii independentă din 
punct de vedere financiar. 

— Şi tu vei dispărea din viaţa mea? 

— Nicidecum! Peste două luni începând de astăzi, am să mă 
întorc să te cer în căsătorie. Atunci, alegerea va fi a ta. În 
deplină libertate. Pentru că nici o presiune... economică n-o 
să-ţi dicteze răspunsul și nici eu nu voi fi aici ca să te 
influenţez. Șaizeci de zile fără griji, îţi dai seama? Care îți vor 
ușura hotărârea, nu? 

Glen n-o scăpa din ochi, cu un surâs sarcastic în colțul 
buzelor. El continuă: 

— La momentul respectiv, vei avea libertatea să mă trimiti la 
dracu. Ceea ce nu mă va schimba deloc, pentru că oricum 
viața mea este un infern... Sau poate vei spune da și vom trăi 
fericiți împreună. Tu vei fi aceea care va hotărî. 

Cum Nella continua să-l privească uluită, el crezu necesar 
să-i explice, cu un aer sumbru: 

— De ce fac asta? Ca să evit să mă întreb până la sfârșitul 
vieţii dacă te-ai căsătorit cu mine din interes, pentru a vă pune 
la adăpost de lipsuri, pe tine și pe fiica ta! 

— Ai crezut că am spus da, adineauri... doar pentru asta? 

O imensă tristeţe o copleşi. Ce părere proastă avea despre 
ea! Şi în același timp, câtă generozitate îi dovedea! 

— Ah, banii, cât de ciudat îi influenţează uneori pe oameni! 
remarcă el cu amărăciune. Sunt chiar femei care nu ezită să 
cedeze unui bărbat pentru bani, cu scopul de a împiedica, de 
exemplu, o mică fetiţă să orbească... 

— Niciodată Glen! Niciodată n-am făcut asta pentru bani! 
Nici cu tine, nici cu altcineva! 

Glen se întoarse și Nella îl acuză: 

— Ştii foarte bine că m-ai forţat! 

El înconjură masa, luă una din păpușile pe care i le oferise 
lui Debbie și ridică braţele în direcţia ei. 

— Tot ce am obţinut de la tine Nella, am obţinut prin forță. 

Cum să-și pledeze cauza? Nella căută în zadar, dar nu găsi 
nici un argument valabil, nu putu decât să ofteze, învinsă, și 
să repete cu aceeași disperare: 

— Niciodată pentru bani! Niciodată! 

Glen puse păpuşa pe masă 

— Dar ai fi făcut-o... dacă ar fi trebuit. 

— Numai cu tine Glen. Pentru că te iubesc. 

Vreme de o clipă, crezu că-l convinsese. I-o citi în ochi, dar 
fu ceva foarte trecător. 

— Nu! îi aruncă el mânios. Trebuie să fiu sigur de data asta! 

— Ti-o voi dovedi, Glen! Îţi voi dovedi că te iubesc! 

Luă hârtiile de pe masă, le făcu ghem și le aruncă la podea. 

— Spui că valorează o avere? Ei bine, nu le vreau. N-am să 
mă ating de ele! 

— Ba da! N-o să-ţi lipsești copilul de ele! Jim ar fi dorit ca 
fiicei lui să nu-i lipsească nimic, deci insist, trebuie să accepți 
acești bani pentru ea, dacă nu-i vrei pentru tine! 

— Oh, destul cu ipocrizia, Glen! 

Nella se ridică dintr-o săritură, izbi masa cu latul palmei și ţipă: 

— ÎL detestai pe Jim! Mi-ai spus-o chiar tu! L-ai fi omorât cu 
plăcere! 

Un fulger de dispreţ trecu prin ochii albaștri ai lui Glen. 

— Iată ceea ce îţi oferă o idee despre pasiunea pe care 
mi-o inspirai, Nella. Crezi că aș fi lăsat un alt bărbat să te ia de 
soție? Jim era prietenul meu cel mai scump, îl iubeam mai 
mult ca pe un frate, și moartea lui m-a consternat, chiar dacă 
ea ţi-a redat libertatea! 

Începu să măsoare camera în lung și în lat. 

— Tu nu poti înțelege, Nella. Nu erai cu noi în acele 
orfelinate fără bucurii și fără dragoste... Abandonaţi cum 
eram de părinți, cărora le păsa prea puţin de noi! Eu m-am 
călit, m-am învăţat. Dar Jim nu. EL avea atâta nevoie de un 
cămin, de o viaţă de familie. Pe vremea aceea, împărțeam 
totul. Aventura, banii, teama, speranţa, visele de puștani... 

Nella, care dezaprobase întotdeauna această prietenie, 
încercă un sentiment de ruşine. ÎI judecase atât de aspru pe 
Glen... 

— Eram atât de sigur că nimic nu ne va putea despărţi 
vreodată! reluă el cu un suspin profund. Cu toate acestea, tu 
ne-ai despărțit. Să te văd cu el, mi-era insuportabil, așa că a 
trebuit să plec! Ce puteam face altceva? 

— I-ai lipsit mult. 

Era adevărat, Nella nu putea uita că soţul ei vorbea foarte 
des despre acest prieten de la care n-avea vești. 

Glen se întoarse, înăbușindu-și un mormăit pe care Nella, 
întristată, îl interpretă ca un strigăt de disperare. Și când se 
gândea că-l considerase un egoist fără inimă! Hotărât lucru, se 
pare că nu-l înţelesese deloc pe acest bărbat. Cel puţin să 
învețe să-l descopere acum şi niciodată nu se va mai înșela 
asupra lui. Și după tot răul pe care i-l făcuse, nu era oare 
miraculos că era încă de partea ei? 

— Îmi pare rău că m-am interpus între voi, Glen. N-am 
făcut-o dinadins. 

— N-a fost vina ta și nu-ţi port pică. 

— Ştii, mai mult sau mai puţin, și eu eram orfană. 

Trebuia să-i explice, el va înțelege poate mai bine alegerea 
pe care o făcuse în urmă cu șase ani. 

— Pierdusem una după alta pe mama și pe bunica mea. 
Tatăl meu ne părăsise când eram foarte mică. Și când l-am 
întâlnit pe Jim, mă simţeam teribil de singură. El ştia asta. Și 
s-a arătat atât de înțelegător! 

— Da, sunt sigur. 

Încurajată, Nella continuă: 

— Dragostea lui m-a liniștit, mă punea la adăpost de 
singurătate, de teamă. Jim era de nădejde, contrariul tatălui 
meu, niciodată nu și-ar fi părăsit căminul... Ştia să-mi spună că 
mă iubește în mii de feluri... Toate acestea aveau pentru mine 
o enormă importanță pe vremea aceea... Abia mai târziu am 
înțeles. Conta mult pe mine, se bizuia pe mine, pentru orice... 

— Da, ştiu. Era plin de bune intenţii, dar incapabil să se 
descurce singur. De câte ori am alergat în ajutorul lui, pentru 
nimicuri! 

— Îmi promisese că va semna o asigurare de viață cu 
riscurile pe care și le lua. Probabil n-ar fi trebuit să-i reproșez 
că neglijase s-o facă. Trebuia să mă ocup eu, cunoscându-l. De 
altfel, de prima de asigurare n-aveam nevoie a priori! Dar când 
Debbie a avut această problemă... 

Nella oftă și ridică spre Glen o privire tristă. 

— Îmi pare rău că ţi-am aruncat vorbe amare, pe iahtul tău, 
numai pentru că te-ai îmbogăţit... 

Glen, care se potolise evocându-l pe Jim, se crispă din nou. 
Și Nella își reproșă stângăcia. De ce făcuse atât de imprudent 
aluzie la averea lui? Ar fi putut totuși să prevadă că era un 
punct sensibil! 

— Ar fi trebuit să-mi vorbeşti despre Debbie când ne-am 
revăzut în biroul tău, remarcă el cu o voce glacială. Ti-aș fi dat 
imediat suma de care aveai nevoie pentru operaţie. Îţi repet, 
aş face orice pentru fiica lui Jim. 

— Cum puteam să ştiu? 

— Acum o știi. Și nu-ţi mai rămâne decât să semnezi această hârtie. 

El adună hârtiile de pe jos, le netezi și le puse pe masă, în 
faţa ei, împreună cu stiloul. 

O adevărată panică o cuprinse pe tânăra femeie. Era cu 
siguranţă o cursă! Glen o punea la încercare şi dacă semna, îl 
va pierde... 

— Nu, ne vom descurca fără ajutorul tău! Debbie nu mai 
este un copil handicapat. 

— Încetează să te porţi ca o egoistă! 

Acuzaţia trezi furia Nellei, care exclamă, roșie la față: 

— N-am fost niciodată egoistă cu Debbie! Niciodată! 

— Atunci, refuzi numai din orgoliu! Aceste acţiuni ţi le dau 
gratis. Dacă nu le iei, dăunezi interesele fiicei tale. Dacă nu 
este vorba de egoism, ce este atunci? 

Plină de ciudă, furioasă, cu lacrimi în ochi, Nella luă hârtiile 
şi se aşeză. 

— Oh, să te ia dracu, Glen Shannon! 

Îşi puse semnătura în locul indicat, apoi aruncă stiloul în 
celălalt capăt al camerei cu un gest furios. 

Iată, acum n-o s-o mai creadă. Şi n-o s-o ierte niciodată. 
Niciodată! 

— Mulţumesc, spuse el zâmbind. 

El adună documentele și le aranjă în portofel. 

— Haide, nu mai face mutra asta! Problemele tale s-au 
rezolvat, bucură-te! Dă-i un telefon domnului Jepherson peste 
o zi sau două și spune-i câte acțiuni vrei să vinzi... 

Puse portofelul în buzunarul interior al hainei. 

— Acum, plec. Să sperăm că norocul se va întoarce în 
avantajul meu peste două luni! 

— Două luni? repetă Nella pe un ton deznădăjduit. 

Glen schiță un mic zâmbet ironic. 

— Deja ai uitat? Am să mă întorc peste două luni să-mi dai 
răspunsul. Să știu dacă vrei sau nu să te căsătorești cu mine. 
Până atunci, profită din plin de noua ta avere. Sărut-o pe 
Debbie din partea mea. 

Era deja în antreu când Nella găsi în sfârșit tăria să-l strige. 

— Glen! 

Ea ezită, iar Glen se întoarse, cu o expresie dură și cinică. 

— Ce o să faci în aceste două luni? 

Glen ridică din umeri cu un aer nepăsător. 

— Aș putea să răspund provocării aruncate de Jim și să 
încerc să bat recordul de zbor cu planorul... Dacă n-am să mă 
întorc, ai să fii scutită să iei o hotărâre. 

— Nu, Glen, te rog, nu face asta! 

— Ce? 

— Un zbor cu planorul! Tu... ai putea muri. Ca Jim. 

— Şi nu vrei să mi se întâmple asta? 

— Nu! Nu, nu vreau! Nu! 

Surâsul sardonic se şterse și Glen deveni gânditor. 

— De când te cunosc, este primul semn de încurajare. Deci, 
fără zbor cu planorul, am să mă ocup de altceva. 

El o contemplă câteva clipe, ca și cum ar fi vrut să-și 
întipărească trăsăturile ei în memorie. 

— Ştii Nella, avem ceva în comun, tu şi cu mine... Și eu am 
nevoie de siguranță... Vreau să fiu sigur că n-ai să mă 
părăsești. Pe curând, fii foarte atentă cu tine, draga mea... 

Un scurt salut cu mâna și ieși pe ușă... 


Capitolul 8 


Nella vru să se avânte după el, să-l cheme înapoi. Dar se 
răzgândi. Glen nu va întârzia să găsească atitudinea ei sus- 
pectă. Şi apoi, nu făcuse deja tot ce era posibil să-i 
demonstreze că se înșela în privința ei? Atâtea eforturi, 
Doamne Dumnezeule, care se soldaseră cu un eşec! Nu, Glen 
nu-i dădea altă alegere decât să se lase în seama lui! Se va 
supune, deci. Pentru moment, cel puţin. 

Dar își jură să-l facă să revină. Va face tot posibilul pentru 
asta, îşi promise ea strângând pumnii, animată de o hotărâre 
crâncenă. Cum o să reușească? Nella n-avea încă nici cea mai 
mică idee, dar va reuși, trebuia! De acum înainte, nu va avea 
linişte până când Glen nu va ajunge s-o iubească din nou. 
Șaizeci de zile, spusese! Mai bine spunea o veșnicie! Inima ei 
va fi cu el. Nella nu se descurajă, aceste două luni vor trece 
mai repede decât se temea, o știa, și atunci... 

Atunci, la capătul acestor săptămâni de surghiun, ea va fi 
însărcinată în patru luni... O nouă problemă se va ivi: Glen 
va fi convins că accepta să-l ia de soţ ca să dea un tată 
copilului ei! 

Neliniștită, Nella scoase un geamăt slab și se lăsă să cadă pe 
un scaun. lată că o cuprindea din nou, mai tare ca niciodată, 
această disperare pe care încerca zadarnic s-o alunge. Dacă el 
o deposeda de putina energie care-i mai rămânea, de unde să 
găsească puterea să continue să se lupte? Distrată, Nella luă 
păpuşa de unde o lăsase Glen, din celălalt capăt al mesei. Era 
o păpușă superbă, replica exactă a unei fetiţe frumoase, cu păr 
lung și negru, ondulat, care întindea braţele într-un gest de 
aşteptare, un nemărginit gest de dragoste... 

Lacrimile i se uscaseră pe obraji, dar Nella mai ţinea 
păpuşa, când ușa de la intrare se deschise lăsând-o să treacă 
pe Debbie, urmată îndeaproape de Elsie. Fetiţa intră în 
trombă în bucătărie, privi în jurul ei și mica ei faţă revoltată 
exprima o adâncă deceptie. 

— Glen a plecat? 

Nella reuşi să schițeze un zâmbet când fiica ei veni 
lângă ea. 

— Da, a trebuit să plece, Debbie, m-a însărcinat să te sărut. 

Și depuse un sărut tandru pe obrazul ei. 

— O să revină curând, mamă. Era atâta încurajare în vocea 
limpede a lui Debbie, încât Nellei i se strânse inima. O 
cuprinse în braţe pe fetiţă ca s-o liniștească. Nu era nici o 
îndoială că Debbie sesizase tensiunea dintre ea și Glen. Cum 
să se mire că era puţin tulburată? 

— Nu, nu imediat, draga mea. Abia peste două luni. 

— Ah, bine, atât ştiu să număr. Unu, doi... 

Debbie păru ușurată şi contemplă păpuşa cu un zâmbet 
fericit. 

— Glen a spus că-ți seamănă, mămico. El a spus de aseme- 
nea că sunt la fel de frumoasă ca tine, chiar fără păr... 

Înduioșată până la lacrimi, Nella mângâie cu bărbia puful 
de culoarea abanosului care apăruse pe capul copilei. 

— O să crească foarte repede, îngeraș, murmură ea. Când 
Glen o să se întoarcă, va fi lung și plin de bucle, o să vezi... 

Elsie se apropie și puse o mână pe umărul ei. 

— Te simţi bine, Nella? 

— Da, merge, mulțumesc, Elsie. 

Văzând expresia preocupată a prietenei sale, adăugă cu un 
zâmbet abătut: 

— Iartă-mă că-ţi provoc griji, Elsie! Ar fi trebuit să-ți 
explic... în legătură cu Glen. 

— Pe cuvântul meu, credeam că am înțeles, și apoi... 

Nella oftă. 

— Nu e nimic de înţeles, Elsie, în afara faptului că nu mă 
crede când îi spun că-l iubesc... Nu știam că-l iubeam, 
înţelegi. Nu ştiam până în seara când... 

La amintirea dulce-amară care-i rămăsese după acea 
noapte, Nella își simţi privirea încețoşată de lacrimi. 

— Seara în care Glen ţi-a dat banii ca s-o operezi pe Debbie, 
încheie Elsie. 

— Ai ghicit... 

Elsie își ridică ochii spre cer. 

— Ei bine, era uşor de ghicit! Eu aș fi acceptat cinci sute de 
dolari pentru tabloul meu, dar el a insistat și a ţinut să-mi 
plătească cinci mii de dolari! Şi apoi, în această după-amiază, 
am crezut că Debbie și cu el s-au îndrăgostit la prima 
vedere... Ah, cât eram de mulţumită, dacă ai şti! De aceea, 
când s-a luat de tine, nu-mi venea să-mi cred urechilor... 

Ea se întrerupse, clătinând din cap cu un aer dezaprobator. 

— Este o poveste lungă, Elsie, şopti Nella cu un suspin. 

Făcu un semn spre Debbie, care trăgea cu urechea. 

— Am Să-ţi povestesc altă dată... 

Elsie încuviință și vorbi despre altceva. Dar nu și Debbie, 
care n-avea pe buze decât numele lui Glen. În timpul băii și 
tot timpul cât dură cina, se dovedi inepuizabilă. Ea îi relată 
mamei tot ce-i povestise Glen despre tatăl ei. Glen care făcuse 
totul, văzuse totul, care știa totul... Un semizeu, într-un 
cuvânt, se gândi Nella punându-și fetiţa în pat. Ah, putea să 
se laude că produsese o strașnică impresie asupra acestui 
copil! 

Când cobori din nou în bucătărie, Nella era pe deplin 
convinsă că Debbie nu s-ar opune căsătoriei. Dimpotrivă, va fi 
fericită să-l aibă pe Glen drept tată vitreg. Graţie fiicei ei și 
mulțumită de asemenea Elsei, căreia îi relatase toată povestea, 
Nella înțelegea din ce în ce mai bine că Glen era un om 
excepţional, cum susținu Elsie, exclamând cu admiraţie: 

— Este formidabil, Nella! 

Aceasta din urmă tocmai îi adusese la cunoștință ciudata 
cerere în căsătorie pe care i-o făcuse și modalităţile care o 
însoţiseră. 

— Trebuie că te iubește enorm ca să se angajeze atât de 
departe. 

— O iubire care tinde spre obsesie, după propriile lui 
cuvinte, Elsie, îi reaminti tânăra femeie, puţin sarcastică. 

Ea nu spusese totul, totuși, și Nella respiră adânc înainte 
de a-și termina confesiunea. 

— Dar asta nu-i totul, Elsie... Mă întreb cum va primi Glen 
această veste. N-am putut să i-o spun, adineauri... 

— Oh, să știi că după tot ce i s-a întâmplat, nimic nu-l mai 
poate afecta — sau aproape — remarcă Elsie pentru a o 
încuraja. 

— Sunt însărcinată, Elsie. În șapte săptămâni! Și mi-e teamă 
ca Glen să creadă că nu este copilul lui! Ar putea crede că 
vreau să mă căsătoresc cu el pentru a da un tată copilului 
meu! 

Trebuia însă mult mai mult ca s-o tulbure pe pragmatica 
Elsie. 

— Şi ce-i cu asta? N-ai crescut-o singură pe Debbie? Acum ai 
mijloacele s-o faci, nu trebuie să te măriți cu Glen, dacă nu-l 
iubeşti! Îţi închipui că lui nu i-a trecut prin cap? Este mult prea 
abil ca acest gând să nu-i fi trecut prin minte! În ceea ce 
priveşte partenitatea, eu, în locul tău, i-aș scoate foarte repede 
această idee din cap. 

Deplina siguranță a Elsei mai ridică puţin moralul Nellei, 
dar continuă să aibă îndoieli. Glen era plin de idei greșite în 
privința ei... Reușise oare să-l convingă că nu făcuse dragoste 
cu nimeni în afară de el? Nici măcar asta! Atunci, cum să nu-i 
fie teamă? 

Nella își masă uşor pântecele cu un gest protector. Trebuia 
neapărat să găsească un mijloc să aranjeze lucrurile! Nu exista 
nici o îndoială că Glen va accepta cu bucurie acest copil dacă 
avea certitudinea că el era tatăl. Îi era suficient Nellei să-l vadă 
cum se comporta cu Debbie. Va sfârși oare s-o creadă dacă îi 
va repeta mereu și mereu că-l iubea? 

Zilele treceau încet, prea încet după gustul Nellei, din ce în 
ce mai descumpănită. Sarcina o obosea mult și se felicita că n- 
avea de lucru în exterior. Totuși, zilele i se păreau foarte lungi. 
Câteodată, și-ar fi dorit să aibă mai puţin timp pentru a 
reflecta, a-și face griji sau a regreta. 

Nella se duse să-l caute pe domnul Jepherson și vându 
acţiunile NECSEC pe care i le dăduse Glen. Schimbarea de 
atitudine a fostului ei patron o amuză, descoperind în același 
timp puterea pe care o oferă banii. Nu era de mirare că Glen 
afișa un astfel de cinism în această privință. Era totuși foarte 
plăcut să cheltuiești fără grijă, observă ea, când străbătu 
magazinele cu Debbie pentru a-și reînnoi garderobele! 

Cât despre Elsie, trăia fără îndoială cea mai fericită 
perioadă din viaţa ei și Nella se bucura pentru ea. Bruno 
Vincente o vizita în fiecare zi, oficial pentru a vedea progresele 
ei în pictură. Nu pregătea el expoziţia ei? Dar, în realitate, 
aveau o teribilă nevoie unul de altul, doreau să se vadă zilnic, 
să se privească, să flecărească. Cu siguranţă, se adorau! 

Într-o după-amiază când se întorceau dintr-o expediţie de 
cumpărături, Nella și Debbie o găsiră pe Elsie într-o stare de 
exaltare vecină cu beatitudinea. 

— Tocmai am vândut cel mai frumos tablou din colecţia 
mea, copii! L-am intitulat „Cassata“. 

— Ce-i asta? întrebă Debbie. 

— O îngheţată italiană... Cu o mulţime de lucruri bune 
în ea. 

Și izbucni în hohote de râs reconfortant, atât de contagios 
încât Nella și Debbie o imitară, iar ecoul bucuriei lor se 
răspândi în toată casa. 

Mai târziu în seara aceea, după ce Debbie fu culcată, Elsie 
îi destăinui Nellei. 

— Mi-a spus că mă iubește! 

— Bineînţeles, Elsie, cum să nu te iubească? 

— A spus că vrea să mă ducă în Italia și să mă prezinte 
familiei lui! 

Exista atâta candoare uimită în vocea ei încât Nella fu foarte 
emoționată. 

— Te vor adora, Elsie, sunt sigură! 

— Dar i-am răspuns că nu pot pleca imediat; vreau mai întâi 
să vă văd stabilite cu Glen, pe Debbie și pe tine! 

Nella oftă, pradă aceleiași incertitudini. 

— Ascultă Elsie, ai făcut atâtea pentru Debbie și pentru 
mine! Gândește-te la tine acum! Ce se întâmplă între Glen și 
mine... ei bine, este problema noastră. 

— Taratata! Este și a mea... încât pentru nimic în lume 
n-aş rata căsătoria ta! Oricum, o să aibă loc puţin după 
expoziţia mea. 

Elsie rămase pe poziţia ei uitând în mod deliberat că 
expoziţia ei se deschidea abia peste două săptămâni. 

Două săptămâni care în cele din urmă trecură destul de 
repede pentru Nella. Este adevărat că avusese ce să-i distragă 
atenţia în cursul acestor cincisprezece zile deosebit de 
însufleţite. Elsie şi Bruno pregăteau cu energie vernisajul, 
„Premiera mondială“, cum o numea italianul. Era atât de 
mândru, Bruno Vincente, să prezinte un nou talent mediului 
artistic din Sydney! Şi organiză evenimentul cu deosebită 
clasă, însoțind cu cataloage superbe invitaţiile pe care le 
trimitea potenţialilor cumpărători. Și, în timp ce agăța operele 
Elsei pe pereţii galeriei, unul din cei mai mari bucătari din 
oraș se ocupa de fursecuri și şampanie. 

Debordând de entuziasm, Bruno prevedea un succes 
răsunător. 

Din păcate, în ziua respectivă, Nella nu era în cea mai bună 
formă, departe de asta! Greţurile o cuprinseră încă de 
dimineaţă și nu-i lăsară nici o clipă de răgaz. Ce n-ar fi dat să 
meargă la culcare, în liniște, în camera ei! se gândea ea, la 
sfârșitul după-amiezii, când trebuia să se pregătească. Dar nu 
putea cu nici un preţ să-i facă așa ceva Elsei, care aștepta 
această seară cu atâta înfrigurare! Nella spera numai că 
fuseseră prevăzute câteva scaune la galerie. Dacă va avea 
amețeli, va putea oricând să se aşeze un moment. 

Foarte elegantă în frumoasa rochie nouă, cumpărată 
special pentru această ocazie, Debbie nu-și mai găsea 
locul, Părul îi crescuse și forma o cască de bucle brune în jurul 
micuţei fete strălucind de bucurie. Era și pentru ea o seară 
mare, de când Elsie o asociase triumfului ei. Nu fusese oare 
Debbie sursa ei de inspiraţie? 

Când ajunseră la galerie, mulţimea de invitaţi se înghesuia 
deja în săli. Bruno își făcuse bine treaba, pânzele ieșeau cu 
adevărat în evidenţă, agățate pe pereţii albi, sub ramele de 
spoturi luminoase, savant orientate. Ce minunată casetă de 
bijuterii pentru talentul Elsei! remarcă Nella, convinsă că toată 
asistenţa va marca triumfal succesul prietenei sale. 

Deodată, Debbie lăsă mâna mamei și se repezi în mulțime, 
strigând: 

— Glen! 

Nella încremeni locului, scrutând publicul și inima începu 
să-i bată mai repede când îl descoperi pe Glen. 

EI o ridică pe Debbie de jos, râzând, falnic, mai elegant și 
mai seducător ca niciodată. Era oare emoția sau starea ei? 
Probabil amândouă. Nella fu cuprinsă de ameţeală și căută cu 
disperare un scaun. Bineînţeles, nu era nici unul liber în 
preajmă. În timp ce se întreba cu spaimă cât timp va mai 
rezista în picioare, Nella îl văzu pe Glen apropiindu-se, cu 
Debbie în brațe; îi zâmbea şoptindu-i cuvinte dulci la ureche 
și fetița se cuibărise la pieptul lui, radioasă. 

— Nella. 

Glen înclină capul, în defensivă. Fără îndoială, aprecia 
rochia de mătase verde pe care tânăra femeie o alesese pentru 
vernisaj. O toaletă cu multă distinctie și eleganţă, cu o croială 
care-i punea silueta în valoare ascunzând ingenios cei câțiva 
centimetri în plus din jurul taliei. Pe deasupra, de la prima 
vedere, se observa că o asemenea ţinută nu putea proveni 
decât de la o mare casă de modă. 

— Te prinde foarte bine să fii bogată, Nella, declară Glen cu 
un abia schiţat zâmbet ironic. 

— Sunt mulțumită că ai venit, murmură ea. 

— În acest moment, mă interesează mult piaţa de artă. 

Spusese asta pe un ton detașat, care o alarmă pe tânăra 
femeie. O dată mai mult, ca să se apere, el arbora o mască. Nu 
mai voia să-i arate adevăratele lui sentimente. Nu atâta timp 
cât nu va fi sigur ce simţea pentru el. 

— L-am promis lui Debbie că-i ofer din tablourile Elsei care-i 
plac mai mult, continuă el vesel. Vrei să faci turul sălii cu noi 
sau preferi să rămâi singură? 

Fl se forță să pară liniștit, destins, dar Nella ghici că era 
crispat. 

Era încă ameţită și Nella se temea că-n orice clipă o vor lăsa 
picioarele. Totuși, era imposibil să recunoască faptul că nu se 
simţea foarte bine! Glen ar interpreta greșit un refuz din 
partea ei. Și apoi, dorea atât de mult să fie cu el. 

— Vă însoțesc, zise ea. 

Cu puţin noroc, va reuși poate să-l convingă că-l iubea 
sincer. 

— Să ştii că Debbie este în deplină siguranță cu mine. 

— Ştiu, Glen. Nu vrei să vin? 

EI ridică din umeri. 

— Hotărăști singură. 

El se îndepărtă, purtând-o pe Debbie și Nella porni după el 
căutând cuvintele care să-i permită să stabilească în fine 
contactul cu el. 

Glen îi adresă o privire piezișă. 

— Așadar, ai reflectat? Dacă îmi respingi cererea în 
căsătorie, ce motiv o să invoci? 

Ce ton zeflemitor! Nella se simţi și mai nesigură. Dar cum 
să-i poarte pică dacă se arăta atât de pesimist? Și cum să-i 
dovedească totuși că se înșela în privinţa ei? 

— Am fost o proastă, știu, că n-am privit adevărul în faţă, 
acum șase ani, că am refuzat să admit ce simțeam pentru tine, 
Glen... Dar te rog, încetează să mă mai faci să plătesc! Te 
iubesc, și nu vreau să aştept încă aproape trei săptămâni, 
vreau să fiu cu tine imediat, am nevoie de tine! 

Îl implora cu jumătate de voce și Glen se opri în loc, 
privind-o perplex, fără urmă de ostilitate. 

— Când m-am căsătorit cu Jim, banii au înlocuit oare ceea 
ce nu puteai avea, Glen? 

Ea văzu cum ochii lui se întunecă și gura i se strânge. 

— Banii nu înlocuiesc nimic! 

— Sunt exact de aceeași părere! Banii nu servesc la nimic 
dacă ești obligat să trăieşti fără a fi iubit! 

Vehemenţa ei bruscă o făcu să-și epuizeze puţinele forțe 
ce-i rămăseseră şi Nella recunoscu primele semne ale unei 
sincope. Urechile îi zbârnâiau, i se făcu frig și picioarele n-o 
mai susțineau. Brusc, cercuri negre îi dansară în faţa ochilor și 
zgomotul conversaţiilor ajungea la ea ca prin vată. Se agăță de 
braţul lui Glen ca să nu se prăbușească. 

— Nella? 

Ea sesiză spaima din vocea lui. O înconjură cu un braț și o 
sustinu cu fermitate. 

— Repede, Debbie, coboară! Mama ta se simte rău. 

Nella simți vag că fiica ei o atinse uşor. 

— Mămico? Vrei s-o chem pe Elsie? 

Dar Nella nu răspunse, era incapabilă să scoată un sunet. 
Glen o ţinea în braţe, în sfârşit, o încălzea, o reconforta. 

— Nella, spune-mi ce-i cu tine! 

— Glen... 

I se părea că oscilează pe marginea unui abis intunecat care 
amenința s-o înghită. 

— Copilașul! exclamă Elsie cu o voce speriată, sosind în 
fugă. 

— Oh, Dumnezeule! 

În inconștienţa în care se scufunda, Nella ghici tulburarea 
lui Glen. 

— Ai grijă de Debbie, vrei, Elsie? 

— Şi Nella? 

— Am să chem un doctor îndată... ce... Oh, pentru 
Dumnezeu! Fug. Pe curând! 

Nella era departe, foarte departe, el o ducea cu grijă, cu 
dragoste. Cu atât mai rău dacă lumea din jurul ei nu era decât 
un haos care se învârtea, Glen o ţinea în brațele lui, la 
adăpost... 


Capitolul 9 


— Nella... Nella... 

Glen îi şopti numele cu pasiune. Îşi apăsa buzele pe 
fruntea ei rece, încercând cu disperare s-o încălzească, 
s-o încurajeze cu sărutările lui. Cu un gest plin de 
blândețe, îndepărtă șuviţele de păr negru care-i căzuseră 
pe tâmple. 

Nella își reveni încetul cu încetul în brațele lui Glen, pe 
jumătate întinsă pe bancheta din spate a mașinii lui. Limuzina 
rula cu viteză și tânăra femeie se agăță fără vigoare de 
însoţitorul ei. 

— Glen... șopti ea cu o voce răgușită. 

El îi mângâie obrazul, își adânci privirea în ochii ei, și o 
linişti. 

— Totul va fi bine, Nella, totul va fi bine. .. voi avea grijă de 
tine. Nu trebuie să te mai temi de nimic. Odihneşte-te, stai 
liniştită, draga mea... 

Nella își simți inima bătându-i cu lovituri surde în piept. 
Glen o credea oare, în sfârşit? Coşmarul se va termina oare? 

— Te iubesc Glen șopti ea, cu gâtul uscat. 

Exista încă atâta neliniște în ochii lui albaștri ţintuiţi asupra 
ei! Nu, nu reușea s-o creadă cu totul... 

— O să avem un copil, Glen, adăugă Nella, cu o imensă 
speranţă în suflet. 

Tumultul interior se reflecta pe trăsăturile ei când el 
ripostă pe un ton sec: 

— De ce nu mi-ai spus? Am înţeles de la Elsie, în această 
după-amiază, trecând să văd dacă ne mai rămâne o șansă... 
Ştiai că ești însărcinată și nici nu mi-ai spus! 

Din nou neînțelegeri! Nella își văzu risipite din nou 
speranțele de împăcare. Oftă adânc, abătută și prea 
descumpănită pentru a încerca să se disculpe. 

— Fac totul pe dos... orice fac! 

— Nu! 

El își spori strânsoarea, cu obrazul în părul ei. 

— Nu, Nella, nu tu... Eu sunt cel care face totul anapoda... 
Te-am presat, te-am hărțuit fără răgaz! Fără voia mea, te asigur, 
abia acum îmi dau seama. Doamne sfinte, nu ştiu cum să-ţi cer 
iertare... 

Glen se îndepărtă uşor, doar atât cât s-o poată privi pe 
Nella drept în ochi. 

— N-aș fi mai plecat dacă m-ai fi pus la curent. Niciodată nu 
te-aș fi lăsat... fără posibilitatea de a lua legătura cu mine. Ştii 
asta, nu-i așa, draga mea? 

O implora, chinuit de remușcări. 

— Da, Glen, știu. Dar m-am gândit că dacă îţi spuneam, ai fi 
luat-o ca... drept un fel de șantaj sentimental, înţelegi... Un 
fel de a te prinde în cursă... Te-ai fi simţit obligat să te 
căsătorești cu mine fără ca pentru asta să fii sigur de... mine. 
Părerea care o aveai despre mine nu era deja foarte bună. Nu 
vroiam să provoc alte neînțelegeri... 

Glen scutură din cap chinuit de reproșuri. 

— Sufereai singură în colțul tău, în timp ce eu, eu... Elsie 
mi-a vorbit despre indispoziţiile tale. Oh, vroiam să ai 
încredere în mine, Nella, să mă lași să iau în mâinile mele 
destinul tău și al lui Debbie. Câte confuzii, totuși! Nu puteam 
proceda mai bine ca să-ţi dovedesc că nu te merit! De câte ori 
trebuie să-ţi fi dorit să... pierzi acest copil. 

Nella închise ochii și întoarse capul, revoltată că el își putea 
imagina asemenea orori. 

— Te rog, Nella, spune-mi ce intenţii ai! Dacă gândul să ai 
un copil de la mine îţi este insuportabil, voi înțelege, să știi. 
M-am purtat atât de urât! Mai întâi, te-a costat slujba ta... Pe 
urmă, m-ai implorat să nu te... forțez. Și eu, în mod egoist, 
n-am ținut cont! M-am impus, te-am obligat să... 

— Nu, strigă Nella deschizând ochii. 

Ea îl împiedică să continue, punându-i un deget pe buze. 

— Nu m-ai obligat, Glen — poate puţin, la început... Eram 
de acord, crede-mă, chiar te doream foarte mult... eram 
foarte dornică să facem dragoste... 

— Nu, este imposibil! Nu mă iubeai, cum puteai să mă 
iubeşti în aceste condiţii? Mi-ai cedat, pentru că aveai nevoie 
de bani pentru Debbie! 

Nella îi mângâie obrazul, hotărâtă să-i dovedească sinceritatea ei. 

— Copilul nostru a fost conceput din dragoste, Glen. Din 
dragostea mea, fără a ta... N-am consimțit la început, pentru 
că mă invinuiai că m-am vândut altor bărbaţi. Și apoi, în 
braţele tale, am uitat cât rău mi-ai făcut. Pe Debbie la fel, am 
uitat-o în acel moment. Nu existai decât tu, Glen, te asigur... 

— Nella, te rog... Știu, ţi-am spus cuvinte de neiertat! 
Mi-am pierdut firea! Eram nebun de dragoste, nebun de 
dragostea mea pentru tine! Așteptasem atât de mult timp... 
și te doream atât de mult! 

O strânse mai tare în brațe, șoptind în părul ei: 

— Lasă-mă să veghez asupra ta. N-am să-ţi cer mai mult... 
Niciodată. Lasă-mă să vă protejez, pe tine, pe Debbie și copilul 
nostru! Toată dragostea pe care o am în mine, ţi-o dăruiesc, 
Nella! Îţi aparține ca şi cum ar fi carne din carnea ta... 

Lunga limuzină neagră opri în fața hotelului Regent. 
Degeaba protestă Nella că indispoziţia ei trecuse și că era 
sigură că nu va leșina, Glen, insistă s-o ducă în braţe până în 
apartamentul lui. O depuse delicat în pat, îi scoase pantofii și 
o înveli cu o cuvertură. Pe urmă ridică telefonul și ceru să vină 
de urgenţă cel mai bun ginecolog din oraș. Costul va fi 
suportat de el, preciză el cu aceeași autoritate. 

Nella consideră că prezenţa unui specialist la căpătâiul ei 
nu era indispensabilă şi i-o spuse lui Glen. El rămase 
neînduplecat în această privință. 

— Trebuie să ştim neapărat dacă totul merge bine, și dacă... 

Începu să se plimbe încoace și încolo prin cameră și se opri 
brusc. Apoi veni și se aşeză pe marginea patului, foarte aproape 
de tânăra femeie. Îi luă mâna și i-o mângâie, vizibil răvășit. 


DRAGOSTE ȘI FIDELITATE 121 


— Ascultă Nella, dacă nu vrei acest copil, dacă dorești... 

Nella tresări. 

— Asta dorești tu, Glen? 

— Eu n-am dorinţă mai scumpă pe lume decât să am... 

El se întrerupse, era o hotărâre atât de grea. 

— Dar trebuie să mă gândesc mai întâi la tine! Până acum 
n-am făcut decât să-ți impun pretenţiile mele, dorinţele 
mele... 

— Nu, nu este adevărat! protestă Nella cu vehemență. 
Mulțumită ţie, Debbie este salvată și... 

— Da, Nella, dar cu ce preţ? o nouă sarcină pentru tine... 

— Te iubesc Glen! Chiar dacă n-ai să te căsătorești cu mine, 
am să păstrez copilul tău! Așa îmi va rămâne, orice s-ar 
întâmpla, ceva de la tine... 

— Nella... 

O licărire de speranţă se aprinse în ochii lui. 

— Te iubesc, Glen, repetă Nella cu ardoare. Te rog, Glen, 
trebuie să mă crezi! 

— Oh... Doamne Dumnezeule! 

Era o rugăminte sau un strigăt de revoltă? Nella n-avea timp 
să se întrebe deoarece, Glen deja o luase din nou în braţe și 
exclamă cu o voce gâtuită: 

— Spune-mi că nu visez, Nella! Spune-mi că totul este 
adevărat! Atât de mult mi-am dorit-o, toată viaţa...! 

— Te iubesc, şopti ea strecurându-și brațele în jurul 
mijlocului lui. 

Nella n-avea decât o dorință indiscutabilă: să-l păstreze 
astfel lângă ea toată viaţa. 

— Dragostea mea... 

EI păru că-și reține răsuflarea, de teamă poate, să nu curme 
această clipă minunată. Nella se ghemui la pieptul lui, 
ascultând cum îi bătea inima foarte tare. 

— Vei putea să mă ierţi pentru toţi acești ani pierduţi, Glen? 

Un hohot de râs vesel îi răspunse, în timp ce Glen o așeza 
din nou pe perne, cu infinită delicateţe. 

Cu fața radiind de fericire, se aplecă spre ea şoptind cu 
ochii strălucitori de dragoste: 

— Viaţa mea începe astăzi, restul nu există... 

Şi o sărută cu ardoare, cu o emotie care era mult mai mult 
decât simpla dorinţă fizică. Nella înţelese ce mult însemna ea 
pentru el, după felul cum îi mângâia fruntea, obrajii. Era 
adoraţie în gesturile și privirile lui și o fericire intensă în 
zâmbetul lui. 

Revelația acestei pasiuni mistuitoare o umplu pe Nella de 
o mare umilință. Iată ce explica în fine violența pe care o 
bănuise întotdeauna la Glen. Fără această lipsă de măsură ar 
fi putut să-și stăpânească dragostea pentru ea? Și acum când 
nu-l mai refuza, el își regăsea echilibrul și bucuria de viaţă. Ea 
spera numai să fie demnă de a se căsători cu el. 

Doctorul ajunse în sfârșit. O examină îndelung pe Nella, 
punându-i numeroase întrebări asupra indispoziţiilor matinale. 
El vru să știe, între altele, dacă fusese stresată recent. Cum ea 
negă categoric, el păru surprins, dar Glen interveni pe loc. 

— A traversat o perioadă în care a fost supusă unor grele 
încercări. Asta poate avea consecinţe asupra stării ei? 

— Este foarte probabil, fără îndoială echilibrul ei hormonal 
a avut de suferit. În acest caz, nu trebuie decât să se 

woe 


odihnească. Fără oboseală fizică, fără iritări. Bineînţeles, dacă 
intervin alte probleme, soţia dumneavoastră va trebui să 
urmeze un tratament terapeutic. Dar este preferabil să-l 
evităm, este de la sine înţeles. 

Medicul o privi pe tânăra femeie cu un aer grav. 

— Evident, dacă vă este rău sau dacă ceva vi se pare 
anormal, chemaţi-mă imediat. 

— Am înţeles doctore, promise Nella fără cea mai mică 
ezitare. 

Nu vroia să-şi asume nici un risc, ţinea foarte mult ca 
sarcina ei să decurgă în cele mai bune condiţii posibile. Dorea 
atât de mult acest copil. 

— Va fi bine menajată, doctore, declară Glen. 

După plecarea ginecologului, Nella își exprimă deplina 
ușurare, micile ei indispoziţii nu ascundeau nimic grav. Glen 
se arătă mai puţin optimist. 

— Promite-mi că te vei odihni așa cum ţi-a recomandat 
doctorul! O să rămâi aici, nu-ţi face nici o grijă. 

El o luă în braţe și o strânse adăugând: 

— Am să-i telefonez Elsei să ţi-o aducă pe Debbie. Am să mă 
ocup eu de toate. Sunt telefoane peste tot în acest 
apartament, așa că dacă ai nevoie poţi cere ajutor. 

— Nu vei rămâne cu mine? 

— Din păcate, nu. Aș fi vrut, dar... oh, doar o mică afacere 
de rezolvat și care nu poate aștepta, îmi pare rău... Dar, 
înainte de orice altceva și chiar mâine dimineaţă mă angajez să 
obţin o dispensă ca să putem să ne căsătorim cât mai repede! 

Nella izbucni în râs şi-i încercui gâtul cu braţele. Această 
nerăbdare o bucura. Ea îi zâmbi cu un aer încântat. 

— În cazul acesta, am să fac tot ce ai să vrei... 

— Nu mă tenta prea mult, draga mea. Ai putea regreta 
aceste cuvinte imprudente. Din fericire i-am promis 
doctorului că am să veghez asupra ta! 

El se aplecă, îi luă buzele în stăpânire și sărutul pe care-l 
schimbară deveni foarte repede pasionat, căruia Glen îi puse 
cuminte capăt primul. 

Nella îl lăsă să se îndepărteze cu regret și-l auzi oftând când 
luă meniul pe etaj de pe măsuţa de la căpătâiul patului. 

— Bine, trebuie să mănânci, ordin de la doctor! Și lucruri 
bune, ca să fii în deplină sănătate și la fel și bebelușul. 

El îi enumeră mâncărurile propuse, evaluând valoarea 
nutritivă a tuturor ingredientelor. Nella se simţi complet 
destinsă acum și începu să râdă. 

— Trebuie să veghez ca să te hrănești cum trebuie! remarcă 
el ironic, dar rămânândd serios. 

— Am Să-mi supraveghez regimul îndeaproape, am 
jurat! 

Pentru că nu putea face nimic ca toată lumea, Glen 
comandă un adevărat festin și se arătă atât de convingător 
încât Nella ajunse să mănânce cu poftă. 

— Vezi că sunt un bun sfătuitor, făcu Glen, mulţumit de el, 
când ea termină. Vezi că ai nevoie de mine! 

Ea se simţea mult mai bine. Şi nu putu decât să aprobe. 

— Este adevărat. Am nevoie de tine și te iubesc. 

— Nella... 

Glen își împleti degetele cu ale ei. Păru că se gândește, cu 
sprâncenele încruntate, ca și cum își căuta cuvintele. 

— M-am purtat atât de prostește... Nu te merit. Totuși, în 
adâncul sufletului meu, am știut întotdeauna că eram făcuţi 
unul pentru altul. Îmi repetam că trebuie doar să ajut puţin 
destinul ca să fim unul al celuilalt... 

Îi aruncă o privire jenată. 

— Viaţa nu m-a răsfăţat la început. Nu știam decât să mă bat 
pentru a obține ce-mi doream... Știam bine că nu mi se 
făceau niciodată cadouri. Că nimic nu mi se va servi pe tavă! 
Dar, alături de tine, care ești atât de generoasă, mi-e rușine, 
foarte rușine. Îţi promit că pe viitor am să fiu demn de 
noblețea ta sufletească! 

— Şi tu ai o imensă generozitate, Glen. 

— Nu la fel ca tine. Totuși, este un lucru pe care l-am dat 
întotdeauna fără să-l iau înapoi, cuvântul meu de onoare. 
Așadar, ai încredere în mine, Nella, voi veghea asupra ta și a 
lui Debbie, asupra tuturor celorlalţi copii pe care-i vom avea, 
îți jur! Și îţi jur că am să fac tot ce este posibil, întotdeauna ca 
să fii fericită. Mă crezi oare? Te rog, spune-mi că mă crezi! 

Nella zâmbi, dorea atât de mult să risipească ultimii nori. 

— Da, te cred, dragul meu. 

Scoase un oftat de satisfacţie și-l trase pe Glen pe pernă, 
aproape de ea. 

A fost o noapte de fericire intensă, chiar dacă n-au făcut 
dragoste. N-aveau nevoie de această intimitate fizică; simplul 
fapt de a fi împreună, strâns înlănțuiţi, era suficient să fie 
fericiţi și să-şi demonstreze că erau împreună pe viaţă. Nella 
savura din plin această armonie, știa că dorinţa ei cea mai 
scumpă fusese în sfârșit împlinită și că acest bărbat pe care-l 
adora își va petrece restul zilelor iubind-o. 

A doua zi dimineaţă și pentru prima dată după săptămâni 
de zile, Nella nu simţi nici o indispoziţie. Glen tinu cu toate 
acestea să-și ia micul dejun în pat. El puse mai multe perne la 
spatele ei și o instală confortabil; ea purta un halat alb de baie, 
pluşat, împodobit cu monograma hotelului și nu-l scăpa din 
ochi pe bărbatul care o răsfăţa cu atâta tandreţe și dragoste. 

O dată înlăturate perdelele, se descoperi o panoramă 
splendidă asupra portului Sydney, ale cărui minunăţii 
arhitecturale se detașau sub cerul senin al acestei frumoase 
dimineţi de iarnă australă. Harbour Bridge, maiestuosul pod 
cu care orașul se mândrea pe drept cuvânt își ridica spre soare 
scânteietoarea structură splendid lucrată. Opera din Sydney 
semăna de departe cu o ciudată corabie cu pânzele umflate, 
gata să se avânte spre larg. Feriboturi străbăteau golful în 
lungul lui Circular Quay, dominat de impresionați zgârie-nori 
din oţel şi sticlă. Vederea se întindea până departe, până la 
zidurile fortului Denison, care delimitau odinioară teritoriul 
celei mai vechi metropole ale Australiei. 

Nella îi promise lui Glen că va fi rezonabilă și va rămâne în 
pat după plecarea lui. Credea oare că-și va schimba părerea 
îndată ce va fi singură? Nu este mai puţin adevărat că, după 
mai puţin de cinci minute de la plecarea lui din apartament, 
Nella primi vizita unei cameriste cu brațele pline de reviste și 
o selecţie din cele mai bune romane apărute în cursul lunii. 

Fără ca ea să fi cerut ceva, Nella văzu apărând o altă 
cameristă, în mijlocul dimineții, cu o tavă cu ceai. Puțin mai 
târziu i se aduse o vază cu două duzini de trandafiri roșii 
absolut sublimi. În sfârşit, Elsie și Debbie veniră s-o vadă cu 
entuziasmul lor frizând delirul. 

— Şi noi o să locuim aici, mămico! anunţă veselă Debbie. 

Abia dacă avu timp să-și sărute mama, fiind prea 
nerăbdătoare să alerge la fereastră pentru a admira panorama. 

— Glen ne-a rezervat apartamentul vecin, îi explică Elsie 
care strălucea în mijlocul acestui lux. Ah, și apoi, mi-am 
vândut toate tablourile! Sunt bogată, Nella, foarte, foarte 
bogată... 

În timpul orei care a umat, Nella își ascultă prietena 
povestindu-i triumful ei. Expoziţia avusese un succes care 
depășise toate speranţele ei. Și magicianul care făcuse posibil 
un asemenea miracol nu era altul decât dragul ei Bruno 
Vincente. Elsie nu epuiza elogiile la adresa lui și se felicita de 
asemenea, pentru articolele antuziaste apărute în presa de 
dimineaţă. 

— Dar ce mi-a umplut mai ales inima de bucurie, a fost 
faptul că v-aţi împăcat, Glen și cu tine! 

Elsie fu întreruptă în acea clipă de un comisionar al 
hotelului aducând diverse pachete pe care un magazin foarte 
elegant din Sydney le livrase pe numele Nellei. 

Cu nerăbdarea ei obișnuită, Debbie o ajută pe mama ei să 
despacheteze. Nişte veritabile minunăţii. Din cutiile frumos 
legate cu panglici scoaseră delicate garnituri de noapte și 
neglijeuri de mătase împodobite cu dantele fine. Nella nu 
văzuse niciodată lenjerie atât de fină. Și ce varietate de culori, 
toate superbe, de la alb sidefiu la negru, trecând prin culoarea 
piersicii, verde luminos, bleu pastelat şi roșu aprins! 

— Hotărât lucru, bărbatul acesta este îndrăgostit ca un 
nebun de tine! exclamă Elsie, pierdută de admiraţie. 

— Pune-o pe cea verde, mămico! 

Nella se execută și avu aproape impresia că este un star de 
cinema când se învârti țanţoș în diafana cămașă de noapte și 
dezabieul asortat, sub ochii încântați ai fiicei ei. 

— După părerea mea, orice motiv e bun ca să părăsești 
patul, remarcă Elsie cu umor. De altfel, ai face bine să te 
întorci în el! Dacă apare Glen, o să ne certe pe toate trei. 

La ora prânzului, li se aduse un prânz și mai extraordinar 
decât cina din ajun şi Nella își regăsi apetitul sănătos pe care-l 
pierduse de câteva luni. 

— Este o nebunie cum mă răsfaţă Glen! remarcă ea râzând. 

Debbie găsea că este foarte plăcut și o declară sus și tare, 
cu adevărată candoare. 

— Oh, mie îmi place să fiu răsfăţată! 

— Şi mie la fel! îi întări spusele Elsie, găsind meniul întru 
totul pe gustul ei. 

Când terminară masa, Elsie hotări că este vremea ca Nella 
să se odihnească. Ea o trimise pe Debbie să-și facă siesta în 
camera ei. Nella nu dormi; întinsă în patul ei mare, se lăsă în 
voia unei lungi visări până la întoarcerea lui Glen. ÎL întâmpină 
cu atâta bucurie și înflăcărare încât avură mari dificultăţi să nu 
cedeze altor tentaţii. Dar sănătatea copilului lor trecea înainte 
de toate... 

Glen îi întinse Nellei niște hârtii, cu un aer triumfător. 

— Semnează aici... 

Era un formular în vederea căsătoriei lor. 

— Şi acum, draga mea, povestește-mi cum ţi-ai petrecut 
ziua... 

Când Nella termină de povestit, Glen făcu observaţia că 
ansamblul verde luminos îi venea de minune și se felicita 
pentru că alesese bine. 

— Am gusturi bune, se pare. De acum înainte, voi alege 
numai ce-ţi vine cel mai bine... La Roma, la Paris, la Londra, 
la New York... Pretutindeni... 

Debbie li se alătură pentru cină şi Nella observă cu câtă 
tandrete se ocupa Glen de fetiță. Nu era de mirare că Elsie îl 
adoptase imediat pe acest bărbat, în după-amiaza când 
adusese bradul de Crăciun. Căci se purta într-adevăr 
extraordinar cu Debbie, atât de atent, atât de iubitor! Ştia s-o 
facă să râdă și-i arăta în modul cel mai firesc din lume cât de 
dragă era inimii lui. Debbie, bineînţeles, nu putea decât să-l 
adore. 

Elsie, care luase cina cu Bruno Vincente la Kablers, cel mai 
elegant restaurant de la etajul întâi, veni după aceea s-o ia pe 
Debbie s-o ducă la culcare. Bruno se informă foarte amabil de 
starea de sănătate a Nellei, apoi începu o conversaţie aparte 
cu Glen, în timp ce Debbie se cuibări în braţele mamei pentru 
o ultimă mângâiere. 

Nella nu se putea opri să observe schimbarea de expresie 
a lui Bruno care asculta cu atenţie ce-i spunea Glen. Cei doi 
bărbaţi discutau cu voce scăzută și nu auzea ce vorbeau, dar 
fizionomia dură a lui Glen o întoarse cu trei luni în urmă. Se 
înfioră, fără voia ei, la amintirea acelei seri când, în marele 
hol al aceluiași hotel, dăduse peste Glen când ea avea 
întâlnire cu Bruno Vincente. O relaţie de afaceri, spusese el 
atunci și Nella se întrebă ce gen de afaceri puteau trata 
împreună. Și de atâta timp! 

— Mâine, declară Bruno cu autoritate, ridicând ușor tonul. 

Glen înclină din cap, apoi își regăsi zâmbetul afabil spre 
Elsie care se apropiase de Bruno. Luând-o pe Debbie de 
mână, Glen o conduse la ușă apoi reveni spre Nella. 

Tânăra femeie era atât de fericită să se regăsească în braţele 
lui șoptindu-i cuvinte de dragoste, încât nu se mai gândi la 
relaţiile lui cu Bruno Vincente. 

Glen aranjase ca mariajul lor să aibă loc zece zile mai târziu. 
lahtul lui — iahtul lor — era deja în drum spre Mediterana. 

— Dacă te tentează — și bineînţeles dacă te simţi suficient 
de bine — putem, pentru luna noastră de miere, să facem o 
lungă croazieră în insulele bazinului Mediteranean. Sunt atât 
de frumoase! 

El nu-i anunţă vestea decât a doua zi dimineaţă, după 
micul dejun. 

— Trei zile. Patru, cel mult. Nu mai mult, îţi promit! După 
aceea, nimic nu ne va mai despărţi. Dar trebuie să plec, Nella. 

Instinctul îi şoptea că trebuia să facă totul să-l păstreze 
lângă ea, astfel că exclamă: 

— Dar de ce trebuie să pleci, Glen? De ce acum? 

El îi zâmbi cu aerul omului care nu va reveni asupra 
hotărârii luate. 

— Doar un mic voiaj de afaceri, Nella. N-ai de ce să-ţi faci 
griji. 

Nella se încruntă. 

— Ce fel de afaceri faci? Nu mi-ai spus niciodată. De altfel, 
nu ştiu mare lucru despre viața ta — viaţa pe care o duci acum, 
vreau să spun. 

Glen continua să zâmbească 

— Viaţa mea, acum, ești tu, cât despre afacerile mele... 
Investiţiile mele aduc beneficii bune. Ca acţiunile NECSEC, de 
exemplu. Totul merge bine, norocul îmi surâde, nu văd ce rău 
mi s-ar putea întâmpla! 

Dar Nella citi în ochii lui că nu-i dezvăluia totul şi o 
cuprinse brusc teama. 

— Glen, să nu te amesteci în ceva periculos, de genul 
traficului de arme, ca pe vremuri... 

Glen izbucni în râs. 

— Oh, asta aparţine trecutului. Nu, iubirea mea, de data 
asta este vorba de o misiune pe deplin respectabilă. Și care îmi 
va aduce mulţi bani. Vreau să fie o surpriză, am să-ţi povestec 
totul când mă întorc. 

— Când o să te întorci de unde? 

Brusc, un gând înspăimântător îi trecu prin minte. 

— Glen, dacă ai să faci un zbor cu planorul n-am să ţi-o iert 
niciodată! 

El o luă în braţe. 

— Te asigur, draga mea, că n-am să fac un zbor cu planorul! 
Dar mai curând ceva ce mi-ai sugerat chiar tu. Și acum, nu mai 
pot da înapoi, mi-am dat cuvântul și mai multe persoane 
contează pe mine ca să duc la bun sfârșit acest plan. Așadar, te 
rog, nu te chinui! Gândește-te la copil, fii rezonabilă. Și ai 
încredere în mine, nimic pe lume nu mă va împiedica să mă 
întorc la tine. Nimic! 

— Promite-mi să fii prudent. 

Nella n-ar fi știut să spună de ce, dar această călătorie a lui 
Glen o neliniştea. 

— Ai încredere în mine, îi repetă el strângând-o în brațe. 

Apoi o sărută îndelung, gustând pentru ultima oară 
savoarea buzelor ei, în vederea lungilor ore de absenţă care-l 
așteptau. 

Când se îndepărtă de ea cu regret, promise, cu privirea 
țintuită în a ei: 

— Este pentru ultima dată când plec, Nella, este ultima 
mea misiune. După aceea, am să-ţi consacru tot timpul meu, 
am să-mi petrec tot restul vieţii să te fac fericită! 

Apoi plecă, fără să-i lase timp să pună alte întrebări. 

Nella avu impresia că i se smulgea o parte din ea însăși. 
Fuseseră atât de apropiaţi într-o armonie atât de perfectă! Prea 
putin timp, din păcate! Dacă-l va pierde vreodată pe Glen, 
viaţa ei se va sfârși, Nella era foarte conștientă. El avea 
dreptate, erau făcuţi unul pentru altul, pentru totdeauna. 

Dar nu-l va pierde, de ce acest gând stupid? Nu pleca decât 
pentru trei sau patru zile, o simplă călătorie de afaceri. Afaceri 
cu totul respectabile, precizase el. Şi-i ceruse să aibă încredere 
în el, și ea avea. Nu, nu se va frământa degeaba, cu atât mai 
mult cu cât ar fi fost rău pentru copil. 

Nella se aşeză mai bine pe perne, cu un oftat de resemnare. 
Glen vorbise de o surpriză, de ceva ce-i sugerase ea. Oare ce-i 
sugerase? Nu-și amintea nimic, dar fără îndoială Glen avea în 
minte încă una din acele idei extraordinare. Ah, da, era 
desigur foarte plăcut să se lase rasfăţată, alintată! Va trebui 
totuși să-i spună într-o zi că, pentru ea, cel mai important era 
să fie cu el... 


Capitolul 10 


Glen nu se întoarse în a treia zi. Spre marea deceptie a 
Nellei, care nu știa unde se afla şi ce făcea, el nu considerase 
necesar s-o pună la curent. Nici măcar o dată nu-i telefonase, 
de când plecase! Nici măcar să afle ce face. 

Nella, în schimb, urmase întocmai toate recomandările lui 
Glen; rămăsese la pat, având grijă să nu se obosească. Dar în 
a treia seară, pândind mereu soneria telefonului, consideră 
totuși că el exagera. Presupunând că trebuia să fie foarte 
absorbit de treburile lui, nu putea să se elibereze câteva 
minute, cât să-i dea un telefon? Despărțirea lor nu-l apăsa? 

Tânjea atât de mult după el! 

Nella își reproșă imediat acest acces de proastă dispoziție. 
Până acum, Glen nu avusese de dat socoteală nimănui, trebuia 
să-i lase timp pentru a se obişnui cu noua lui situaţie. Nella 
înțelegea toate astea, dar nu-i scuza totuși această lipsă de con- 
sideraţie. De altfel, își promise să nu-i spună imediat lui Glen. 

Dar când se trezi dimineața următoare, gândurile ei 
sumbre dispăruseră. Se făcuse timp frumos, soarele intra în 
valuri prin ferestre și Glen urma să se întoarcă dintr-un 
moment în altul. Nella se desfătă sub duș, apoi își puse cămașa 
de noapte de culoarea piersicii şi pentru a-și înviora putin 
tenul prea palid, se machie ușor. Apoi își pieptănă îndelung 
părul strălucitor care-i cădea pe umeri în valuri grele. 

Deoarece Glen dorea să se odihnească, ei bine, o să-i arate 
cât de cuminte îi urma sfaturile! Nella se instală confortabil în 
patul ei, sprijinită între perne, cu revistele întinse pe 
cuvertură, la îndemână. Elsie și Debbie veniră să-i spună bună 
dimineaţa și petrecură câteva minute cu ea. 

— Deoarece este timp frumos, o duc pe Debbie să viziteze 
grădina zoologică din Parcul Taronga, o anunță Elsie cu un 
aer complice. 

— Oh, este o idee excelentă, aprobă imediat Nella. 

Puțin după plecarea lor, tânăra femeie tresări când se bătu 
la ușă. Glen, se gândi ea cu inima bătând mai repede. Dar nu, 
nu putea fi el, el nu bate la ușă, avea cheia lui. Fără îndoială 
un lucrător al hotelului, își spuse Nella care se duse să 
deschidă. Ce mare surpriză avu să-l descopere pe Bruno 
Vincente în prag! Niciodată nu venise fără Elsie. 

De ce arbora oare această mină veselă? Cu ochii 
strălucitori, cu obrajii îmbujoraţi, vorbea mai mult ca de 
obicei, cu mâinile. 

— Totul merge bine, Nella! strigă el cu un aer triumfător. 
Numai o mică neplăcere, o uşoară împotrivire, dar domnul 
Shannon va fi prezent negreșit la ceremonia căsătoriei. Și 
chiar înainte, dacă va fi posibil. 

Nella îl asculta cu stupefacţie. Glen îi dăduse veşti despre 
el lui Bruno Vincente și nu ei? Și brusc, îi revăzu pe cei doi 
bărbaţi vorbind deoparte în ajunul plecării lui Glen. 

— Ai vreo legătură cu această călătorie de afaceri a lui Glen, 
Bruno? 

— Pentru asta am venit în Australia. 

Nu reușea să-și ascundă bucuria când continuă: 

— După luni de zile de pregătire, de organizare, iată, s-a 
făcut! Ah, ce bine e să reușești! 

— Să reuşești, ce? întrebă Nella nu fără nerăbdare. Și de ce 
Glen nu s-a întors? Spune-mi ce-l întârzie. 

Bruno își potoli exaltarea, o luă pe Nella de braţ și o 
conduse încet spre pat. 

— Fii calmă, Nella, fii calmă... Domnul Shannnon a 
precizat, fără iritări sau nemulțumiri! Ti-am spus doar că n-ai 
de ce să te ingrijorezi! 

El se exprima pe un ton prea liniștitor ca să fie cinstit, și 
Nella începu să se teamă. Tot felul de idei stranii îi trecură 
insidios prin minte. 

— O „mică neplăcere“, ai spus când ai sosit. Ce fel de 
neplăcere are, Bruno? 

— Dacă te întinzi, am să-ţi explic. Dar mai ales, fără agitaţie. 

Nella se supuse, cu gâtul uscat. Se strecură în pat și încercă 
să nu arate că era moartă de grijă. 

Bruno îi zâmbi clătinând aprobator din cap. 

— Înainte de orice, trebuie să ştii că nu-l mai paşte nici un 
pericol, acum. Se restabilește fără probleme. Și mai cu seamă, 
nu-ți face griji. 

Să nu-și facă griji? Nella aproape urlă: 

— Se restabilește din ce, Bruno? 

Italianul ezită, căutându-și cuvintele. 

— O mică rană. A primit un glonţ în umăr, și, hm... a avut 
de asemenea... o comotie. Să călătorească în acest moment a 
fost sfătuit să n-o facă, se înţelege, dar este bine, să nu-ţi faci 
nici o grijă pentru el. Un doctor care-l cunoaște de mult se 
ocupă de el, acolo, în Florida, fii fără teamă, este pe mâini 
bune. 

Dar era peste puterile lui, Bruno trebuia să dea frâu liber 
bucuriei lui. 

— A reușit, îţi dai seama? Mi se spusese că era singurul 
din lume care putea s-o facă! Și a făcut-o, a reușit 
imposibilul! 

— Făcând să se tragă asupra lui, observă tăios Nella. 

Faptul că Glen putuse s-o mintă o făcu furioasă. Nu se 
trăgea asupra oamenilor însărcinați cu o misiune respectabilă! 
Şi acest doctor care-l cunoștea de mult! Susţinuse totuşi că 
timpurile acelea erau revolute, că trecutul era îngropat! Și 
chiar îi ceruse să aibă încredere în el! 

Pentru că trebuia să-și verse furia pe cineva, neputând să-l 
facă în mod direct răspunzător pe Glen, Nella îl atacă pe 
Bruno. Căci era evident, comerciantul italian de tablouri era 
amestecat în periculoasa misiune a lui Glen. Şi când te 
gândești că-l considera un gentelman! 

— De ce și-a asumat atâtea riscuri? Miza merita oare 
osteneala? Spune-mi tot, Bruno, vreau să știu, imediat! 

Atunci, Bruno îi povesti cu un lirism care o derută pe 
tânăra femeie: 

— Miza, Nella? Cea mai mare colecţie de Fauviști și 
Postimpresioniști care a fost scoasă vreodată clandestin din 
Rusia! Cei mai extraordinari maeștri se găseau depozitaţi la 
Moscova și la Leningrad, orice reproducere era interzisă, și 
nici măcar nu puteau fi văzuţi! Dar guvernul voia aur. Și astfel, 
tablourile au fost trimise spre America de Sud — Dumnezeu 
ştie prin ce mijloace ocolite! 

El își înăbuși un râs ușor, înainte de a continua la fel de 
entuziast. 

— Şi când te gândeşti că ei credeau că au dat lovitura 
secolului! Au încercat să ne păcălească, dar n-au ţinut seama 
de Glen Shannon! EI le-a demonstrat că este cel mai tare! Şi 
de aceea, a încasat un glonț. Dar... acum... toată lumea va 
putea admira din nou aceste tablouri sublime! Rouault, 
Matisse, Pissarro, Dufy, Picasso, Cezanne... 

Deloc impresionată, dar furioasă că Glen îi ascunsese 
adevărul, Nella întrebă tăios: 

— Şi unde a trebuit să se ducă pentru această treabă 
murdară? 

— Ah, ce bărbat formidabil! Să scoată toată colecţia prin 
Chile, pe urmă s-o îmbarce pe iahtul lui, apoi să traverseze 
Canalul Panama... 

Nella simți îngheţându-i sângele în vene. 

— Prin Chile? Dar acolo sunt tot timpul în revoluţie! 

— Da, o situaţie politică instabilă, ceva tulburări, admise 
italianul. Dar, vezi, această stare de lucruri permite să foloseşti 
corupția acolo unde trebuie. În plus, autorităţile 
supraveghează mult mai puţin pe cei care vin şi pleacă, îndată 

ce o ţară cade în haos. Astfel încât domnul Shannon a putut 
organiza o întreagă reţea de sprijin din foștii săi prieteni de 
odinioară... 

În timp ce Bruno se lansa plin de mândrie în amănuntele 
planului pus în aplicare de Glen, Nella simţi că furia ei nu va 
întârzia să izbucnească. 

O misiune respectabilă, îi spusese! Dar nici un cuvânt asupra 
restului: corupția, subversiunea, regăsirea vechilor lui prieteni, 
traficanţi de arme“ Oh, nu, nu va face un zbor cu planorul. Doar 
o mică plimbare într-o ţară în plină revoluţie, cu o hoardă de 
contrabandiști! Și să se măsoare cu agenţii sovietice! 

— Dacă planul vostru a fost atât de bine pus la punct, cum 
se face că Glen a fost rănit? întrebă cu amărăciune Nella. 

Bruno Vincente se posomort brusc. 

— A izbucnit neașteptat o altercaţie pe chei în momentul 
îmbarcării tablourilor la bordul iahtului. În ultima clipă, 
ruşii au prins de veste și au încercat să-l împiedice pe 
domnul Shannon să plece. Dacă am înţeles bine, ajuta pe 
unul dintre prietenii săi să se urce într-o barcă, atunci când 
a fost atins. 

— Rana este gravă? strigă Nella, simțind că o lasă nervii. 

Bruno se grăbi s-o liniștească. 

— Glonţul n-a făcut decât să traverseze umărul, evitând 
plămânul și artera pulmonară. Are doar o rană superficială... 

— Şi comoţia cerebrală? 

— Oh... hm... o zgârietură superficială a pielii capului. Sau 
mai curând o julitură. Câteva puncte de sutură și asta-i tot. Nu, 
te asigur, Nella, este bine. 

Fusese atins de două ori! Nella tuna și fulgera împotriva 
celor doi inconștienți. Să te joci cu viața unui om pentru 
câteva nenorocite tablouri pe care lumea le-ar fi uitat, trebuia 
să fii nebun! 

Nella îi aruncă o privire furioasă lui Bruno Vincente. 

— Dumneata ești creierul afacerii, pariez. Crezi într-adevăr 
că merita osteneala să riști viaţa lui Glen pentru atât de 
puţin? 

În toată bucuria lui, Bruno nu remarcă acreala tonului 
tinerei femei. 

— Această colecţie se dovedește de o importanță istorică 
esenţială. Am autentificat-o eu însumi, acum câteva luni, când 
m-am dus în misiune secretă în Bolivia. În prezent, valorează 
cel puţin o sută de milioane de dolari! 

Fi și? Cât valora suma cea mai fabuloasă în comparaţie cu 
viața lui Glen? Ultima lui misiune, afirmase el! Ah, da, ar fi 
putut fi ultima, în adevăratul sens al cuvântului! 

— Oh, am să-l omor! exclamă ea. 

— Poftim? Ce spui? întrebă politicos Bruno, care plutea încă 
în nori. 

Nella înlătură cuvertura, se dădu jos din pat și se îndreptă 
spre italian, scoasă din fire. 

— Voi bărbaţii, nu vă gândiţi decât la putere și la 
consacrare! N-aveti nici un bun-simt! Jim n-avea decât o idee 
în cap: zborul cu planorul. Glen se duce la capătul pământului 
să-și riște viaţa pentru nimic. Și nici tu nu faci mai multe 
parale, Bruno Vincente, care culegi laurii din umbră! 

El se dădu înapoi, alarmat brusc de acest acces de furie. 


140 SUSAN DOYLE 


— Mai ales nu te agita, Nella, nu trebuie. Îţi repet, totul va 
fi bine... 

— Am să mă agit cât îmi place! De altfel, mă simt bine, sunt 
în plină formă! Gata de atac, pregătită să mă bat. Cu tine, 
pentru început, tu mi l-ai furat! 

Cum Nella îl ameninţa cu pumnul ridicat, Bruno Vincente 
bătu în retragere, din ce în ce mai speriat de atâta virulență. 

— Eu sunt negustor de tablouri, Nella! Afacerea a negociat-o 
domnul Shannon și comisionul pe care l-a cerut este o 
adevărată extorcare de fonduri. Eu nu l-am obligat nicidecum! 

— Dar îţi place, nu? Îţi place la nebunie să câștigi, să 
izbândești! 

— EI este bine, Nella, de ce eşti atât de... 

— Şi dacă ar fi fost ucis, hai? Te-ai gândit la asta, Bruno? 
Dacă murea, continuai să-ţi cânţi victoria? 

— Dar... 

Nella nu se mai putea controla. 

— Afară! M-am săturat să mă cert cu voi, bărbaţii! Toţi 
sunteți niște iresponsabili, care mai de care! 

Bruno se grăbi să ajungă la ușă. El se întoarse pentru 
ultima oară, totuși, cu un aer preocupat. 

— Eu... hm... este preferabil ca asta să nu afle, Nella, 
înţelegi... 

— Nu te neliniști, ripostă Nella cu arţag. Secretul tău nerod 
va fi bine păstrat, n-o să bat toba cât de absurzi sunteţi, Glen 
şi cu tine! 

Italianul dispăru fără să mai adauge nimic, cu o mină 
pocăită și Nella fu tentată o clipă să-i arunce în cap vaza cu 

trandafiri pe care i-o trimisese Glen. Trandafiri roșii, simbolul 
dragostei. Dragostea însemna să rămâi lângă ființa iubită, nu 
să alergi la capătul lumii pentru banii primului negustor de 
tablouri ieșit în cale! 

Nella măsură mult timp camera în lung și-n lat, fără să se 
calmeze. Ah, nu se înşelase acum șase ani, văzuse bine, nu 
puteai avea încredere în Glen Shannon. Nu numai că-i 
ascunsese adevărul, dar se jucase cu viaţa lui! Cum va putea 
vreodată să i-o încredinţeze pe a ei și a copiilor săi? 

Jim i-o spusese bine. Glen nu trăia decât pentru aventură. 
De câte ori nu-l antrenase să facă prostii când erau copii! Și 
toate extravaganțele lui de adult! Acţiunile NECSEC 
cumpărate necugetat și pe care i le oferise pe urmă regește! Și 
acel strălucitor pom de Crăciun comandat pentru Debbie în 
plină lună iunie! Fără să mai vorbim de cadourile somptuoase 
cu care o copleșea pe ea. 

Elsie spunea că este nebun de dragoste pentru a explica 
toate aceste excentricităţi. Nella gândea altfel; dacă o iubea cu 
adevărat, Glen ar fi renunţat imediat la aventură. Și apoi, cum 
putea să iubească un asemenea inconștient? Cu atât mai puțin 
să facă din el un soţ, tatăl copiilor ei? Ce influenţă proastă ar 
avea asupra acestor sărmane fiinţe nevinovate? Și ce vor face 
dacă vor avea un fiu care să-i semene? 

În orice caz, Glen avea tot interesul să se întoarcă înaintea 
datei prevăzute pentru căsătorie, altfel nu se va căsători cu el! 
Avea nevoie de o lecţie! Ea n-avea ce face cu un fel de Arsene 
Lupin al timpurilor moderne, voia un soţ care să se comporte 
ca toată lumea, într-un cuvânt un bărbat normal! 

Foarte hotărâtă să-l facă să asculte de rațiune, îndată ce va 
trece pragul, Nella se înarmă cu răbdare în cursul zilelor care 
urmară. Elsie şi Debbie nu bănuiră nimic; ea se arătă de un 
calm olimpian în prezenţa lor, prefăcându-se chiar că așteaptă 
întoarcerea lui Glen în cea mai deplină liniște. 

Ginecologul veni s-o examineze la sfârșitul săptămânii și 
diagnosticul se dovedi complet liniștitor. Sarcina mergea 
normal, orice risc de avort era de acum înainte înlăturat. 

— Sunteţi strălucitoare, doamnă dragă, adăugă el, o 
săptămână de odihnă la pat v-a făcut cel mai mare bine! 

Evident, el nu putea ghici. Şi Nella se feri să-i dezvăluie că 
era pe picior de război, că ceea ce făcea să-i strălucească ochii 
n-avea nici o legătură cu viitoarea ei maternitate! 

O telegramă sosi în ajunul căsătoriei: „Mă întorc seara asta 
— Te iubesc — Glen“. Nici un cuvânt de scuză, nici o explicaţie, 
nici o oră precisă! Nella nu putu decât să-și strângă pumnii și 
să-şi pună la punct planul... 

Mai întâi, îşi puse cămașa din mătase roșie, apoi își 
pieptănă părul lung. De fapt, se simţea teribil de nervoasă 
seara asta, constată ea ridicând receptorul pentru a suna la 
recepţie. Comandă șampanie şi un platou cu fructe de mare, 
apoi își puse dezabieul roșu care era atât de elegant, se instală 
pe una din canapelele de piele din apropierea ferestrei și 
aşteptă. 

Orele treceau. Glen nu venea, dar Nella avea cu ce-și ocupa 
mintea și așteptarea nu i se păru prea lungă. Repetă în gând 
tot ce vroia să-i spună, destul de mulţumită de discursul de 
primire. 

Dar când recunoscu zgomotul cheii lui în broască, Nella 
ştiu că inima o trăda. Iată că începuse să bată dezordonat! 
Atunci, trebui să facă apel la tot curajul pentru a rămâne 
aşezată, să nu se avânte spre acest bărbat care merita orice, în 
afară de semne de afecţiune! Nella luă o înghiţitură bună de 
șampanie, având gâtul teribil de uscat, şi cum Glen se îndreptă 
spre colțul sufrageriei, își ridică paharul spre el, prefăcându-se 
că-i închină un toast. 

— a te uită, ia te uită cine se întoarce la noi! 

Palid, cu trăsăturile trase, puţin slăbit, Glen îi aruncă un 
zâmbet mai irezistibil ca oricând. 

— Nella... 

— Ţi-ai amintit de mine? făcu ea pe un ton sarcastic. 

— Te iubesc, murmură el. 

Vocea lui se frânse într-un oftat și Nella crezu că frumoasele 
ei hotărâri o părăsesc. 

Dar își reveni destul de repede, puse brusc cupa pe masa 
joasă de granit şi ridică spre Glen o privire strălucind de 
mânie. 

— Nu știi ce înseamnă a iubi, Glen Shannon! Și dacă tu crezi 
că mă îmbunezi făcând pe eroul rănit te înșeli amarnic! 

Glen continua să zâmbească. 

— Roşul îţi vine de minune. 

Nella sări în picioare, aproape tropăind de furie. 

— Nu eşti decât un egoist josnic, avid de glorie! 

— Eşti înnebunitor de frumoasă când te înfurii... 

Cum venea spre ea, Nella îi strigă dându-se înapoi: 

— Nu te apropia! Am multe lucruri să-ţi spun şi ai tot 
interesul să mă asculti! 

Glen își scoase haina și o aruncă pe canapea. Arbora acum 
un surâs malitios. 

— Oh, ştiu ce mi-ar face bine! Nu mă gândesc decât la asta 
de atâta timp! 

Era oare furie sau lumină în ochii albaștri ai lui Glen? 
Nellei i se făcu brusc foarte cald. Dar nu-și puse întrebări, 
se încăpăţâna să-i scape în timp ce el o urmărea în jurul 
mesei. 

— De data asta n-am să te las s-o faci, Glen Shannon! Și 
n-am să rămân aici așteptând la bunul tău plac, în timp ce tu 
alergi prin lume asumându-ţi riscuri absurde! Trebuie ca 
situaţia asta să înceteze imediat, te previn că n-am să mai 
suport! 

— Spune-mi că mă iubeşti, făcu el cu o voce mângâietoare, 
descheindu-şi nasturii cămășii într-un fel deosebit de 
tulburător. 

— Nici nu te gândi! Te-ai distrat bine, nu? Ai fi putut 
renunța la această ultimă misiune, dacă ai fi vrut! N-aveai 
nevoie să-ţi riști viaţa! 

— Draga mea, câtă vreme mă detestai, norocul a fost 
întotdeauna de partea mea. De data asta, mi-a întors 
spatele... Dovadă de netăgăduit că mă iubeşti! Doream să mă 
asigur și experienţa s-a dovedit concludentă. 

— N-ai să fii niciodată adult, Glen Shannon? Ai rămas 
puştiul năbădăios care erai, complet iresponsabil! Și pe 
deasupra, m-ai minţit! 

— Ah, nu! 

— Mi-ai spus că este vorba de o misiune respectabilă! 

— Ce vrei mai respectabil decât să deschizi ochii lumii spre 
cultură? 

— Caută pe altul! În orice caz, n-am să-ţi mai acord 
niciodată încredere! 

Glen ridică braţele spre cer și-și strigă în gura mare 
nevinovăția. 

— Şi de ce, Doamne Dumnezeule! Ti-am spus, nimic nu mă 
va împiedica să mă întorc și iată, m-am întors lângă tine, 
inimioara mea! 

— Ah, inima ta, să vorbim de ea! Nu iubește decât pericolul, 
inima ta! Nu te gândești decât la asta! 

— Oh, şi la alte lucruri, de asemenea. De altfel, îţi jur că 
n-o să-mi mai treacă nimic prin cap, atâta timp cât vom face 
dragoste impreună, Nella! 

— Nu ne putem petrece tot restul vieţii într-un pat! 

— Pe cuvântul meu, ar merita osteneala să încercăm! 

Nella bătu din picior înnebunită de furie. 

— Nu mă asculti Glen! 

— Ba da, draga mea, ador vocea ta, ce muzică dulce pentru 
urechile mele! 

— De ce, Glen, de ce ai făcut asta? 

O licărire ironică se aprinse în ochii lui Glen 

— În momentul acela, ideea mi-a părut bună. 

El își scoase cămașa și Nella se înfioră descoperind 
pansamentul, exact sub umărul stâng. La câţiva centimetri 
de... O teamă retrospectivă puse stăpânire pe ea, sporindu-i furia. 

— Puteai să fii ucis! Și pentru ce? 

— Ei bine... mi-am zis că douăzeci de milioane de dolari 
sunt o sumă frumușică... 

— Douăzeci... 

O prinse, dar ea îi scăpă din nou. 

— Acesta nu-i un motiv! îi aruncă ea cu respirația tăiată. 
N-avem nevoie de toţi acești bani! 

— Bineînţeles că nu! Dar mi-ai spus că nu există fonduri 
publice pentru a-i ajuta pe copiii handicapaţi, ca Debbie, îţi 
amintești? De aceea, când Vincente a intrat în legătură cu mine 
chiar a doua zi după... după ce m-am purtat ca un bădăran, 
n-am mai ezitat. Puteam cel puţin să mă fac util. 

A doua zi... Când el credea că ea se vânduse pentru 
cincizeci de mii de dolari! 

— Fără îndoială, mi-am zis, mai există și alți părinți ca 
tine, care n-aveau mijloacele de a plăti un tratament scump 
care să le vindece copilul. Glen îi zâmbi cu tandrete tinerei 
femei. 

— Fundaţia Nella Shannon... Sună frumos, nu? Am putea 
încredința gestiunea lor medicilor de la Spitalul 
Camperdown... 

Cum Nella nu reactiona, el încheie cu o ridicare din umeri. 

— În fine, găseam ideea excelentă... 

Nella se străduia să-și pună ordine în gânduri. 

— Tu... ai făcut asta pentru toţi copiii? 

Glen înclină din cap. 

— În felul acesta, nici un copil nu va mai risca vreodată să 

devină orb din lipsă de bani. 

Stupefiată, Nella rămase încremenită locului și nu mai 
încercă să fugă când Glen veni s-o îmbrăţișeze. Ea ridică spre 
el capul, pierzându-se în ochii lui care oglindeau atâta 
dragoste. 

— Voiam să fiu demn de tine, Nella. 

— Demn? Nu înţeleg... 

— Ai rămas alături de Jim când eu l-am părăsit. Pentru 
Debbie, ai acceptat enorme sacrificii. Şi eu, în tot acest timp, 
nu mă gândeam decât la mine! Ah, ce rușine mi-a fost deodată 
de egoismul meu! M-am gândit că, dând dovadă de 
generozitate, dăruind, așa cum tu ai dăruit atât de mult... Știu 
că doar banii... 

Nella își simţi furia potolindu-se. 

— Dar ai făcut asta punându-ti viaţa în pericol, Glen. 

— Asta nu era prevăzut în program, îţi jur. 

Această nobleţe sufletească, acest curaj, erau demne de el. 
Și teama o cuprinse din nou pe Nella. 

— Glen, te implor, n-o să te mai lași antrenat în acest gen 
de aventură, nu-i așa? 

— Această misiune a fost ultima, îţi dau cuvântul meu. 

Acum îl credea. Slavă Domnului, se întorsese în viaţă! se 
gândi ea punându-și buzele pe umărul lui rănit. 

— Te iubesc Glen, şopti ea înconjurându-l cu brațele. Dacă 
ai fi murit, n-aş fi supravieţuit. .. 

Glen îşi stăpâni un fior și-și spori strânsoarea. 

— Niciodată n-am să mai plec departe de tine, draga mea, 
tu ești viaţa mea, căminul meu... 

— Căminul tău... 

Cât de dulce era acest cuvânt! Nella nu obosea să-l repete. 

Glen oftă de fericire, cu bărbia în părul parfumat al 
însoţitoarei lui. 

— Într-o zi, am pretins că nu voiam decât corpul tău de zeiţă... 
Dar nu este adevărat, draga mea, n-a fost niciodată adevărat! 
Personalitatea ta m-a atras, forța caracterului tău. Eram făcuţi 
unul pentru altul, dragostea mea, ne completăm atât de bine! 

O sărută pe tâmplă înainte de a continua, cu o ușoară 
ironie în glas: 

— Cred că în străfundul sufletului meu știam că vei alege să 
rămâi cu Jim. Era prea târziu... și nu vroiam să-l fac să sufere 
pe cel mai bun prieten al meu. Dumnezeu știe cât te-am 
detestat că m-ai făcut să îndur un asemenea calvar! Și, în 
același timp, te admiram pentru loialitatea ta. Ştiam de ce te 
iubea Jim, și era teribil! Te iubea exact pentru aceleași motive 
ca şi mine. Din instinct, noi am recunoscut în tine femeia care 
ne va permite în sfârșit să întemeiem o adevărată familie... 

— Glen... 

Un profund sentiment de vinovăţie o cuprinse pe Nella la 
aceste cuvinte. 

— Glen, n-am putut răspunde așteptărilor tale... 

— Nu era bărbatul pentru tine, Nella. Nu e nevoie să mi-o 
spui, știu că ai făcut tot ce puteai. Aveam o deosebită afecţiune 
pentru Jim, dar trebuie să admit că era dezarmat în faţa vieţii. 
Trebuia totdeauna ca cineva să-l ţină în braţe, dacă pot spune 
așa! Se bizuia în întregime pe tine, nu-i așa? 

Atâta înţelegere o emoţionă pe Nella. 

— Da, este adevărat. 

— Eu nu dau întotdeauna dovadă de înțelepciune, dar am 
ştiut oricând să-mi asum responsabilităţile. Nu numai faţă de 
mine însumi, ci și faţă de ceilalți. 

— Da, ştiu. 

Nella îi mângâie obrazul cu un gest plin de dragoste. 

— Ştiu, Glen. 

„Glen va ajunge departe în viață“ prezisese Jim, și astăzi 
Nella înțelegea justeţea profeţiei lui. Fără îndoială o simţise și 
ea însăși. Era în firea lui Glen să realizeze lucruri mari. Acest 
bărbat avea o inimă de aur, își făcea griji pentru ceilalți și 
tocmai o dovedise din nou. Nu sărise în ajutorul unuia din 
tovarășii lui, acolo, în America de Sud, punându-și în pericol 
propria viață? Și cele douăzeci de milioane de dolari pe care-i 
adusese pentru cauza copiilor handicapaţi? Mânat de 
extraordinara lui generozitate, nu ezitase nici o secundă să 
accepte acest contract mirific. Și Nella iubea toate astea la el, 
bunătatea lui, noblețea inimii, curajul lui. 

Deoarece avusese nevoie de curaj pentru a smulge 
refugiaţi din iadul unei naţiuni în război. Nella ghicea că mulți 
dintre ei nu-i dăduseră niciodată vreun ban lui Glen în 
schimbul serviciilor făcute. În privința armelor, le vânduse 
fără îndoială celor ce se băteau pentru a supraviețui sau din 
spirit de dreptate. Degeaba susținea Glen că nu fusese 
întotdeauna foarte mândru de activităţile lui trecute, tânăra 
femeie putea să parieze că mulți oameni îi datorau 
recunoştinţă eternă. 

— Bine, cred că trebuie să te duc în pat, decretă ea 
zâmbind. Acolo, cel puţin, vei fi liniștit! 

Faţa lui Glen se lumină de bucurie. 


150 SUSAN DOYLE 


— Ah, dar refuz! Nici vorbă să pot sta liniștit într-un pat! Oh... 

Zâmbetul lui dispăru, cedând locul unei reale îngrijorări. 

— De fapt, ce ţi-a spus doctorul când te-a examinat? 

Nella izbucni în râs, nebună de fericire. 

— Că acest copil al tău este foarte cuminte! Îmi revine să fac 
astfel ca și tatăl lui să se poarte și el la fel de bine! 

— Oh, poţi conta pe mine, spuse el făcându-i malitios cu 
ochiul. Dealtminteri, ard de nerăbdare să ţi-o dovedesc! 

— Şi umărul tău? se interesă Nella dintr-o dată grijulie, când 
Glen o conducea spre pat. 

— Nici o problemă, dacă-mi promiţi să nu mi-l răsucești. 

— Am Să încerc să-mi amintesc... 

— la seama, dacă uiţi, am să te iert totuși... 

Se priviră cu ardoare, tremurând de o grabă febrilă, care 
dezminţea ușurința vorbelor lor. Se strânseră în braţe în 
tăcere, siguri că aparţineau unul altuia, fără nici o eroare 
posibilă a destinului. Nimic nu va umbri vreodată iubirea lor, 
își repetau inimile lor, bătând la unison. 

Glen revenise lângă ea și Nella își jură să întreţină 
întotdeauna flacăra fericirii lor. Orice putea face acest bărbat 
extravagant sau fără sens, îl iubea, îl dorea, îl voia al ei pentru 
tot restul vieţii. Nimeni altul, în nici un fel, nu va putea 
vreodată să-i ia locul în inima ei... 


Capitolul 11 


A doua zi dimineaţă, Glen tinu neapărat să le ducă pe Nella 
și pe Debbie la cumpărături în unul dintre cele mai elegante 
magazine din Sydney, unde nu se îmbrăcau decât mirii și 
domnișoarele lor de onoare. 

Cu ce bucurie excesivă încercă Debbie rochii care de care 
mai încântătoare. Cât despre Nella, nu-și imaginase niciodată 
că se puteau realiza asemenea toalete nuptiale. 

Jenată de această etalare de lux, tânăra femeie șopti câteva 
proteste la urechea lui Glen: 

— Credeam că optasem pentru o simplă căsătorie civilă. 

— Bineînţeles că nu! Ceremonia religioasă are loc în această 
după-amiază, la ora cincisprezece, la Capela Wayside! Am 
trimis acolo florile, costumul meu este gata... Totul este 
aranjat. Și tu, draga mea, vei fi mireasa pe care am așteptat-o 
toată viaţa! 

Cum să ridice alte obiecţii când vedea atâta fericire în ochii 
lui? Nella nu insistă. La urma urmei, ce importanță avea că mai 
fusese căsătorită... sau că era însărcinată în luna a treia? Glen 
avea dreptate, această căsătorie trebuia să fie celebrată cu un 
fast de neuitat. 

Și Nella nu va uita într-adevăr niciodată capela mică plină 
de flori, nici zâmbetul radios al fiicei ei în rolul unei adorabile 
domnișoare de onoare. Ea însăși radiind la braţul lui Glen, 
mai seducător, mai elegant ca oricând. Formau o pereche 
superbă, înconjurați de martorii lor și singurii invitaţi, Elsie și 
Bruno. 

Jurămintele pe care le schimbară Nella și Glen dovedeau o 
asemenea pasiune încât Elsei îi dădură lacrimile. Emoţia ei fu 
atât de mare încât trebui să se agate de braţul lui Bruno ca să 
nu se prăbușească pe scaunul ei în hohote de plâns. Bruno o 
bătu drăgăstos pe mână ca să se liniştească. 

Cât de ușurat era Bruno pentru că Nella îl iertase! Şi era 
atât de recunoscător Elsei că nu-i purta pică! De altfel, nu-i 
promisese că-l va însoţi în Italia, acum că Nella și Glen se 
căsătoreau? 

Imediat după încheierea ceremoniei, Debbie se întoarse 
spre Glen şi-i spuse cu o candoare triumfătoare: 

— Așadar, acum ești tăticul meu, de-adevăratelea? 

Glen o ridică de jos cu braţul sănătos. 

— De-adevăratelea, inimioara mea scumpă și pentru 
totdeauna! 

Fetița își încolăci braţele în jurul gâtului lui și-l sărută sonor 
pe obraz. 

— Oh, te iubesc atât de mult, Glen! 

Nella şi Glen schimbară o privire și-și zâmbiră. În clipa 
aceea, suferințele și frământările lor trecute se ştergeau în 
mod miraculos. De acum înainte, nu se vor mai despărţi și 
copiii lor vor creşte înconjurați cu dragoste. Necazurile 
încetaseră în sfârșit s-o chinuie pe Nella, se pare, și era pentru 
prima dată în viaţa ei... 

Chiar în seara căsătoriei, își luară zborul toţi trei spre 
Atena. Apoi se îmbarcară pe iaht pentru o minunată croazieră 
de două luni în insulele grecești. Două luni în care n-aveau 
altceva de făcut decât să trăiască fără griji, să fie fericiți. 

Nella se simţea minunat, dar pe măsură ce silueta i se 
transforma și sarcina devenea mai evidentă devenea mai 
grijulie. Trebuia să înlăture imediat această neliniște în 
creștere! hotări ea într-o bună zi pentru a-i pune lui Glen 
întrebarea care o frământa. 

— Glen... începu ea fixându-l cu teamă pe soţul ei. Sper că 
n-ai îndoieli că acest copil este al tău, nu-i așa? 

EI îi adresă o privire neîncrezătoare. 

— Haide, Nella doar nu crezi totuși că... Oh, Doamne! Nu, 
n-am nici o îndoială! Sunt absolut sigur că eu sunt tatăl! 

Nella scoase un suspin adânc de ușurare. Și Glen zâmbi cu 
o amabilitate ironică. 

— Dacă cel puţin citeai ziarele! 

— Ah? Spune-mi mă rog, ce am ratat, de data asta? 

— Noutatea privind testul de maternitate și paternitate. Se 
numește testul ADN, amprentele genetice, într-un fel. Pot să-l 
fac, dacă tu vrei, dar crede-mă, nu m-am îndoit niciodată. Și 
nu mă voi îndoi niciodată! 

Apoi o luă în brațe și o sărută cu o ardoare mai elocventă 
decât orice discurs. Şi Nella înțelese atunci că se neliniştise 
degeaba. 

— Ce noroc, totuși, să fim împreună, nu găseşti? murmură 
Nella refugiindu-se la pieptul lui, fericită din nou pe deplin. 
Când mă gândesc... Dacă nu greșeai butonul din ascensor... 

— Da... în fine... 

Glen își drese vocea, deodată stingherit. 

— Înţelege-mă Nella... Pe moment, era o chestiune de 
amor propriu. Trebuie spus că nu mă încurajai în mod 
deosebit... 

— Încerci să-mi spui că... ai minţit, Glen Shannon? îi spuse 
Nella cu o licărire poznașă în ochi. 

— Numai de data aceasta! Aflasem că lucrai la Jepherson și 
bineînţeles că tentaţia era mare... Doream să te văd și 
totodată vroiam să ştiu dacă erai fericită cu Jim. Am rezistat 
mult timp, până într-o zi când... n-am mai putut! Mi-am 
promis să arunc doar o privire, atâta tot. Și apoi, când te-am 
văzut... Imposibil să mai plec, să mă desprind de tine! Și asta 
nu s-a schimbat, încheie el sărutând-o. 

— Şi cum ai aflat că lucram la Jepherson? întrebă Nella 
puțin mai târziu. 

— Prin contabilul meu... 

Glen se întrerupse o clipă înainte de a explica: 

— De fapt, el are biroul în același imobil și nu l-ai lăsat 
indiferent, se pare! Ti-ar fi făcut curte, dar tu purtai o 
verighetă. .. 

Nella scutură din cap, nevenindu-i să creadă. 

— Așadar, nu din întâmplare... 

— Nu, draga mea, răspunse Glen cu o sinceritate 
mișcătoare. 

— Mă simt foarte mulțumită, te asigur! Gândul că am fi 
putut să nu ne mai întâlnim m-a chinuit întotdeauna. 

— Mai devreme sau mai târziu, aș fi făcut cercetări ca să aflu 
ce s-a întâmplat cu tine și cu Jim. Și când aș fi aflat că erai 
liberă... 

— Ai fi venit în fuga mare să mă obligi să privesc adevărul în 
faţă! 

— Încerci oare să-mi spui, Nella Shannon, că nu ţi-a 
displăcut, să fii puţin... bruscată? 

Nella Shannon... Cât era de dulce s-o audă din gura lui 
Glen! Nella nu va obosi niciodată s-o audă! 

— Ei bine, uneori scopul scuză mijloacele... 

Elsie şi Bruno îi invitară la vila lui Bruno, la Capri. Ce 
aşezare încântătoare! se gândi Nella uluită, descoperind un 
adevărat palat construit pe un pisc stâncos în vârful insulei. 
Din balcoanele pline de flori, vederea se întindea spre 
grădinile şi culturile în terase și spre casele pescarilor, 
spoite cu var, plasate jos de tot, pe malul mării 
transparente. 

— Ah, golful Neapole! exclamă Elsie. Există oare pe lume un 
loc mai romantic? Aici, inspiraţia mea este la apogeul ei... 

Şi Bruno arătă cu mândrie invitaţilor săi noile tablouri ale 
artistei, toate de o frumuseţe să-ţi taie respiraţia. 

Vila era și ea splendidă, o oază de răcoare cu pardoselile de 
marmură și terasele înmiresmate de lauri roșii și de plante 

agățătoare ornamentale. În saloanele mobilate cu rafinament, 
nișe adăposteau vase preţioase, sculpturi și fotolii adânci te 
invitau la lenevie. Nellei îi plăcu nespus apartamentul pe care 
Bruno îl pregătise pentru ea și Glen, iar Debbie se bucura să 
împartă altul cu draga ei Elsie. 

Capri se dovedi o imensă sursă de bucurii și de descoperiri 
pentru Nella. Era insula natală a bunicii și tânăra femeie își 
aminti cu câtă emotie bătrâna doamnă o evoca, la celălalt 
capăt al lumii, pe continentul australian unde emigrase. Nella, 
care vorbea cursiv italiana, n-avu nici o greutate să converseze 
cu negustorii din insulă și, cu ușurința vârstei ei fragede, 
Debbie învăța foarte repede primele noţiuni ale limbii 
strămoșilor ei. 

La capătul a două săptămâni de ședere idilică în acest mic 
colț de rai, când Nella începu, fără voia ei să simtă dorul de 
țară, Glen puse un plic gros pe genunchii soţiei. Cu sclipiri în 
ochi, o invită să-l deschidă. 

— Să-mi spui ce părere ai. Mie îmi place destul de mult... 

Nella scoase din plic un teanc de fotografii. Niciodată nu 
văzuse o casă de ţară mai frumoasă, cu grajduri și hambare, și 
pășuni verzi unde pășteau cai şi mânji. 

— Am însărcinat un agent imobiliar să-mi găsească o 
crescătorie de cai, declară Glen. Am nutrit întotdeauna 
speranța să ajung să cresc cai. Viaţa la țară este excelentă 
pentru copii, strecură el în treacăt. 

— Oh, îmi place la nebunie locul acesta! exclamă Nella. Ce 
idee minunată, Glen! 

— Atunci, îţi voi face plăcerea s-o cumpărăm și să ne 
stabilim acolo? 

Nella se aruncă de gâtul lui. 

— Cu tine, aș fi fericită oriunde. 

— Dar acasă este cel mai bine... 

EI era atent la toate dorinţele ei și din instinct, ştia întot- 
deauna să i le satisfacă, se gândi Nella abandonându-se 
sărutărilor lui. 

De altfel, nu cumpărase și el o vilă la Capri, nu departe de 
cea a lui Bruno? 

— Astfel, iubirea mea, îi spuse el Nellei, vei putea veni s-o 
vezi pe Elsie când vei dori... 

Rămaseră la Capri ca să participe la căsătoria Elsei cu 
Bruno, apoi plecară spre Australia. Noua lor locuinţă îi 
încântă; era mult mai frumoasă decât în fotografii. Era exact 
ce-și doreau: o casă, nu departe de Sydney, cu o şcoală în 
apropiere pentru Debbie și enorme spaţii pentru creșterea 
cailor, vechiul vis al lui Glen. 

Nella se ocupă de amenajarea interioarelor casei. Alese 
mobilele una câte una, îmbinând stilurile, dar favoriză stilul 
colonial englez atât de potrivit unei locuințe de ţară, în 
vecinătatea brusei australiene. 

Nu terminase în întregime când bebelușul se anunță. 

O încredinţară pe Debbie celor mai apropiați vecini cu care 
se împrieteniseră, apoi Glen o însoţi pe Nella la maternitate. 

Nici o clipă nu părăsi căpătâiul patului ei, nici chiar în 
timpul nașterii, ţinând-o de mână tot timpul travaliului. Ca 

să-i aline suferința, îi murmura cuvinte de dragoste și o 
liniștea încurajând-o. Când în sfârșit copilul veni pe lume, 
Glen scoase un adânc oftat de uşurare 

— Doamne Dumnezeule, ce încercare! Cea mai dură pe 
care am încercat-o vreodată! Nici vorbă să mai aduci pe lume 
un alt copil, Nella! 

— Vom vedea, murmură tânăra mamă cu un zâmbet slab. 

Şi acest bărbat își riscase viaţa de sute de ori! 

— Este băiat, anunţă doctorul. 

Glen strânse mâna soţiei sale. 

— Un băiat, repetă el cu o voce vibrând de dragoste și de 
mândrie. 

Cum Nella suspina cu un aer resemnat, Glen îi aruncă o 
privire îngrijorată. 

— Ai fi preferat o fată? 

Nella se ascunse după un zâmbet. 

— Poate îi vor ajunge caii? Fără să aibă nevoie să se lanseze 
într-un zbor cu planorul... 

Glen izbucni în râs și-și sărută soţia pe frunte. 

— Este fiul tău, dulceața mea, deci toaste posibilităţile sunt 
deschise! 

Dar când infirmiera îi puse copilul în braţe, Nella remarcă 
mai întâi gropiţa din micuța bărbie și clătină din cap. 

— Pe legea mea, mă întreb Glen... E o nebunie că-i 
seamănă deja! 

— Oh, așteaptă s-o vezi pe Debbie la treabă! Ea va fi curând 
aceea care-i va da spiritul familiei! 

Familia... își zise Nella. Ceea ce-i lipsise atât de mult lui 
Glen! O familie pe care putea să-i dea și pe care i-o va da, chiar 
dacă va trebui să îndure un supliciu la fiecare naștere! 

EI va sfârși prin a se obişnui, trebuia. La urma urmei, nu va 
dura foarte mult timp și după aceea, ce bucurie! Nella își privi 
rând pe rând copilul nou-născut și soţul, cu nesfârșită 
dragoste... 

— Te iubesc Glen, te iubesc atât de mult! 

— Nella... 

El n-avea nevoie să spună mai mult, toată iubirea lui era 
acolo, exprimată în prenumele ei, pe care-l murmura cu 
ardoare. Şi sărutul pe care-l schimbară după accea veni să 
pecetluiască încă o dată legământul de dragoste și de fidelitate 
a două fiinţe unite pentru totdeauna... 


Sfârşit 


